TELEVIZIUNEA IN... RELIEF 


Apariţia televiziunii în relief va deveni 
o realitate mult mai devreme decit ne 
aşteptăm. Se consideră că deși difu- 
zarea regulată a programelor de tele- 
viziune în relief nu se va produce mai 
devreme de 1980, totuși ea va fi folosită, 
în circuit închis, pentru scopuri indus- 
triale mult mai curind. Dar despre ce 
este vorba? 

După cum se știe, fotografia clasică 
trece «cu vederea» peste una dintre ca- 
racteristicile naturii — «relieful». Din a- 
cest motiv, în cazul unui obiect paraleli- 
pipedic, avem posibilitatea să vedem nu- 
mai două dintre fețele laterale, oricum 
am întoarce fotografia, pe cînd în viata 
de toate zilele, deplasind putin capul, 
deci modificind unghiul vizual, avem 
posibilitatea să descoperim si pe cea 
de-a treia. Tehnica holografiei a scos 
fotografia din acest impas, așa cum 
am arătat și altă dată în revista noastră. 

Conform acestei tehnici, lumina la- 
serului permite, utilizind un sistem in- 
terferential, să se înregistreze faza un- 
dei 'luminoase; astfel, lumina care tra- 
versează fotografia va purta toate infor- 
matiile conținute în cimpul electromag- 
netic luminos. Numărul informaţiilor da- 
te fotografiei ajung la valori astronomice. 
Astfel, o hologramă, reconstituind o 
scenă cu o profunzime de 10 cm, con- 
tine 4.10” informaţii elementare, în timp 


ce aceeași scenă transmisă prin sis-, 


temul actual de televiziune conține 2,5.10 
informaţii. 

Problema esențială care se pune, 
tinind seama că nu toate informaţiile 
sint necesare pentru redarea imaginii 
în relief, este de a stabili numărul mi- 
nim de informații care trebuie transmi- 
se. În acest sens, sint interesante ideile 


prezentate de specialistul american W 
E. Kock, care a sugerat filtrarea a 2,5.10 
informații din cele 4.10” informații, pen- 
tru a se transmite cu actualele procedee 
imagini în relief. El propune descompu- 
nerea arbitrară a imaginii în 2,5.10° 
elemente si de a reține din ele numai 
esentialul sau, altfel spus, «secțiunea 
centrală». Pe baza “acestei tehnici se 
poate reconstitui o scenă tridimensio- 
nală. ce se poate transmite prin siste- 
mele de televiziune. Dar... se pot trans- 
mite numai scene cu o profunzime de 
10—30 cm, deci numai pentru scopuri 
ştiinţifice. Laboratoarele Bell Telepho- 
ne au realizat transmisiuni holografice 
în televiziune, cu profunzimea de 1,2 m. 
Principiul este același, dar scena este 
decupată, în sensul profunzimii, în mai 
multe secțiuni luminate de surse lu- 
minoase de aceeași frecvenţă, şi fie- 
care secțiune este transmisă succesiv. 

Dar acesta nu este singurul drum pe 
care se merge pentru transmiterea ima- 
ginilor în relief. În Uniunea Sovietică 
se fac cercetări, sub conducerea cunos- 
cutului specialist sovietic prof. P. Sma- 
kov, de la Institutul de telecomunicaţii 
din Leningrad, care a propus un sistem 
simplu pentru transmisiuni de televi- 
ziune alb-negru în relief. Sistemul are 
ca punct de plecare tehnica pentru 
transmiterea de imagini în culori. În 
acest sens, se propune ca la emisie să 
se folosească două camere de luat 
vederi aşezate una lingă alta; deci, la 
emisie se iau două imagini putin dife- 
rite ale aceluiași obiect. Practic, cele 
două imagini diferă una de alta, deoare- 
ce imaginea unuia și aceluiași obiect 
a fost luată sub unghiuri vizuale dife- 
rite, și, ca urmare a acestui fapt, se ob- 


ține senzația de relief. Cele două ima- 
gini sint transmise prin sistemul de 
televiziune în culori, în care una dintre 
imagini e transmisă prin canalul culo- 
rii «roșu», iar cea de-a doua imagine 
a aceluiași obiect prin canalul «verde» 
și «albastru». La recepție, unde se folo- 
sește un televizor în culori, imaginea 
din «dreapta» va fi reprodusă de lumino- 
forii roşii ai cinescopului color, iar 
imaginea din «stinga» va fi reprodusă 
simultan în verde și albastru, obtinin- 
du-se o imagine în «turcuaz». Telespec- 
tatorul, folosind ochelari cu lentilă din 
sticlă roşie în dreapta și lentilă din 
sticlă turcuaz . în stinga (ce constituie 
filtre de culoare) va vedea o imagine 
alb negru în relief. 

Pentru a putea apropia și mai mult 
imaginea de realitate, actualmente se 
fac cercetări In U.R.S.S. pentru a se 
obţine «relieful colorat». În primul rind 
s-a creat un nou tip de cinescop color, 
cu un singur tun electronic și fără mască 
perforată. Pe ecranul acestui tub se 
găsesc linii verticale cu luminofori ro- 
sii, verzi gi albaștri, linia avind lățimea 
egală cu diametrul spotului de electroni. 
În vederea obținerii unei imagini în 
culori corectă, este necesar ca la miș- 
carea pe orizontală pentru reconstitui- 
rea unei linii colorate a imaginii spotul 
să fie modulat în intensitate de semnalul 
video corespunzător tentei de culoare 
a punctului. În acest scop, este necesar 
ca televizorul să fie prevăzut cu un bloc 
de selecție cromatică. Totul se simpli- 
fică dacă la emisie, > In fata camerei 
de luat vederi cu tub vidicon, este pre- 
văzut un filtru format din fibre colorate 
conductoare de lumină, filtru cu o struc- 
tură identică în privința culorilor fibre- 
lor cu cea a ecranelor noilor cinescoa- _ 

După cum s-a anunțat în presă, în a doua 
jumătate a anului acestuia, la Uzina de auto- 
turisme din Pitesti-Colibasi va începe pro- 
ductia de autoturisme românești. Industria 
românească de autoturisme va debuta cu 
«R-8 Major»-1968, după modelul bine cunos- 
cutei firme franceze «Renault». În paralel 
cu montajul acestui tip de autoturisme se 
vor face pregătiri pentru asimilarea în fa- 
bricatie si a altor tipuri de autoturisme și 
în diverse variante de echipare (berlină, break 
cu două și patru uși, spider etc.). 

Dar, pină la asimilarea acestor noi tipuri, 
să vedem prin ce se caracterizează autotu- 
rismul «R-8 Major», ediția 1968, ce va apărea 
în curînd pe șoselele noastre. 


O FAMILIE NUMEROASĂ 


Automobilele «R-8 Major» si «R-10» reprezintă cea mai recentă 
generaţie (si poate ultima) în dezvoltarea remarcabilă pe care au 
urmat-o automobilele «Renault», de mare difuziune, dotate cu 
echipament de tracțiune monobloc plasat în spate (formula «totul 
în spate»). Această familie s-a născut odată cu apariția automobi- 
lului «Renault 4 CV» (din care s-au produs pina în prezent peste 
1 200 000 de exemplare); s-a dezvoltat extraordinar datorită reuși- 
tei automobilului «Dauphine» (din care s-au produs pină în prezent 
peste 2 000 000 de exemplare); a ajuns la mare perfecțiune și rafi- 
nament prin realizarea automobilelor «R-8» şi «R-10» şi a confir- 
mat robustetea deosebită a echipamentului mecanic prin automo- 
bilele de competiție «R-8» «Gordini» si «Alpine». 

În tot cursul acestei evoluții, automobilele menționate au înre- 
gistrat succesiv multiple perfectionari; concepția generală con- 
structivă şi dimensiunile bazei rulante (ampatament 2 270 mm) 
s-au păstrat însă neschimbate. Programul de producție 1968 al 
Regiei naționale «Renault» cuprinde automobilele cu echipament 
«totul în spate»: «Dauphine», «R-8 Major», «R-10» și «R-8 Gordini». 

Modelele «R-8 Major şi «R-10» reprezintă de fapt variante putin 
diferenţiate ale aceluiași automobil, construcția de detaliu a bazei 
rulante și a întregului echipament de tracțiune raminind neschim- 
bate. Diferenţele apar numai la unele dimensiuni ale caroseriei şi 
la amenajările interioare. Prin aceste diferențieri se urmărește 
adaptarea automobilului la diverse preferințe ale cumpărătorilor. 
Automobilul «R-8 Major», mai compact (consolele caroseriei mai 
scurte) și cu amenajare interioară mai simplă si mai sobră, şi-a 
dovedit «vocaţia» în special pentru utilizare urbană și pentru con- 
ducere sportivă. 

Automobilul «R-10» mai lung, cu portbagaj mai încăpător, cu 
preocupare deosebită pentru armonia caroseriei si cochetăria 
amenajărilor interioare, oferă satisfacţii, într-o categorie de cilin- 
dree relativ redusă. Diferenţele de dimensiuni si simplificarea 
amenajărilor conduc la o usurare cu cca. 30 kg. 


„ȘI UNUL DINTRE MEZINI 


Concepţia constructivă a automobilului #R-8 Major» se caracte- 
rizează, în principal, prin plasarea echipamentului de tracțiune mo- 
nobloc (motor-transmisie) pe consola din spate a vehiculului. 
Această dispoziție utilizată de o serie de automobile de mare 
difuziune («Fiat» 600 şi 850, «Volkswagen», «Simca»-1 000 , 
«Skoda»-1 000 MB etc.) imprimă caracterele constructive și 
funcționale ale vehiculului. La aceste autoturisme, echipamentul 
de tracțiune este simplu, bine protejat si ușor accesibil. Planşeul 
caroseriei este coborit, avind un tunel central de dimensiuni redu- 
se numai pentru trecerea comenzilor către echipamentul motor. 
Mecanismul de direcţie se comandă ușor. Greutatea aderentă 
este ridicată; la urcarea rampelor, roțile motoare se încarcă supli- 
mentar, sporind astfel forța de tracțiune. Arborii de transmisie, 
transversali, cuprind articulații cardanice simple. 

Din conturul și dimensiunile spațiului pentru călători (habita- 
clu) reiese o aşezare confortabilă pe ambele banchete; totuși se 
observă că ampatamentul relativ scurt și roțile de diametru relativ 
mare determină pătrunderea pasajelor roților din fata în spaţiul 
pentru călători, îngustind planseul la locurile din față. Acest in- 
convenient. ce nu poate fi evitat la automobilele de dimensiuni 
relativ reduse şi în special cu ampatament scurt, este atenuat la 
automobilul «R-8 Major» prin lipsa proeminentelor în zona cen- 

trală a podelei. 

Corpul central al caroseriei, deși realizat cu patru deschideri 
complete pentru usi, este bine rigidizat; consolidarea principală 
a pavilionului este constituită de montantu ain spate, care reali- 
zează un portal de siguranţă în cazul accidentelor de răsturnare. 

Si acum să facem cunoștință cu motorul și transmisia. Motorul 
«Sierra», cu patru cilindri verticali în linie, avind o cilindree de 1 108 
cm? (alezajul 70 mm si cursa 72 mm), realizează 43 CP-DIN la 4 600 
de rotatii/minut pentru raportul de compresie de 8,5:1; cuplul 
maxim de 7,9 kgfm este obținut la 3 000 de rotatii/minut. Robuste- 
tea și durabilitatea remarcabile ale acestui motor sint asigurate prin 
adoptarea arborelui cotit sprijinit pe cinci paliere (numarul cilin- 
dri+1). Blocul motorului este executat din fontă, avind bucșe de 
cilindri umede, iar chiulasa este turnată din aluminiu. Camera de 
ardere, diedrică, simplă, are supape în cap, înclinate, dar paralele, 
acționate prin culbutori, tije împingătoare și tacheti de la axul cu 
came (care este plasat în carter și acționat prin lant). Motorul este 
menţinut la performanțe mijlocii, distribuția și alimentarea fiind 
studiate pentru obținerea unor consumuri de combustibil reduse 
şi a unei elasticitati ridicate. Rezervele de putere ale motorului 
«Sierra» sînt remarcabile. Chiar în prezent motoarele de acest tip, 
cu cilindree mărite la 1 300 si 1 500 cm? și echipate cu chiulase noi, 
cu camere de ardere emisferice, cu supape în V, cu carburatoare 
dublu corp, realizează, în variantele elaborate de A. Gordini 
pentru automobilele de competiție «R-8-1 300» si «Alpine», puteri 
de 103-130 CP. De asemenea, aceste motoare, împinse la puteri 
litrice toarte ridicate, dar tot pe baza motorului «Sierra», sînt 
recunoscute pentru durabilitatea lor în competiții. 

Transmisia cuprinde un ambreiaj monodisc cu resort unic de 
tip diafragmă și o cutie de viteze cu patru trepte toate sincronizate. 


Cutia de viteze cu rapoartele de demultiplicare 3,61-2,25-1,48-1,03 
este recunoscută, de asemenea, pentru robustete; această cutie 
echipează, de altfel, și automobilul «R-16». Diferentialul, plasat în 
casa dintre ambreiaj si cutia de viteze, esie antrenat printr-un 
giup conic cu raportul de transmisie 4,125:1. Transmisia puterii 
la roti se face prin arbori transversali, oscilanti, cu articulații 
cardanice simple plasate la ieșirea din diferențial. 

Puntea din fata, articulată, utilizează construcția clasică cu 
patrulatere deformabile transversale. Suspensia este asigurată 
prin resoarte helicoidale si amortizoare telescopice care actionea- 
ză asupra barelor inferioare, iar stabilitatea dinamică transversală 
este întărită prin bare de torsiune. Puntea din spate, articulată, 
utilizează semiaxe oscilante cu braţe de reacțiune longitudinale. 
Suspensia este asigurată tot prin arcuri helicoidale şi amortizoare 
telescopice. 

Sistemul de frinare folosește frine disc pe toate patru roțile, 
deoarece, în timpul frinărilor, transferul de încărcare de la partea 
din spate mai încărcată la partea din față mai descărcată produ- 
ce, în general, o repartizare uniformă a efortului de frinare pe cele 
patru roti. Un dispozitiv special limitează presiunea de frinare, 
evitind blocarea roților din spate în cazul transferărilor de sarcină 
excesive spre față. Cele patru discuri au suprafată de frinare de 
2 212 cm? si asigură termostabilitatea în cazul frinărilor puternice 
şi repetate. 

Rotile sînt echipate cu pneuri cu carcasă radială de dimensiuni 
135 x 380 sau cu carcasă convenţională de dimensiuni 145 x 380. 
Datorită încărcării mai ridicate a roților din spate, presiunea de 
umflare a pneurilor respective este cu cca. 0,8 kgf/cm?superioară. 
Prin aceasta se evită devierile laterale excesive în viraje datorită 
deformabilitatii transversale a pneurilor, atenuind tendința de 
supravirare a automobilului, 

A abc citita pe care le realizează autoturismul astfel echipa: 
sînt: 

— viteză maximă =135 km/oră 

— consum: 6,8 | la 100 km, la o viteză medie de 75 km/oră 

— accelerație: 400 m la plecare de pe loc în 21 de secunde; 
1000 m la plecare de pe loc în 39,3 secunde. 


UN PORTRET DIN 14 TRĂSĂTURI 


Înainte de a incheia vrem să subliniem zece trăsături caracteris- 
tice pentru noul autoturism. 

1— Radiator umplut la montaj cu lichid antige! care rezistă 
pina la-30; 

2 — Motor nervos, cu demaraj strălucit, rapid pe șosea, ener- 
gic la munte; 

3— Frine cu disc, care asigură o securitate excepțională; 

4 — Rezervor de combustibil de 38 de litri, care asigură o auto- 
nomie de cca. 550 km; 

5 — Toate vitezele sincronizate, asigurind conducere suplă 
şi ușoară atit în oraș cit si pe șosea; 

6 — Desen sportiv al volanului. Contoarele și indicatoarele 
tabloului de bord grupate cite două pe cadrane circulare; 

7 — Un nou tablou de bord: toate aparatele grupate pe două 
cadrane. 

8 — Scrumieră în centrul tabloului de bord; 

9 — Scaune cu poziţie reglabilă, în funcție de statura condu- 
cătorului si stilul său de conducere; 

10 si 12 — Instalaţie de climatizare pentru aer cald, iarna, şi 
aer proaspăt, vara. Trei manete pentru reglajul progresiv al 
temperaturii aerului și dirijarea lui după dorință; 

11 — Dispozitiv special de spălare a parbrizului; 

13 — Roată de rezervă în compartiment special separat; 

14 — Baterie de acumulatoare: 12 V—14 Ah — izolată de 
motor. 

RADIOELECTROFOREZA LA TENSIUNE 


Academicianul Ştefan Procopiu s-a născut 
la Birlad în 1890. Liceul îl termină în 1908 
în orașul natal, iar în 1912 este licențiat 
în fizică. Încă din anii studenției vadeste 
aptitudini excepționale pentru înțelegerea 
fenomenelor cu care se ocupă fizica, urmind 
ca nu după mult timp numele său să devină 
cunoscut atit în tara cit si printre oamenii 
de știință din toată lumea. 

În ultimul an al studenției, 1912, printr-un 
raționament ingenios, bazat pe teoria cuan- 
telor a lui Planck, dă pentru prima dată 
în lume. expresia momentului magnetic 
elementar sau «cuanta elementară de mag- 
netism», cunoscută sub numele de «magne- 
tonul teoretic). Această mărime a fost 
redescoperită în anii următori si de cu- 
noscutul fizician Bohr. În prezent, în tra- 
tatele de fizică ea poartă numele de «magne- 
tonul Bohr-Procopiu», iar în diverse lucrări 
de fizică,scrise de autori cu renume mondial 
se subliniază adesea prioritatea fizicianului 
român Ştefan Procopiu. 

În anul 1919. acordindu-i-se o bursă, 
pleacă pentru studii la Paris. Aici, în labora- 
torul «Recherches Physiques», condus la 
acea dată de G. Lippmann si mai tirziu de 
A. Cotton, tinărul asistent descoperă, în 
1921, fenomenul de «depolarizare a luminii 
în soluţii coloidale și suspensii cristaline»; 
această descoperire a fost denumită de 
fizicieni «fenomenul Procopiu». nume sub 
care se cunoaște în literatura de specia- 
litate. 

După obținerea titlului de doctor în 
fizică la Sorbona, în 1924, se întoarce în 
tara. În anul 1925 este numit profesor de 
electricitate, căldură şi gravitate la Facul- 
tatea de științe a Universității din lași, 
unde își continuă activitatea pina în 1962. 
Si după această dată, în calitate de profesor 
consultant, acad. Ștefan Procopiu își ur- 
mează misiunea de strălucit exponent al 


O metodă de analiză modernă recent introdusă în cercetarea 
chimică o constituie electroforeza la înaltă tensiune. Metoda este 
utilizată pentru separarea și identificarea cantităților mici de 
substanțe marcate cu ajutorul izotopilor radioactivi (după un 
principiu analog cu cel al electroforezei clasice, numită de joasă 
tensiune), sub acțiunea unui cimp electric cu o intensitate de 
ordinul a 100 V/cm. 

Tensiunea înaltă utilizată a permis reducerea substanțială a 
timpului necesar pentru 0 determinare și permite o separare mai 
bună a ionilor substanței de cercetat. Metoda se aplică în spe- 
cial în cazul substanțelor organice cu o structură complexă, cum 
sint: proteinele, glucidele, aminoacizii etc. 

În timp ce metoda obişnuită de electroforeză necesită pentru 
o determinare un timp de cca. 2—8 ore, prin aplicarea acestei 
metode timpul de determinare se reduce pentru aceeași substan- 
ta la numai citeva minute, cel mult o jumătate de oră. Simultan 
este îmbunătăţită rezoluția separării. 

Metoda oferă deci două avantaje esențiale: 

a) reducerea substanțială a timpului necesar unei determinări 
şi b) mărește sensibilitatea și precizia separării ionilor. 

Cele mai moderne instalații pentru electroforeză la înaltă ten- 
siune utilizează tensiuni de lucru pina la 10 000 V, ceea ce oferă 
o intensitate a cimpului electric de 100 V/cm. 

Pentru comparație amintim că metoda clasică utilizează in- 
tensitati de cimp de 3—12 V/cm. 

În cadrul Centrului de chimie din Timișoara a fost experimen- 
hya și a dat rezultate similare cu ale celor realizate în străină- 
ate. 


Instalaţia furnizează o intensitate de cimp de 100 V/cm pentru. 


o lungime a benzii de hirtie de 500 mm. 
ing. DUMITRU MARANDIUC 


fizicii pe tarim ştiinţific şi didactic. 

În îndelungata sa activitate la universi- 
tatea ieșeană. el a reușit să creeze o școală 
de fizică reprezentată prin numeroși elevi 
— azi si ei cadre universitare de diverse 
grade — cunoscută și apreciată nu numai 
în tara, ci si peste hotare. 

Mare parte a preocupărilor lui Ştefan 
Procopiu, din prima perioadă a activităţii 
sale, și-a închinat-o unor cercetări din dome- 
niul magnetismului terestru. În urma efec- 
tuării unor numeroase măsurători, el a 
reușit să traseze pentru acea epocă cele mai 
complete hărți magnetice ale țării noastre. 
În anul 1947 atrage atenția asupra unui fapt 
surprinzător. şi anume că momentul mag- 
netic al pămîntului a început să crească. 

În legătură cu creaţia științifică a prof. 
Ştefan Procopiu, care s-a concretizat prin 
aproape 200 de lucrări, vom insista acum 
asupra unei descoperiri interesante făcută 
în anul 1930. Este vorba de așa-numitul 
«efect Procopiu». Deşi el a fost redescoperit 
mai tîrziu si de alti fizicieni, prioritatea a 
revenit profesorului fizician din laşi. 

În ce constă acest fenomen? 

Dacă printr-un fir de fier, coaxial cu’ o 
bobină compusă din mai multe spire (1 000 
pina la 10 000, după caz), trece un curent 
alternativ, în bobină apare o forță electro- 
motoare care poate fi pusă în evidenţă cu 
un osciloscop, un voltmetru electronic sau, 
după o amplificare și o redresare, cu un 
galvanometru; în aceasta constă, foarte pe 
scurt, «efectul Procopiu». 

Efectul a fost studiat, în anii următori, în 
laboratorul de electricitate al Universităţii 
din lași. Aceste studii s-au extins mult în 
ultimii 10—15 ani, efectuindu-se și în alte 
centre universitare din tara (Cluj, Timi- 
şoara), precum și în mai multe laboratoare 
mari din alte tari (Italia, Franța R.F. a Ger- 
maniei, U.R.S.S., S.U.A.). 


ÎNALTĂ 


Instalaţia ae electrotoreză la înaltă tensiune. 


Dar, după cum s-a văzut mai tîrziu, 
«efectul Procopiu» nu apare decit în anu- 
mite condiții; în primul rind, intensitatea 
curentului alternativ care parcurge firul 
trebuie să depășească o anumită valoare; 
totodată firul de fier trebuie să fie supus 
şi unui cîmp magnetic continuu, paralel cu 
axa lui. În primele experiențe, condiţia a 
doua era satisfăcută prin existența cîmpului 
magnetic terestru. 

Tinind seama de faptul că un curent 


alternativ ce parcurge un fir creează un- 


cîmp magnetic circular alternativ, rezultă 
că «efectul Procopiu» reprezintă un gen de 
magnetizare a esantioanelor sub formă cilin- 
drică formate din substanţe feromagnetice, 
supuse simultan unui cîmp magnetic circu- 
lar alternativ si unui cîmp magnetic longitu- 
dinal continuu. Deducem că efectul este 
specific substanțelor feromagnetice și se 
datorează proceselor interne care au loc 
la magnetizare în condițiile precizate mai 
înainte. 

Cînd «efectul Procopiu» a ajuns să fie 
bine cunoscut, el a început să fie utilizat 
la studiul substanțelor feromagnetice sub 
formă de fire sau de bare. În acest fel, s-au 
obținut diverse informaţii privind procesele 
de magnetizare prin studierea acestui efect 
în funcție de diverși factori mecanici (trac- 
tiune, presiune, torsiune). 

Mai tirziu, domeniul lui de aplicare s-a 
extins si asupra studiului proprietăților 
magnetice ale păturilor subțiri în formă 
cilindrică (pături subţiri depuse pe fire de 
Ag, Cu) din substanțe feromagnetice. Cer- 
cetări de felul acesta se efectuează în special 
la Tasi*. 

* Tot pe baza acestui efect, prof. V. Tutovan, elev 
al prof. Procopiu, a imaginat (în 1953) «o sondă mag- 
netică cu fir de fier», care permite măsurarea inten- 
sităţii unui cîmp magnetic, putindu-i-se cunoaște tot- 


odată direcţia $i sensul; adică acea sondă poate efectua 
studiul topografic al unui cimp magnetic. (N.R.). 


Ca mai toate cercetările cu caracter funda- 
mental, «efectul Procopiu» a ajuns, după 


-zece ani, să aibă și aplicații directe în prac- 


tică. De curînd ne-au parvenit știri că acest 
efect vechi de aproape 40 de ani începe 
să-și trăiască o nouă istorie, o istorie mo- 
dernă! Se încearcă utilizarea lui în cel mai 
modern și mai complex domeniu de activi- 
tate a oamenilor de ştiinţă ai secolului 
nostru: mașinile de calcul. Parametrii mai 
deosebiți ai unei mașini de calcul sînt viteza 
de calcul şi capacitatea de memorare. În 
ceea ce privește primul parametru s-a 
ajuns la performanțe deocamdată satisfăcă- 
toare. Însă capacitatea și viteza de memorare 
în actualele mașini de calcul se pare că nu 
dau rezultate dintre cele mai bune. De 
aceea, pentru a îmbunătăți calitatea acestui 
parametru, în multe laboratoare specia- 
lizate în acest domeniu se fac cercetări 
încercîndu-se diverse soluții și metode. 

În ultimii trei ani, într-un laborator mare 
și specializat în probleme de mașini de calcu- 
lat din S.U.A. (California), s-a realizat pe 
baza efectului Procopiu un nou tip de me- 
morie pentru mașinile electronice de calcu- 
lat. Deocamdată însă performanţele obti- 
nute sînt încă inferioare memoriilor care 
se construiesc în mod curent, studiile asupra 
acestui efect mai trebuie aprofundate. Pre- 
ocupare ce o avem și noi în laboratorul 
de la lași. 

Opera ilustrului nostru profesor și sa- 
vant va lumina încă multă vreme calea gene- 
rațiilor viitoare de tineri fizicieni. În semn 
de înaltă apreciere, prof. Ştefan Procopiu 
a fost ales membru titular al Academiei 
R.S. România, a primit titlul de «Om de 
știință emerit», i s-a conferit titlul de «Doc- 
tor Honoris Causa» al Institutului politehnic 
«Gh. Asachi» din lași și i s-au acordat mai 
multe decoraţii, printre care și Ordinul 
«Meritul Ştiinţific» clasa l-a. 


Schema de prineiety a instalaţiei 


în care ia naștere ul Procopiu: 
1 — fir de fier suspendat cu ajutorul 
unul taler, care e prevăzut cu o greuta- 
te (2) pentru a-i asigura o poziție ver- 

cală; ` 3 — vas cu mercur care În- 
lătură din sistemul suspendat even- 
tualele mișcări de torsiune; 4 — sursă 
de curent alternativ care trece prin 
firul de fier; 5 — bobină cu mai multe 
spire (1 000+10 000) coaxială cu firul 
de fier, care produce un cimp .mag- 
netic continuu paralel cu axa firului; 
6 — o a doua bobină, mai mică, cu 
spire subțiri, coaxială cu firul de fier, 
în care se produce o forță electramo- 
toare, detectată de galvana metru (7) 


Centrul de cercetări tehnice Timișoara: instalația cu ajutorul că- 
reia se determină tendința spre fisurare la cald a metalelor. 


FISURAREA LA CALD A METALELOR 


O caracteristică importantă a materialelor, metalice și neme- 
talice, o constituie deformabilitatea lor, adică plasticitatea, la 
diferite temperaturi. Același material poate fi plastic la o anumi- 
tă temperatură si fragil la alta. 

Plasticitatea otelurilor, folosite mai des în construcții, crește 
cu temperatura pina la 800-1 000°C. La temperaturi mai ridicate, 
plasticitatea lor scade brusc, și din aceste materiale tenace obti- 
nem un material fragil, dezavantajos din punct de vedere tehnic. 
Acesta este și cazul sudării, unde atit piesele de sudat cit și 
electrozii de sudură se topesc. La solidificare, porțiunile care au 
tost lichide suferă tensiuni proprii. Dacă metalul este încă fragil, 
apare pericolul formării unor fisuri. Aceste fisuri se numesc fi- 
suma cald și sînt dăunătoare construcțiilor metalice sau de 
masini. 

La Centrul de cercetări tehnice din Timișoara al Academiei a 
fost construită o instalație automată cu care se cercetează și se 
stabilește tendinţa spre fisurare la cald a diferitelor aliaje meta- 
lice. Această tendință se exprimă prin rezerva de plasticitate 
pe care metalele o au la o temperatură înaltă. 

Pentru determinarea experimentală a acestei proprietăți se 
folosesc epruvete de dimensiuni reduse (3x7 x 100 mm). Epru- 
vetele se încălzesc la diferite temperaturi și în același timp se 
alungesc cu o anumită valoare. Se obține o curbă caracteristică 
temperatură-alungire, care separă domeniul de fisuratie de do- 
meniul în care fisurile lipsesc. Cu cit această curbă este situată 
spre temperaturi și alungiri mai mari, cu atit metalul studiat va 
fi mai rezistent fata de fisuratia la cald. 

Fisurile pot să fie macroscopice, microscopice sau chiar sub- 
microscopice. 


Ing. OTTO SCHEGERIN 
cercetător principal 


ÎN CREȘTEREA DEMOGRAFICĂ 


COMPETIȚIE: 


a crescut cu aproape 50%. Dar în zilele noastre, cînd 

populaţia globului creşte zilnic cu aproximativ 180 000 
de locuitori (în medie 66 de milioane pe an), acest procent mediu 
de cca. 1% pe an, desigur, reprezintă foarte putin. De remarcat 
că explozia demografică se produce mai intens în țările în curs 
de dezvoltare, creșterea populaţiei fiind de 4—5% în America 
Latină și 3—4% în Africa si Asia, continente care întimpină încă 
mari dificultăți pentru a îmbrăca și hrăni o populaţie din ce în 
ce mai mare. 

De remarcat că țările dezvoltate economic înregistrează o 
natalitate mai mică și pot satisface fără efort nevoile excedentului 
de populaţie. Procentual, creșterea anuală a populației globului, 
estimată pentru anii 1965—1975, este în medie de 1,1% pentru 
țările dezvoltate, 2,6% pentru celelalte tari. Ritmul evoluției demo- 
grafice se explică, în primul rînd, prin progresul realizat de medi- 
cină şi igienă, care a dus la scăderea mortalității si la creşterea 
natalității. 

Analizele întreprinse de Organizaţia Naţiunilor Unite pentru 
Agricultură si Alimentaţie (F.A.0.) învederează, în cazul în care 
nu se iau măsuri corespunzătoare, că se poate declanșa o criză 
alimentară ce poate lua forme diverse, mergind de la foametea 
declarată pina la malnutritia endemică. Este evident deci că, 
odată cu creșterea populaţiei, va fi necesar să sporească în mod 

„corespunzător producţia agricolă, care rămine baza alimentaţiei 
populației. 

n prezent imaginea de ansamblu a situației agricole mon- 
diale în raport cu mişcarea demografică nu este prea încuraja- 
toare. lată citeva date asupra producției mondiale în sectorul 
agricol, alături de cele din sectorul pescuitului, care constituie 
în prezent si în viitor principalele surse alimentare. În ultimii 
zece ani (1956—1966), în timp ce populaţia globului a crescut în 
medie cu 26% (media 1952—1956=100), producţia agricolă pe 
cap de locuitor s-a mărit doar cu 8%, iar cea a pescuitului cu 
21%. În ultimii 2—3 ani, producția alimentară a crescut pe ansamblu 
cu 6%, respectiv cu 8% în țările dezvoltate si cu 2% în cele în 
curs de dezvoltare. 

Se observă că revenirea pe ansamblu a producției agricole 
mondiale din 1966 n-a avut loc în mod uniform în principalele 
zone populate ale globului. Ba, dimpotrivă, producţia alimen- 
tară în America Latină și în Africa a scăzut în 1966 fata de 1965 
cu cite 3—5%. 

Dacă se trece la o analiză a creşterii producției principalelor 
produse agricole, se constată că, pe ansamblu, există un progres 
în 1966 şi în 1967. Excepţie fac cafeaua, bumbacul si vinul. În 
cadrul dezvoltării producției mondiale agricole se remarcă 


p e plan mondial, în ultimii 50 de ani, producția alimentară 

Prof. univ. dr. docent D. DAVIDESCU 


îndeosebi în ultimii ani creşterea cu 8% a producţiei cerealiere, 
după uşorul ei regres din 1965. Producția mondială de grîu a 
crescut datorită, în special, recoltelor abundente ale Australiei, 
Canadei si U.R.S.S. În acelaşi timp, în zone întinse cu populație 
numeroasă, ca India, Pakistan, cea mai mare parte din Orientul 
Apropiat si din Africa de Nord, producția uneia dintre princi- 
palele cereale, cea de grîu, a scăzut cu mai mult de jumătate. 

Dintre cerealele care dețin pe plan mondial un loc secunaar, 
orzul şi porumbul au înregistrat pe ansamblu cea mai mare cres- 
tere, dar si în acest caz în țările în curs de dezvoltare producţia 
la aceste plante a cunoscut o oarecare scădere. 

Tendinţe extrem de divergente s-au manifestat în ultimii ani 
la producția de cafea, de cacao și ceai. Dintre produsele ali- 
mentare cu valoare biologică ridicată, producția se menţine la 
lapte si ouă, în timp ce la carne creșterea a fost doar de aproape 4%. 

Datele relative de care dispunem nu permit încă o evaluare 
exactă a producţiei mondiale pe 1967. După datele Consiliului 
Internaţional al Griului, producţia mondială de griu a scăzut cu 
10,7% fata de 1966, cu toată producţia ridicată din Europa occi- 
dentală și orientală, ca și din S.U.A. Uleiurile vegetale au înre- 
gistrat, se pare, un nou record, datorită mai ales producţiilor 
realizate de țările socialiste. În țările în curs de dezvoltare, nivelul 
producției s-a menținut aproximativ la cel al anului 1966. În Asia 
si Africa, recoltele au suferit mult de secetă. 

Sintetizind datele asupra rezultatelor obținute, reiese că în 
anul 1965, fata de anul precedent, producţia alimentară a scăzut 
în medie cu 1% în zonele de pe glob cu tari în curs de dezvoltare 
şi, în același timp, a crescut cu 1% în țările dezvoltate. Creșterea 
producției pe ansamblu, pe plan mondial, cu 4% din 1966 — ca 
si cea probabilă din 1967 — se datorește îndeosebi sporului 
realizat în tari cu agricultură avansată. E de menţionat și faptul 
că în 1966 producția alimentară din țările socialiste europene a 
înregistrat o creștere medie de 10%. 

Semnificaţia deosebită pentru examinarea posibilităților exis- 
tente de asigurarea nivelului alimentar al populaţiei o conferă 
evoluția producţiei pe cap de locuitor, așa cum rezultă din datele 
prezentate în tabel. 

Între 1953 si 1966, producţia alimentară pe cap de locuitor a 
crescut lent, dar consecvent, în ţările în curs de dezvoltare reali- 
zîndu-se un progres de 8%. Dar o mare parte din ceea ce s-a cisti- 
gat în decursul anilor în această zonă geografică s-a pierdut în 
urma rezultatelor slabe din 1965, cînd s-a înregistrat o scădere 
de 3%. Asa se explică de ce producţia pe cap de locuitor a anului 
1966 este inferioară cu 5% fata de anul 1964, care este cea mai 
bună realizare relativă. Ameliorarea situației cere, fără îndoială, 
o anumită perioadă de timp căci, pentru a atinge în 1967 din nou 
nivelul producţiei din 1964, ar ti trebuit ca producţia să crească 
cu 5%. 

Dacă avem însă în vedere că anual are loc în prezent o cres- 
tere demografică medie de 2,5%, pentru a se ajunge la producția 
pe cap de locuitor din 1964, ar fi fost necesară o creștere în 1967. 
și mai mare,și anume de 7% fata de 1966. 

Această constatare arată ce dificultăți mari există încă în 
calea ameliorării alimentaţiei populaţiei în țările în curs de dez- 
voltare. În primul rind, deoarece ritmurile obișnuite de creștere 
anuală sint net inferioare procentului de creștere necesar de 
7%. În al doilea rind, deoarece, chiar dacă presupunem că teo- 
retic s-ar realiza un asemenea ritm, el ar atinge doar nivelul de 
consum, destul de scăzut si dezechilibrat, al anului 1964. 

În aprecierea situaţiei alimentare mondiale este necesar să 
se aibă în vedere și tendinţele ce se manifestă în comerţul inter- 
naţional cu produse agricole. În această privință este de semnalat 
existența unor fenomene care exercită o influenţă asupra efortu- 
rilor ce se fac pentru dezvoltarea agriculturii. De pildă, chiar dacă 
unele tari în curs de dezvoltare izbutesc printr-un efort să obțină 
rezultate mai bune la unele produse și să-şi creeze astfel dispo- 
nibilități sporite pentru export, veniturile suplimentare pe care 
ar trebui să le realizeze în mod normal sînt de obicei anihilate 
de inechitatea schimburilor comerciale și de creşterea prețurilor 
la produsele manufacturate pe care, din lipsa unei industrii na- 
tionale, le importă. Sub acest aspect, situația anului 1967 pare 
a se fi înrăutățit, chiar dacă o raportăm numai la anul 1966, cînd 
țările în curs de dezvoltare înregistrează deja o diminuare fata 
de 1965. Astfel, veniturile realizate din export în 1967 se esti- 
mează a fi inferioare fata de 1966 cu 2% la prețurile produselor 
exportate și cu 3% în ceea ce privește puterea de cumpărare a 
produselor manufacturate. Or, mai mult de jumătate și în multe 
țări în curs de dezvoltare chiar peste 3/4 din veniturile realizate 


membru corespondent al Academiei 
Republicii Socialiste România Bad du: 


Studiile întreprinse în ultimul timp de diferite organisme internationale arată că, dat fiind faptul 
că populația globului se va dubla pina la sfîrșitul acestui mileniu, atingind peste 6 miliarde de locui- 
tori, se prevede o criză alimentară dacă nu se vor lua măsuri ca producția agricolă să crească în urmă- 


toarele decenii cu un ritm.mediu de cel putin 3-4% anual. 


Globul pă mintesc are destule resurse pentru a asigura, cu tehnica cunoscută astăzi, hrana pen- 
tru o populație de 10 ori.mai numeroasă. Din totalul uscatului de 149 milioane kmă în cultură se află nu- 
mai peste 13. milioane rey se apreciază că mai pot fi luate în cultură, fără prea multă greutate, aproxi- 


mativ încă8,5. milioane k 


Cu toate că suprafața irigată reprezintă ceva mai mult de 10% din suprafața 


cultivată, aproape40% din producția agricolă mondială se realizează pe aceste terenuri. 


provin din exportul produselor agricole. La aceasta se adaugă 
și faptul că comerțul agrico! continuă să progreseze mai lent 
decit comerțul mondial în ansamblu. Se restringe îndeosebi 
comerțul țărilor producătoare și exportatoare de materii prime 
vegetale. 

O dovadă concludentă în această privință este faptul că, asa 
cum rezultă din Anuarul statistic O.N.U. pe 1966, ponderea ta- 
rilor în curs de dezvoltare în exportul mondial a scăzut în decurs 
de 10 ani cu 5%, ajungind de la 24%, cit era în 1955, la 19% în 
anul 1965. 

Tendinţa de mărire a decalajului este determinată și de faptul 
că în țările în curs de dezvoltare cresc importurile de produse 
alimentare pentru consum (de exemplu, cu 4% în 1966), și astfel 
suma destinată asigurării unor miiloace de productie necesare 
dezvoltării economice, calculată în prețuri internaționale, este 
diminuată anual cu cca. 5 miliarde de dolari. Importul costă 
prea scump. 

Aceasta este una dintre cauzele care explică faptul că mașinile 
şi tractoarele folosite în țările în curs de dezvoltare nu repre- 
zintă decit a 20-a parte din parcul existent în lume, iar cantitatea 
de îngrășăminte doar 10% din cea folosită pe plan mondial. 

Cauzele determinate ale actualei producții agricole din ţările 
în ours de dezvoltare trebuie căutate, în primul rind, în condiţiile 
interne (istorice, social-economice și culturale) ale acestor tari. 
Secolelor de stăpinire si de exploatare colonialistă le-a urmat o 
eliberare politică, însoţită însă de o moștenire dezastruoasă, cu 
un sistem de producție primitiv, bazat pe relații feudale. Lipsa 
totală a unei industrii naționale și o structură agrară inadecvată 
au determinat o economie incapabilă să facă fata cerințelor ali- 
mentare ale unei populații crescinde. Roadele nefaste ale colonia- 


lismului, ignoranta și analfabetismul, superstitiile și obscuran- 
tismul constituie tot atitea frine în calea introducerii noului în 
dezvoltarea producției agricole si tehnicii moderne. Se adaugă, 
la toate acestea, lipsa cadrelor calificate, lipsa experienţei în 
conducerea și organizarea unei producții tradiționale, în adap- 
tarea acesteia la cerințele pieței mondiale. 

În ciuda datelor statistice, situația agricolă și alimentară pe 
plan mondial nu trebuie privită ca o fatalitate a zilelor noastre 
sau ca o ecuaţie nerezolvabilă. Problema producţiei agricole 
mondiale s-a aflat permanent și continuă să se afle în atenţia 
forurilor științifice şi a organizaţiilor social-politice mondiale, 
ca și a guvernelor multor tari. 

Din lucrările elaborate pină în prezent cu ocazia pregătirii 
Planului Indicativ Mondial (P.1.M.) reiese că problema alimen- 
tară ar putea fi rezolvată pină în 1975 sub aspectul cantitativ, dar 
nu și sub aspectul energetic. În 1985 însă, problema alimentară 
din punct de vedere al caloriilor va putea fi aproape rezolvată 
dacă măsurile complexe ce se vor lua vor asigura o importantă 
creștere a producției agricole în țările în curs de dezvoltare. Nici 
în acest caz însă nu se prevede rezolvarea satisfăcătoare a dez- 
echilibrului proteic în ratia alimentară. Astfel că malnutritia 
proteică va fi rezolvată numai partial. Se apreciază că proteinele 
de origine animală vor crește în ratia calorică în detrimentul 
proteinelor vegetale. În această direcţie, în același timp, e necesar 
ca un mare număr de tari în curs de dezvoltare să-și întocmească 
programe prioritare pentru ridicarea producției alimentare de 
natură vegetală cu un înalt conținut de proteine. 

Omenirea nu va pieri de foame. Planeta noastră ne oferă mul- 
te posibilități de a ne procura alimente din abundență, totul 
constă numai în a ști să le folosim la timp. 


O BRASILIE PAKISTANEZĂ: ISLAMABAD 


Pakistanul, tara independentă din 1947, are o suprafață de 
944 000 kmp şi o populație de cca. 110 milioane de locuitori. 

Actuala capitală, Caraci, situată pe malul Mării Arabe, are o 
climă nefavorabilă, iar în ultimul timp nu mai corespunde necesi- 
tatilor crescinde politice și administrative ale acestei tari. De 
aceea, încă de acum 10 ani s-a luat hotărîrea construirii unei noi 
capitale pe un podiș situat la 600 m înălțime în fata munţilor Hima- 
laia, în apropiere de Rawalpindi. 

Construirea noii capitale, Islamabad, a început în iunie 1963, 
realizindu-se pina în prezent cea mai mare parte a rețelelor tehnice- 
edilitare și a străzilor. În prima urgență urmează a se construi 
ministerele pentru ca — după modelul noii capitale a Braziliei 
— să se formeze de la început noul centru administrativ și politic 


"al țării, care va atrage după sine celelalte funcțiuni. În final Isla- 


mabad urmează să fie un oraș cu o populație de 100 000—150 000 
de locuitori. 

Clădirile pentru un număr de 12 ministere au fost grupate 
în jurul unui lac artificial, pe malul căruia sînt prevăzute și con- 
structii de volum mai mic, cum ar fi săli de reuniuni și conferințe, 

lacul avînd, pe lîngă efectul urbanistic, și menirea de a influența 
microclima, destul de aridă, a acestui podiş. 

În noul oraș, dominat de fundalul masivului muntos din apro- 
piere, clădirile vor avea, in general, o înălțime de numai 4—6 
etaje, renuntindu-se la blocuri înalte, care nu sînt indicate in 
această regiune și din cauza gradului mare de seismicitate. 

Pentru a oferi suficientă protecție împotriva soarelui puternic, 
parterul majorității construcțiilor este amenajat cu portice des- 
chise, ceea ce va contribui și la o circulație mai activă a aerului 
în curțile interioare. Din punct de vedere al distribuției în plan 
s-a aplicat o tipizare foarte rigidă, repetindu-se aproape peste tot 
același sistem de cadre de beton armat, iar pentru combaterea 
monotoniei s-a acordat o atenție deosebită plasticii fațadelor. În 
acest scop s-au folosit diverse plăci glazurate, iar stilpii parterului 
vor fi îmbrăcaţi în plăci de marmură. 

Cu toate că noile ansambluri de construcții din Islamabad sînt 
executate cu metode tehnice moderne, se urmărește totuşi im- 
primarea unui specific local, care urmează a fi realizat prin detalii 
arhitecturale și ornamentatii. 


„HOMEOPATIA” 
CHIMIEI: 


Într-una din zilele anului 1811, farmacistul Sigis mund 
Konstantinovici Kirchoff, din Petersburg, privea cu atenție 
încordată la retortele sale pe care le pusese la fiert. Era 
pasionat de chimie. Telul experiențelor lui era obținerea 
zahărului din alte plante decît trestia de zahăr. În acest scop, 
el fierbea amidonul cu apă. Spre deosebire de celelalte 
experiențe, de astă dată a adăugat la fiertură si puțin acid 
clorhidric. Si... Extraordinar! Siropul obținut nu era alt- 
ceva decit... glucoză. Kirchoff a rămas însă de-a dreptul 
stupetiat cind a constatat cá acidul nici măcar nu se consu mă 
in urma reacției. Cum este posibil acest lucru? Care este, 
în acest caz, rolul acidului? 

Nimeni nu bănuia atunci că peste 30—40 de ani întreaga 
industrie chi mică va depinde de o serie de astfel de substan- 
te (lichide sau solide) care, desi adăugate în cantități extrem 
de. mici, declanșează și dirijează cu o forță nebănuită reacții 
sau chiar procese, la care nici alchimistii nu îndrăzneau 
măcar să se gindească. Este un feno men relativ asemănător 
cu ceea ce se intimpla în practica medicală homeopatică: 
substanțe medicamentoase, administrate în doze infinite- 
zimale, provoacă, în organismul bolnav, reacţii deosebite 
care, după ho meopati, ar duce la însănătoșire. 

PRIN CATALIZATORI 
— REACȚII DE Mil DE ORI MAI RAPIDE 


Cine nu-şi amintește din lectura cărților de chimie de existența 
unor substanţe minerale sau organice care modifica considerabil! 
viteza anumitor reacții şi care se regăsesc neschimbate la sfirșitul 
reacției, substanțe demunite catalizatori? 

Există catalizatori care măresc viteza de reacție, precum și 
catalizatori care frinează această viteză (de exemplu, tetraetilul de 
plumb moderează arderea combustibilului din motoarele de auto- 
mobil). În majoritatea cazurilor însă, în industrie prezintă interes 
practic procesele care se desfășoară rapid, cerință ce nu poate fi 
îndeplinită decit recurgind la ajutorul catalizatorilor. 

Firește, o reacție chimică poate să se desfășoare și fără cata- 
lizatori, dar într-un timp chiar de milioane de ori mai lung. Un sin- 
gur exemplu: dacă se face un amestec de alcool etilic si acid acetic, 
în scopul obținerii acetatului de etil, pentru ca această reacţie să 
se desfăşoare de-abia într-un procent de 66%, ar trebui să aștep- 
tam citiva ani. În cazul în care componenților li se adaugă acid 
sulfuric, reacția completă (100%) nu va dura mai mult decit citeva 
ore. Aici avem de-a face cu o cataliză omogenă, reactivii şi catali- 
zatorul găsindu-se în aceeaşi fază (lichidă). Cazul mai frecvent și 
mai important însă este acela al catalizei eterogene, în care catali- 
zatorul constituie faza solidă, iar mediul de reacție este lichid sau 
gazos. 

Dacă introducem un asemenea catalizator într-un proces chi- 
mic, unde, de regulă, au loc mai multe reacții, el va alege, va 
«selecta» una dintre ele, căreia îi mărește viteza. Aşa se explică 
cum din aceeași materie primă, alcoolul etilic, se pot obţine, în 
funcție de catalizatorul utilizat si de condiţiile de reacție, nu mai 
putin de șapte produși. 

Dar care este structura internă a unui astfel de catalizator? 
Un catalizator folosit în cataliza eterogenă este alcătuit din trei 
părți: componenta activă, suportul și promotorii. Componenta 
activă este substanța ce determină activitatea catalizatorului și 
ea poate să fie un metal (Pt, Pd, Ni) sau oxid metalic (Al,03, 


SiO,). Pentru a-i mări activitatea si stabilitatea, componenta 


activă se amestecă cu o altă substanţă ce-i servește drept suport. 
La acest amestec se mai introduc mici adaosuri din anumiţi oxizi 
metalici (de potasiu, de litiu etc.), numiţi promotori, pentru a 
îmbunătăți si mai mult proprietățile catalitice. 

Toţi acești catalizatori prezintă însă dezavantajul că după o 
anumită perioadă ce diferă de la un catalizator la altul activitatea 
lor începe să scadă continuu, pina cînd, în final, vor fi scoși total 
din uz. De exemplu, catalizatorii de fier de la o fabrică de amoniac 
au o «viață» ce poate atinge chiar 7—8 ani, dar cei de alumosilice 
sintetici, folosiți la cracarea fractiunilor de petrol, sînt scoși din 
uz după numai un an. Această «viata» a catalizatorilor este, de 
multe ori, scurtată din cauza unor fenomene nedorite ce iau naște- 
re în procesele catalitice. Scăderea lentă a activității se datorește 
«îmbătrinirii» catalizatorului, în timp ce o manifestare bruscă a 
acestui fenomen are loc din cauza «otrăvirii» lor de către impurită- 
tile ce apar în procesele catalitice (sulf, arsen etc). Numai 0,00001 g 
de hidrogen sulfurat produce o otrăvire totală a unei cantități de 
200 g de catalizatori de platină. Catalizatorii îmbătriniţi sau cei ce 
au suferit o otrăvire reversibilă (unii sînt «otraviti» ireversibil) sînt 
supuși unei operații de regenerare, în urma căreia ei îşi recapătă 
total activitatea inițială. De aceea, pentru micșorarea acestor 
etecte, înainte de a ajunge in mediul de reacție, reactantii sînt 
bine purificati. 


CRACARE TERMICĂ SAU CATALITICĂ ? 


Cunoastem cu toții că din materiile prime petrochimice — țiței 
si gaze naturale — se obțin benzine pentru automobile, polimeri 
si fibre sintetice, cauciuc și multe alte produse. Dar v-aţi întrebat 
cum sint posibile aceste transformări? Ştiaţi, de pildă, că rolul 
primordial în obținerea acestor produse îl au catalizatorii? 

Să urmărim procesul prin care din reziduul rămas de la distila- 
rea țițeiului — păcura — se mai obține încă benzină. Păcura con- 
ține hidrocarburi cu lanțuri lungi de atomi de carbon — aşa-nu- 
mitele hidrocarburi grele. Ca să obținem benzinele ușoare, de 
care avem nevoie, aceste lanțuri lungi trebuie rupte în lanțuri mai 
mici, lucru ce se realizează fie sub influența temperaturilor înalte 
(cracare termică), fie cu ajutorul catalizatorilor (cracare catalitică). 
Procedeul catalitic are o răspindire mult mai largă, deoarece, în 
afară de faptul că presiunile și temperaturile de lucru sînt cu mult 
mai joase, se obține un randament în benzină cu aproape 20% mai 
ridicat, iar cifra octanică a acesteia e cu cca. 15 unități mai mare 
decit în cazul cracării termice. 

Catalizatorii cei mai utilizați în procesul de cracare sînt cei de 
alumosilice (Al,0,-Si0,), ce contin 5—25% Al,0, şi restul SiO, 
obtinuti prin coprecipitarea hidroxizilor coloidali de aluminiu side 
siliciu. Activitatea lor este considerabil mărita prin introducerea 
unor mici adaosuri de 0,5 pina la 1% săruri de nichel, fier sau crom. 


Procesul catalitic are loc în reactoare de diferite tipuri, care 


tii de dorit în benzinele de aviaţie și motoare cu cifră octanică mare ` 
sint izoparafinele si hidrocarburile aromatice. Obţinerea acestora 
e realizată azi cu succes si prin intermediul unui alt proces de mare 
importantă industrială — reformarea catalitică. 

Primele instalații de reformare catalitică au utilizat catalizatori 
din oxid.de metal, cum ar fi oxidul de molibden sau cel de crom, 
pe suport de alumină. Cercetările ulterioare au dus la descoperirea 
unor clase de catalizatori mai activi si mai selectivi decit cei cu 
oxizi de metal. Ei constau dintr-un metal, cum ar fi platina, pala- 
diu, nichel pe suport de alumină sau silice-alumină. Azi, cele mai 
multe procedee de reformare catalitică folosesc catalizatori pe 
bază de platină pe suport. Costul ridicat al platinei e compensat 
de îmbunătățirea calităţii produselor obținute. 

În urma reformării catalitice a benzinelor grele din petrol, în 
afară de izoparafine, rezultă si mari cantități de hidrocarburi aro- 
matice (aromatizare). Astfel, prin dehidrogenarea ciclohexanului, 
în prezența catalizatorilor și în anymite condiţii de temperatură și 
presiune, se obține benzen, far din metilciclohexan—toluen. La 
aceiași produși se ajunge și prin dehidrogenarea, urmată de cicli- 
zarea n-hexanului şi respectiv n-heptanului, sub acțiunea catali- 
zatorilor, reacţii ce au loc tot în procesul de reformare. 


unei insta- 

depind de procedeul utilizat. În practica industrială se întîlnesc 
trei procedee: cu pat fix de catalizator, cu pat mobil și cu pat flui- 
dizat. Ele diferă după forma catalizatorilor și după modul cum a- 
ceştia sint puși să acționeze. Dacă în primul procedeu se folosesc 
catalizatori sub formă de pastile, procedeul cu pat mobil utilizează 
catalizatori granulati (0,2—2 mm), care, datorită circulației lor 
continue de sus în jos prin reactor, asigură un contact mai mare cu 
vaporii de materie primă. Ultimul procedeu — și de altfel cel mai 
răspindit — întrebuințează catalizatori sub formă de praf foarte 
fin (granule de maximum 80 de microni), aflat în suspensie în 
vaporii de materie primă. 

Procesul de cracare într-o instalație modernă care foloseste 
procedeul cu pat fluidizat se poate urmări in schema de sus 
Materia primă deja vaporizată se amestecă cu catalizatorul prove- 
nit din regenerator și trece în reactor. Aici, la 480°C, are loc reacția 
de cracare, în urma căreia produsii de reacție rezultați sînt evacu- 
ati pe la partea superioară. Catalizatorul, pe care s-a depus cocs 
(rezultat şi el din reacţie), coboară la partea inferioară a reactoru- 
lui, de unde, printr-un sistem special, este trimis în regenerator. 
După ce cocsul e ars cu aer la temperaturi mari (570°C), cataliza- 
torul se reintoarce în reactor. 

Prin acest procedeu se obține un randament în benzine ușoare 
cu mult mai mare în comparaţie cu celelalte două. 


DE LA ȚIȚEI LA... BENZINE UȘOARE, 
MATERIALE PLASTICE ȘI FIBRE SINTETICE 
PRIN REFORMARE CATALITICĂ 


Se știe că principalii constituenți ai benzinelor grele din pe- 


trol sînt hidrocarburile parafinice, naftenice și, în proporție mică, 
aromatice. Din punct de vedere al calității antidetonat, constituen- 


Catalizator: Cu 

Hidrocarburile aromatice rezultate în urma reformării consti- 
tuie, la rîndul lor, materii prime pentru obţinerea unor produse pe 
care le întîlnim azi la tot pasul: materiale plastice și fibre sintetice. 
Să luăm citeva exemple. Din benzen, în urma unui proces catalitic, 

“se obține fenolul. Acesta, condensat cu aldehida formică, dă 
naștere, în funcţie de natura catalizatorului folosit, la diferite 
răşini binecunoscute: novolac (în mediu acid), rezol (în mediu 
alcalin). Dar fenolul constituie punctul de plecare şi în obținerea 
unui monomer foarte important — caprolactama — prin a cărei 
polimerizare, favorizată de acțiunea catalizatorilor, se realizează 
o fibră mult întrebuințată în industria textilă — relonul. 

Fireşte, enumerarea produsilor ce se pot prepara din aromatele 
de la retormarea catalitică a benzinelor am putea-o continua. Cei 
mai multi dintre ei isi datoresc existenta celor mai diferiti cataliza- 
tori, metale sau aliaje, oxizi sau cloruri etc., etc., care permit 
transformări cu adevărat extraordinare. ‘ 


PENTRU CATALIZATORI — PREMIUL NOBEL 


lată că în anul 1963 Premiul Nobel pentru chimie este decer- 
nat la doi mari cercetători, K. Ziegler si G. Natta, pentru descoperi- 
rea unei clase de catalizatori necunoscută pină atunci și care a 
deschis noi orizonturi în chimie: catalizatorii stereospecifici. Cu 
ajutorul lor, Ziegler reușește să realizeze o polietilenă cu structură 
perfect lineară, iar G. Natta obține polipropilena stereospecifica. 

Dar să reamintim cititorilor ce sînt polimerii stereospecifici. 
Să presupunem că am realizat polimerizarea propenei. Care va fi 
însă structura intimă a polimerului obținut — polipropilena? Dacă 
vom face studii cu ajutorul razelor X sau al spectrometrului în 
infraroșu, va ieşi la iveală un fenomen foarte interesant. Se va 
observa că structura intimă a unui astfel de polimer depinde de 
catalizatorul folosit și de condiţiile în care are loc reacția. În funcție 
de acestea se poate obține un polimer cu o structură neregulată, 
adică radicalii metil sint legați de lanţul principal la întîmplare, 
dezordonat sau cu o structură regulată, în care radicalii metil sînt 
așezați într-o anumită ordine, fie alternativ, de o parte şi de alta 
a planului format de catena principală, fie de aceeași parte a aces- 
tuia. 

Polimerii stereospecifici sînt tocmai acești polimeri care au 
o structură ordonată în spațiu. Proprietăţile lor sint cu mult supe- 
rioare celor pe care le au polimerii cu structuri dezordonate. Dacă 
așa stau lucrurile, cum putem atunci dirija reacţiile de polimeri- 
zare astfel încit să obținem polimeri cu o structură ordonată, dina- 
inte stabilită? La această întrebare nu se poate da decit un singur 
răSpuns: numai catalizatori stereospecifici sint capabili de o 
asemenea performanță. 

„Aceşti catalizatori ultramoderni se obțin prin amestecarea unor 

compuşi oraanometalici cu halogenurile metalelor de tranziție. 
Primul catalizator stereospecitic a tost ce! pe bază de trietilalu- 
miniu şi tetraclorură de titan, utilizat de Ziegler la polimerizarea 
etilenei. Mai tirziu s-a constatat că aluminiul se poate substitui cu 
zinc, indiu, magneziu, sodiu, litiu şi alte metale, iar titanul se poate 
substitui şi el cu crom, zirconiu, vanadiu etc., obtinindu-se catali- 
zatori cu o mare activitate catalitică în reacțiile de polimerizare 
stereospecifică. Datorită lor s-au putut obține nu numai polimeri 
stereospecifici, ci şi alcooli superiori, olefine superioare, cau- 
ciucuri stereospecifice cu o structură identică cu cea a cau- 
ciucului natural. 

Dar chimistii nu se mulțumesc cu atit. Ei merg mai departe, 
întrebindu-se dacă nu cumva sinteza proteinelor de către orga- 
nismul viu este rezultatul unui proces catalitic stereospecific. 
Există deci posibilitatea ca peste un timp mai mult sau mai putin 
îndepărtat să se realizeze, datorită drumului deschis de Ziegler 
şi Natta, obținerea în laborator a proteinelor, ceea ce va aduce, 
desigur, un important aport la cunoaşterea mai profundă a meca- 
nismului extrem de complicat al vieții. 

Printre consecinţele cele mai interesante pe care le-a avut dezvoltarea recentă a 
teoriei informaţiei se numără si redefinirea (cu rigurozitatea specifică matematicii) 
a multor termeni pe care i-a preluat, pentru uzul său, din limbajul curent general sau 
cel apartinind altor specialități. 

Aceşti termeni (în sensul definiţiilor lor modernizate) au împărtăşit apoi, în perma- 
nență, soarta teoriei informației, în tot cursul marșului său triumfal de invadare si fecun- 
dare a celorlalte discipline științifice pe care l-a executat fără intrerupere în timpul 
acestor primi 20 de ani de existență. e 

Printre conceptele adoptate, redefinite in mod creator si apoi redate in circulatie 
sub o nouă formă, se numără si cel de «memorie», pe care teoria informaţiei l-a impru- 
mutat de la psihologie: sensul său modern de «mecanism de stocare a informaţiei» a 
permis folosirea sa și în descrierea celei mai generale proprietăţi a structurilor vii, şi 
anume capacitatea acestora de a transmite în lungul generațiilor «informaţia lor de 

organizare», adică «mesajul lor genetic». 

Cu alte cuvinte, prin «memoria genetică» înţelegem tocmai «mecanismul ce asigură 
păstrarea constantă (în ciuda trecerii timpului și a succesiunii de generaţii) a planului 
de organizare la ființele vii apartinind unei aceleiași linii de reproducere». 


MEMORIA 
GENETICA 


SI BAZA SA MOLECULARĂ 


SUPORTUL MATERIAL AL MEMORIEI 


Suportul material al acestui mecanism îl constituie purtătorul 
material al informației genetice, si anume acidul dezoxiribo- 
nucleic (ADN), a cărui structură chimică foarte specială îi conferă 
o dublă capacitate, si anume: 

— de a transmite, in mod permanent, dar fără să se consume 
«mesajul» pe care-l conţine, aparatului proteinosintetizator celu- 
lar; 

— de a reedita (= reproduce) cu ocazia fiecărei generaţii 
celulare «mesajul» pe care îl conține în copie dublă, cite una 
pentru fiecare din cei 2 descendenți direcți ai celulei respective 
(cele 2 copii «fiice» fiind identice între ele și cu exemplarul ori- 
ginal «mamă»). 

Ultimele afirmaţii ridică o serie de întrebări, ale căror răspun- 
suri necesită o explicație mai clară: 

a) Cărui fapt datorește ADN capacitatea sa de a înmagazina 
© mare cantitate de informaţie și deci rolul său de purtător ma- 
terial al mesajului genetic? 

Se ştie că în accepțiunea curentă din domeniul științelor parti- 
culare ale naturii prin «informaţie» înțelegem de obicei «speci- 
ficarea» ordinii existente în interiorul unei diversitati de elemente. 
Cu alte cuvinte, fiecare diversitate particulară poate fi definită 
în mod univoc printr-o anumită cantitate de informaţie care 
specifică tocmai esenţa acelei diversitati, adică ordinea existentă 
în interiorul ei. 

Aplicind această regulă la domeniul biologiei moleculare, 
vedem fără prea multă greutate că structurile care se pretează cel 
mai bine «depozitării unei mari cantități de informaţie» sînt 
macromoleculele de tipul copolimerilor liniari (polimeri alcă- 
tuiti din mai multe tipuri de elemente, numite monomeri, insi- 
ruite liniar): structura copolimerică asigură existența diversităţii 
(datorită diversității tipurilor de elemente componente, adică 
monomerii), înșiruirea liniară a acestora îngăduie folosirea celor 
mai simple mijloace de «codificare» și «decodificare», iar dimen- 

siunea mare a copolimerului (latura de macromoleculă) asigură 
posibilitatea înregistrării în interiorul unei aceleiași molecule a 
unei cantități foarte mari de informatie. 

Acidul dezoxiribonucleic îndeplinește toate aceste 3 condiţii, 
fiind alcătuit din 4 tipuri diferite de monomeri, care sînt insiruiti 
liniar, formînd fire polidezoxinucleotidice cu mare lungime (de 
ordinul miilor de monomeri). 

b) Cui datorește ADN capacitatea sa de a transmite permanent 
şi cu un înalt grad de «fidelitate» cantitatea de informaţie pe 
care o- conţine aparatului proteinosintetizator celular fără a se 
consuma în cursul acestei operaţii? 

În cursul oricărei operații de «transmisie de informaţie», gradul 
de fidelitate al transmisiei depinde de natura şi proprietăţile 
«căii de transmisie», numită în termeni tehnici «canal». Cu cit 


1. — Sinteza proteinei implică transcrierea ADN in diferite 
feluri de ARN. ARN — mesager este o secvență a unui codon 
cu trei baze («cuvinte» ale codului), indicind succesiunea 
aminoacizilor unei proteine. Fiecare moleculă de ARN de 
transfer este încărcată cu un aminoacid specific datorită unei 
enzime care activează procesul. ARN — riboza mal și protei- 
nele riboza male se cambină pentru a constitui riboza mii care 
sint locurile de sinteză a proteinei. Ribozo mii au 2 subunități: 
30 $ si 50 $. 

2. — Transmiterea informației genetice de la ARN la pro- 
teină include asamblarea aminoacizilor într-un lant peptidic 
într-o ordine codificată de către codonii (tripletele) ARN 
mesager. ARN de transfer încărcat cu un aminoacid este pre- 
supus a «recunoaște» codonul aminoacidului respectiv poate 
prin legătura la codon a unui anticodon a trei baze co mple- 
mentare, pe ARN de transter. 

3. — Cele două fire (helixul initial) complementare ale 
ADN din celula mamă se desfac unul de altui (I) şi apoi prin- 
tr-un mecanism de biosinteză replicativă în care amindouă 
servesc ca matrice, fiecare din ele isi reface jumătatea lipsă. 
Apariţia a doua duble helixuri fiice (Il, II) dintr-un singur 
helix al celulei mame (I) asigură în același timp fidelitatea 
trans misiei mesajului genetic în lungul generațiilor și «in mul- 
tirea». 

«canalul» conţine un număr mai mare de «etaje» intermediare, 
deci cu cit implică un număr mai mare de operații complicate 
distincte si are o lungime mai mare, cu atit riscul de apariție a 
unor «greșeli de transmisie» datorite unei functionari defec- 
tuoase la un nivel sau altul sau intervenției de «zgomote» care pot 
mina «semnalele» autentice inducind «recepţia» în eroare este 
mai mare. 

Din acest punct de vedere, putem spune «grosso modo» că 
acolo unde este posibil canalul cel mai scurt şi mai simplu. con- 
struit (adică implicind cel mai mic număr de operaţii de codificare 
şi decodificare intermediare) este si cel mai fidel, 

n termeni moleculari, această condiţie este cel mai uşor inde- 
plinită de sistemele de transmisie tip «copiere de matrice» care 
se realizează prin mecanismul biosintezei enzimatice a unei struc- 
turi similare, dar complementare (= biosinteză «replicativă»), 
folosind ca model purtătorul stocului original de informație, 
adică ADN. : 

Această structură similară (dar complementară cu matricea de 

origine sau, cu alte cuvinte, replica acesteia, deci conținînd prin 
definiție acelaşi «mesaj» cu prima) se numeşte acid ribonucleic 
«mesager» și participă în calitate de matrice activă în procesul 
biosintezei proteinelor, care, fiind efectoarele propriu-zise ale 
biocatalizei în interiorul structurilor vii, definesc de fapt în mod 
concret, prin calitatea, cantitatea și localizarea lor, planul de 
organizare al structurilor vii. ARNm participă activ la funcționarea s 
aparatului proteinosintetizator celular, în cadrul singurei etape 
de codificare implicată de construcția acestuia, și anume etapa 
care asigură «traducerea» informaţiei genetice din «limbajul» 
polinucleotizilor în limbajul polipeptidelor (= copolimerii liniari 
alcătuitori ai proteinelor, formaţi din 20 de feluri de monomeri 
diferiţi numiţi aminoacizi). 

Această etapă de codificare e asigurată de 3 tipuri de acizi 
ribonucleici cu roluri diferite: 

1. ARN-mesager (purtătorul mesajului specific); 

2. ARN de transfer (= ARNt), care, efectuind încorporarea 
secventiala specifică (conform mesajului conţinut in ARNm) al 
aminoacizilor în lanţul polipeptidic pe cale de a fi sintetizat, asigură 
«traducerea» propriu-zisă, prin faptul că e răspunzător de co- 


respondența triplet particular de nucleotizi din ARNm aminoacid 
particular, din lanţul polipeptidic, numită și «cod genetic» si 

3. ARN-ribosomial (= ARNr), care are rolul de suport nespe- 
cific, permiţind interacţiunea ARNm-ARNt. 

n cadrul ei, participarea ARN este atit de intimă (pentru asi- 
gurarea fidelității transmisiei) încît fiecare moleculă este consu- 
mată aproape imediat în cursul procesului de biosinteză a pro- 
teinelor. 

lată deci că ADN asigură fidelitatea transmiterii informaţiei 
genetice la aparatul proteinosintetizator, functionind ca matrice 
(neconsumabilă) pentru biosinteza repetată de tip «replicativ» 
unui alter ego informaţional al său, ARN-mesager, care apoi este 
consumat fără daune pentru continuitatea în timp a planului de 
organizare a celulei în cursul operației de transmitere și codificare 
a «mesajului» pe care-l conţine. În fine, ultima întrebare: 

c) Cărui fapt datorește ADN capacitatea sa de a reedita (= re- 
produce) cu ocazia fiecărei generaţii celulare «mesajul» pe care 
îl conţine, în copie dublă, cîte una pentru fiecare din cei 2 descen- 
denți direcţi ai celulei respective? 

Aici trebuie să subliniem un ultim aspect al structuralizării 
moleculare a ADN: acesta este de tapt întotdeauna alcătuit din 
2 fire polidezoxinucleotidice complementare (aflindu-se între ele 
în aceeaşi relație ca firul de ARNm cu firul ADN, care i-a folosit 
ca matrice, sau, cu alte cuvinte, în aceeași relație ca cea dintre 
clișeu, care se consideră «imagine negativă», si fotografia propriu- 
zisă,care se consideră «imagine pozitivă»). Această «complemen- 
taritate» se referă de fapt la monomerii corespunzători de pe 
cele două fire, care sint așezați față în față într-o ordine strictă. 

Dintre aceste două fire, numai unul (întotdeauna același) este 
«transcris» cu ocazia biosintezei replicative a ARNm. Celălalt 
fir, care este «redundant» din punctul de vedere al aparatului 
proteinosintetizator celular (vezi mai sus punctul b), joacă însă 
un rol esenţial în reproducere care are loc după sistemul următor: 

Cele 2 fire complementare ale ADN din celula mamă (care 
în majoritatea timpului de viață al.celulei se găsesc solidarizate 
față în față graţie «legăturilor de hidrogen» ce se stabilesc între 
nucleotizii complementari, formînd celebra structură «dublu 
helicoidală» descrisă de Watson și Crick în 1953)se desfac unul 
de altul si apoi,tot printr-un mecanism de biosinteză replicativă 
în care amindouă servesc ca matrice, fiecare din ele își reface 
jumătatea lipsă (care, conform regulii complementaritatii, este 
identică cu firul ce servește de matrice în celula-soră). În felul 
acesta, dublul helix iniţial (din celula mamă) construiește două 
duble helixuri «fiice», identice între ele şi cu exemplarul original 
«mamă», asigurind nu numai «reproducerea» într-un singur 
exemplar a mesajului genetic iniţial, ci și «înmulțirea» sa (cu un 
factor de 2). 


MEMORIA GENETICĂ STABILĂ ȘI TOTUȘI 
VARIABILĂ* 
Acest proces ae «reproducere semiconservativă a ADN- ului, 


* În sensul că fiecare din cei 2 descendenţi conservă cite un fir original din 
dublul helix mamă. 


4, — Orice agent mutagen (substanțe chimice, radiații, tempera- 
turi ridicate etc.) poate produce o anumită modificare a subunitatii 
30 S a ribozomului, așa incit codonul este «citit» incorect. Conse- 
ci este legarea de un ARN de transfer greșit și astfel este Incorpo- 
rat in lanțul peptidic un alt aminoacid decit cel codificat. Schematic 
codonul UUU modificat de un agent mutagen determină ribozomul 
ca UUU să fie «citit» ca şi cum ar fi AUU și astfel să încorporeze un alt 


aminoacid (izoleucină în loc de fenilalanină). Aceste «greșeli» ale 
„memoriei genetice au consecințe deosebite. 


avind loc tot conform unui mecanism de biosinteză replicativă, 
implică un foarte înalt grad de fidelitate a transmisiei mesajului 
genetic în lungul generațiilor. Stabilitatea metabolică a ADN în 
cursul vieții celulei (implicînd însă activitatea sa permanentă de 
matrice neconsumabilă în procesul de biosinteză a proteinelor) 
şi participarea sa directă (prin mecanismul replicării semiconser- 
vative) în procesul de construire a celor 2 duble helixuri fiice 
alcătuiesc, de fapt, cele 2 laturi esențiale ale «memoriei genetice», 
explicind realitățile moleculare ce stau la baza acesteia. De aceea, 
propozitiunea: «ADN constituie suportul material al memoriei 
genetice» nu constituie nici un fel de metaforă, ci reprezintă 
în modul cel mai corect realitatea faptică. 

În fine, pentru a căpăta o înțelegere si mai largă a semnificației 
«memoriei genetice» pentru întreaga biosferă, nu putem să 
trecem cu vederea unul din aspectele cele mai remarcabile ale 
acesteia. si anume mecanismul evoluției, grație căruia, după 
multe milioane de generaţii, descendenţii monocelularelor primi- 
tive au ajuns să populeze pămîntul contemporan cu o varietate 
extraordinar de largă de specii. ale căror planuri de organizare 
variază de la cele mai simple forme bacteriene parazite si pina 
la cele mai complicate plante, insecte și mamifere, printre care 
omul reprezintă un superlativ al evoluției. 

Toate aceste forme, al căror polimorfism a făcut multă vreme 
pe cercetători să creadă că au proveniente diferite, sint totuși 
înrudite între ele într-un grad mai mare sau mai mic si dovada 
esenţială în acest sens este furnizată de orice examen mai apro- 
fundat al organizării lor interne. Toate sînt alcătuite din celule, 
în care purtătorul material al informaţiei genetice este ADN (cu 
proprietățile enumerate mai sus), iar biosinteza proteinelor se 
face cu ajutorul aceluiași tip de mecanisme, folosind ca transmita- 
tori intermediari de informaţie acizii ribonucleici, 

Care este atunci sursa reală a variabilității intilnite in natură? 
n ciuda excelentei sale organizări, care permite asigurarea înal- 
tului grad de fidelitate în păstrarea şi transmisia informaţiei 
genetice pe care le-am subliniat mai sus, «memoria genetică» 
greseste si ea, chiar dacă foarte rar (împerecheri greşite de nucleo- 
tizi cu ocazia reproducerii ADN etc.). Unele din aceste «greșeli» 
se produc «spontan», fiind implicate de către însăși funcţionarea 
repetată a unui mecanism automat, oricit ar fi el de perfecționat, 
iar altele se produc în calitate de consecinţe ale activității unor 
agenţi din mediul extern (radiații, temperaturi ridicate, diverse 
substanțe chimice) capabili să introducă «zgomote» pe «canalul 
de informaţie genetică». 

Aceste erori numite «mutații» sînt de cele mai multe ori deza- 
vantajoase pentru ființele care posedă ADN-ul respectiv și duc 
în general la eliminarea lor sub acțiunea «presiunii selective» a 
mediului. Dar unele din aceste mutații constituie «greșeli fericite», 
a căror producere furnizează un «avantaj selectiv» ființelor pose- 
soare ale ADN respectiv. Acestea vor fi favorizate în lupta pentru 
existență față de concurentele lor de tip «original» şi se vor 
inmulti in dauna acestora, generalizindu-se in populatie. Acesta 
este mecanismul elementar în procesul evoluției. 

Dacă mai adăugăm faptul că apariția (prin mecanismul mentio- 
nat mai sus) a «bazei organizatorice intracelulare» pentru repro- 
ducerea sexuată a permis începînd de la un moment gat efectuarea 
de recombinări între fiinţele purtătoare a diverse genotipuri în 
limitele aceleiași specii, vedem cum posibilitatea de lărgire a 
gamei de variabilitate a crescut enorm în natură. 

Totuşi, după cum am mai spus, această diversificare prin evoluție 
nu a dus la o sectionare totală a biosferei în sectoare separate. 
Vestigiile înrudirii generale a fiinţelor vii se păstrează în memoria 
genetică a tuturor speciilor contemporane, chiar şi altfel decit 
prin planul general de asigurare a reproducerii. 

Astfel. toate fiinţele cu respirație aerobă (de la bacterii, ex.: 
pseudomonas si drojdii şi pina la om) conţin proteine-enzime 
similare numite citocromi. 

Analiza compoziției în monomeri (aminoacizi) a acestora a 
arătat că aproape 2 treimi din aminoaciziicomponenti sint păstraţi 
de memoria genetică pe toată scara evoluției, ei fiind compo- 
nentele esențiale răspunzătoare de funcţia citocromilor in respi- 
ratie. Treimea de monomeri care variază de la o specie la alta 
sînt aminoacizii, al căror rol este să «conecteze» proteina respec- 
tivă în contextul metabolic al ființei care-l produce. Asemenea 
exemple pot fi aduse si referitor la imunoglobuline (proteinele- 
anticorpi ale vertebratelor), hemoglobine. etc. Ele nu fac altceva 
decit să arate că genele (segmentele ADN răspunzătoare de sin- 
teza specifică a diverselor proteine individuale) contemporane 
nu sînt altceva decit formele modificate si evoluate ale genelor 
iniţiale pe care le-au posedat ființele primitive, ale căror vestigii, 
păstrate în «memoria genetică» a liniilor evolutive pînă azi, ne 
dovedesc atit de elocvent unitatea biosferei. 

Dezvoltarea impetuoasă din ultimele decenii a tehnicii l-a asigurat omului modern cele mai favorabile condiţii de 
lucru şi viață. Însă, în același timp, progresul tehnic i-a adus și un mare prejudiciu. A făcut ca zgomotul să irumpă puternic, 
schimbindu-și radical Infatisarea pe care o avea în trecutul nu prea îndepărtat. 

Introducerea In procesul de producţie a mașinilor a generat zgomotul industrial. Punerea în circulaţie în număr tot 
mai mare a autovehiculelor, a avioanelor și elicopterelor a mărit considerabil ponderea zgomotului In transporturi. Folo- 
sirea pe scară tot mai largă a instalațiilor de redat sunetele, a electroaparatajului casnic, ca și funcționarea instalaţiilor uti- 
litare din clădiri au făcut să apară noi surse de zgomot în locuințe. Dar odată cu înmulțirea şi diversificarea surselor de zgomot, 
nivelul acestuia a crescut considerabil. Dacă la începutul secolului cele mai puternice zgomote erau cele produse de motorul 
unui automobil sau de unele agregate industriale, nivelul lor nedepasind în general 95—100 dB, peste pragul de audibilitate, 
in prezent avioanele aeroreactive dau naștere In vecinătatea lor unui zgomot al cărui nivel ajunge la 140 dB. Și acesta nu 
este cel mai puternic zgomot cunoscut azi. Detonatia sonică sau bangu! sonic — datorit undei de șoc produse pe timpul 
zborului de către avioanele supersonice — sau zgomotul motoarelor unei rachete la rampa de lansare sint mult mai intense. 
Ele ating 190 dB. Ținind seama că o creștere a nivelului sonor cu aproximativ 9 dB echivalează cu o dublare a tăriei zgomo- 
tului, constatăm că în decurs de jumătate de secol tăria zgomotului a crescut cam de zece ori, 

Chiar dacă cu cele mai puternice zgomote existente azi pe suprafața globului omul se întiineşte foarte rar, totuși zgo- 
motele din viata cotidiană îl urmăresc pretutindeni, ca propria sa umbră, și îi pricinulesc multe neajunsuri, Ele îi provoacă 
o serie de tulburări psihice si afecțiuni organice, contribuind și la micșorarea productivității muncii. De aceea combaterea 
zgomotului a devenit un imperativ al zilelor noastre și ea este dusă cu toată tăria In majoritatea țărilor dezvoltate. În tara 
noastră lupta împotriva zgomotului se desfăşoară cu rezultate pozitive, ea fiind stimulată și îndrumată de către Comisia 
de acustică a Academiei Republicii Socialiste România. 

Dacă zgomotul este o consecinţă a progresului tehnic, în același timp tehnica modernă a creat premisele luptei eficace 
împotriva acestul factor nociv. A fost creat un utilaj electronic perfecţionat pentru măsurarea și analizarea zgomotelor, 
operații fără de care nu este de conceput nici o acțiune eficientă de luptă contra zgomotului, Au fost elaborate numeroase 
soluţii destinate reducerii nivelului sonor și pentru izolarea fonică a încăperilor. A fost găsită modalitatea protejării omului 
de asaltul undelor sonore. i : 

Dar lupta împotriva zgomotului nu este o problemă care să privească'numai pe ingineri, Ea este și o problemă de edu- 
caţie cetățenească. Interesul pentru asigurarea unui climat de liniște trebuie să existe la fiecare individ în parte și efortul 
depus de fiecare In această direcţie trebuie corelat cu efortul colectiv îndreptat spre reducerea nivelului zgomotului în mediul 
industrial, în oraşe și în locuinţe. Numai în felul acesta poate fi asigurat climatul de liniște necesar menţinerii nevătămate 
a sănătății și desfășurării unei munci cu randament sporit. 

Se atribuie cunoscutului compozitor elvețian contemporan Arthur Honegger următoarea afirmaţie: 
muzica str i dentă este la fel de dăunătoare ambianţei spirituale a omului ca și zgomotele. În cartea sa intitulată 
«Eu sînt compozitor», apărută în 1954, cu un an înaintea morții sale, printre concepțiile sale generale, sociale, 
artistice și muzicale,se găsesc referiri la necesitatea unei protectii mondiale a sistemului auditiv uman impo- 
triva exagerărilor. ; 

Chiar dacă autenticitatea comparatiilor între muzica ultramoderna si zgomote poate fi contestată, pro- 
blema apărării împotriva zgomotului, inamicul public nr. 1, denumit astfel de recentul Congres internațional 
de otorinolaringologie ţinut la Paris, este de extrem de mare actualitate. 

Excitatia sonoră a sistemului auditiv, care depășește un nivel de intensitate de 130 de decibeli (dB), este 
clasificată de acustica modernă ca fiind dăunătoare si poate fi apreciată ca zgomot. Unitatea de măsură a zgo- 
motului, bellul, este denumită astfel după medicul american Alexander Graham Bell (1847—1922), profesor de 
fiziologia organelor vorbirii și de fizică generală la Universitatea din Boston și unul dintre inventatorii tele- 
fonului. 


1. — Traseul ungi autostrăzi denivelate fata de 
terenul construit: a — limita zonei de propagare 
a sunetului. 

2. — Traseul unei artere magistrale situate intre 
diguri de pămint: a — limita zonei de propagare 
a zgomotului; b — protecția contra reflexiei. 


3. — Debusarea străzii de cvartal, 
într-o stradă colectoare sau de mare 
trafic, folosindu-se curbe fluente care 
pot fi parcurse cu o viteză normală. 
Loc de garare denivelat (c) la intrarea 
în stradă: a — direcția principală; b — 
direcția secundară. 

Concentrarea populaţiei în orașe, fenomen ce însoțește 
dezvoltarea civilizației moderne, determină apariția, su- 
prapunerea și sporirea zgomotelor, pe care nu indivizii, 
ci colectivități întregi sint obligate să le suporte. Nu ne 
vom referi aci la acele procese tehnologice care obligă 
pe muncitori, în unele ramuri ale industriei siderurgice, 
metalurgice și prelucrătoare, să suporte zilnic, în timpul 
programului, zgomote puternice produse de diferite uti- 
laje folosite şi de materiile prime utilizate (cazangerii. 
şantiere de construcţii, ateliere de țesătorie, furnale, 
convertizoare etc.), deoarece combaterea acestora consti- 
tuie o preocupare a protecției muncii si a medicinei pro- 
fesionale. Ne vom referi la oraşul modern ca mediu auditiv 
nociv, cu sursele sale și cu posibilităţile de combatere a 
zgomotelor. 

După statistici recente,în orașele cu peste 100 000 de 
locuitori, 50 de persoane la 1 000 sînt atinse de surditate 
parțială si 1 la 1 000 de surditate totală. În afară de imbolnă- 
virea ireversibilă a sistemului auditiv, zgomotele sînt foarte 
nocive fiindcă au o influență dăunătoare asupra întregii 
comportări a oamenilor, contribuind la excitarea sistemului 
nervos central și determinind apariţia condiţiilor pentru 
declanșarea celei mai complicate maladii: sindromul aste- 
nic. Fără a fi dinainte suferind, un om supus unor excitatii 
auditive repetate zilnic, cu intensități depăsind limita 
superioară admisibilă de 65 dB, capătă tulburări nervoase de 
diferite tipuri: insomnie, irascibilitate, slăbirea atenţiei, 
diminuarea randamentului intelectual, vomismente, spas- 
me, schimbări bruște ale ritmului cardiac, mărirea tensiunii 
și chiar leziuni ale scoarței cerebrale. 


S-ar părea că lupta impotriva zgomotelor constituie o 
preocupare relativ recentă, deoarece numai în ultimii 
30—40 de ani intensitatea zgomotelor citadine a crescut 
nemăsurat de mult. Creșterea populaţiei orașelor, densita- 
tea tot mai mare a zonelor de locuit au determinat, desigur, o 
intensificare a preocupărilor, dar problema este veche, chiar 
foarte veche. lată citeva exemple: Marcus Pollio Vitruviu, 
vestit arhitect roman din secolul | î.e.n. şi contemporan cu 
împăratul Octavian Augustus, în lucrarea sa «De arhitectu- 
ra», dă adevărate indicaţii de izolare a pardoselilor. El se 
referă la obligativitatea tălpuirii sandalelor sclavilor care 
pășesc pe lespezile de piatră ale caselor patricienilor cu un 
material asemănător pislei și indică necesitatea numirii 
unui libert care să supravegheze sclavii pentru păstrarea 
liniştii în tot cursul zilei și nopții. 

În numeroase țări ale Europei, protocolul primirii scriso- 
rilor de acreditare a ambasadorilor prevedea aducerea 
acestora la palatul regal într-o caleașcă deschisă. Drumul 
străbătut era bine presărat cu nisip pentru ca hirtoapele să 
dispară, iar zgomotul copitelor cailor să fie anihilat. Și încă 
un episod, poate cel mai savuros, figurează într-un edict 
al Elisabetei |, regina Angliei (1533—1603), care interzice 
tuturor bărbaților englezi să-și bată nevestele după ora 
10 seara pentru a nu tulbura liniştea publică. 


Izolarea fonică a locuințelor constituie o preocupare 
importantă. În marile ansambluri de locuințe, unde pe 
același palier se înșiruie numeroase apartamente, în afară 
de educația cetățenească făcută pentru a nu deranja pe 
vecini, este necesară și adoptarea unor măsuri tehnice. 
În prezent, cataloagele materialelor de construcție curente 
înregistrează peste 100 produse de diferite tipuri, naturale 
si sintetice, care au drept principale caracteristici coeficienți 
ridicați de absorbție a zgomotelor. Utilizarea lor devine 
tot mai largă și eficientă şi sporeşte odată cu industrializarea 
construcţiilor. 

O construcție care izolează bine sunetele transmise prin 
aer poate fi necorespunzătoare pentru cele transmise prin 
corpuri solide şi invers. Izolarea sunetului reclamă o etan- 
sare completă a ferestrelor, ușilor, închiderea crapaturiloy 
de lingă țevi si conducte. Pentru etansarea ferestrelor se 
recomandă o îmbrăcăminte fonoizolantă din vată minerală 
cu o acoperire perforată. Etanșările cercevelelor se mai 
fac cu material plastic special sau cu profile de cauciuc 
(acestea se întrebuințează și pentru cadrele uşilor). 

Pereţii si planșeele se plachează cu materiale fonoabsor- 
bante de grosimi pina la 2 cm (poroase și ușoare), care se 
aplică direct la suprafața lor. Din ce în ce mai pregnant se 
folosesc și tencuielile absorbante. Precauţii speciale se iau, 
de asemenea, și contra trepidatiilor conductelor si a izolării 

lor. 

Dar lupta cea mai complicată împotriva zgomotelor este 
cea care se duce în exterior. în zonele și cartierele de locuit. 
Sursa principală de zgomot este circulația, al cărei rol este 
foarte bine cunoscut și care nu poate fi nici înlocuită și nici 
deplasată. pentru ca nivelul de confort al populației să nu 
sutere. 

Soluțiile urbanistice indică evitarea străzilor-coridor, cu 
fronturi clădite pe o parte și cealaltă si care canalizează 
zgomotele și le amplifică. În special pentru marile artere 
magistrale se recomandă aplicarea unui regim de con- 
structii deschis, cu alternări de zone clădite cu spații 
verzi, cu retrageri diferite de la aliniament, astfel încît să 
se realizeze o protecție fonică a clădirilor de locuințe. O 
justă amplasare a clădirilor social-culturale, a magazinelor 
și a altor clădiri poate conduce la reducerea substanțială 
a solicitărilor acustice a unei bune părți a populației. 

O problemă dificilă care se pune urbanistilor este elimi- 
narea industriilor vechi aflate în zonele de locuit și uneori 
chiar în părțile centrale ale orașelor. Adeseori asemenea 
întreprinderi constituie nu numai surse de zgomote, dar și 
surse de nocivitati. 

Utilizarea plantațiilor, dimensionate special, de anumite 
esențe și la distanțe calculate, contribuie la combaterea 
zgomotelor, deoarece coroana arborilor înalţi determină 
atenuarea acestora. 


(CONTINUARE ÎN PAG. 23) 


4. — Bucla la capătul infundat al străzii, permitind o întoarcere fluentă și fără zgomot. A mplasarea clădirilor transversal fata de stradă dimi- 
nuează volu mul de zgomot cu 70%: a — zid; b = zgomot de motor provenit de la manevrarea mașinilor. 

În prezent, nimeni nu se mai îndoiește de faptul că se apropie timpul cind vom asista la zb 
rurile avioanelor supersonice de pasageri. Chiar in anul acesta se crede că vor fi încercate aparatele 


«Concorde» și TU-144, a căror viteză va fi de circa 2 300—2 500 km/oră. Americanii pregătesc cu în- 
frigurare lansarea avionului SST «Boeing» 2707, care, desi cu o anumită întirziere față de avioanele 
menționate mai sus, are în schimb un plus de performanțe. Aceste aparate pun și mai pregnant pro- 
blema zgomotului aviatic. La decolarea și aterizarea marilor avioane transcontinentale, zgomotul 
deranjează şi oboseste mii de oameni care locuiesc pe suprafeţe întinse. 


Odată cu construirea avioanelor supersonice de transport, 
se pune problema apărării împotriva efectelor zgomotului 
intens al puternicelor lor motoare și mai ales de așa-numita 
«detunătură sonică». Referitor la variația intensității și a 
efectelor zgomotelor produse de aparatele de zbor pau 
efectuat numeroase studii. Unele, întreprinse in R.F. a 
Germaniei, Anglia, S.U.A. etc., au avut drept scop sta- 
bilirea raportului dintre nivelul tuturor zgomotelor și partea 
care provine de la cele aviatice. S-a stabilit că majoritatea 
oamenilor sint iritati de zgomotul aviatic, dacă nivelul de 
intensitate al acestuia depășește 115 decibeli (la 20—40 de 
zboruri în timpul zilei). 

Ministerul transporturilor și al aviației civile din Anglia 
a fixat nivelul maxim admisibil al zgomotului la decolarea 
avioanelor de pe aeroporturi în raioanele din apropierea 
Londrei la 110 dB de la ora 07 la 23 și la 102 dB după ora 23. 
Măsuri asemănătoare au fost luate și în alte tari. 

Principala sursă de zgomot a motoarelor aeroreactive 
este constituită de jetul de gaze care generează continuu, în 
spațiu, unde de presiune, sesizate sub formă de zgomote. 
Aceste zgomote provin din amestecul turbionar dintre 
gazele de evacuare și mediul ambiant, frecvențele sune- 
telor componente ale zgomotelor jetului fiind cuprinse 
între 50 și 20 000 Hz, deci, uacha, în toată banda audibilă. 
Un tehnician care lucrează la partea din față a unui avion 
reactiv, în timp ce motorul acestuia (cca. 5000 kgf trac- 
tiune) este încercat la sol, simte dureri din cauza zgomotului, 
care atinge o intensitate de 135—140 dB! 

Alte surse de zgomot sint constituite de arderea combusti- 
bilului în camerele de ardere sau în zona arderii unei canti- 
tati suplimentare de combustibil după turbină (postcom- 
bustie); rotația compresorului mono sau birotor, precum și 
antrenarea agregatelor motorului care produc zgomote, 
in general, de proveniență mecanică. 

Cercetările au arătat că frecvența zgomotului produs de 
jet scade pe măsura îndepărtării de ajutajui reactiv, iar 
ntensitatea acestuia crește odată cu viteza gazelor de ar- 
dere: dacă la 360 m/s se obțin 118 dB, în schimb la 600 m/s 
se ajunge la 138 dB! 


«BANGUL»: O CONSECINȚĂ A UNDELOR DE SOC 


În scopul limitării nivelului zgomotelor s-au luat deja 
unele măsuri. Astfel, s-a stabilit ca aparatele reactive să 
urce cit mai repede la inaitimea de 450 m, apoi să reducă 
motoarele, deci și agemo ul lor, pa cind aparatul va 
atinge înălțimea de m, În scopul reducerii zborurilor la 
înălțimi mici deasupra zonelor locuite, s-a recomandat 
chiar efectuarea unor ocoluri, pentru a se zbura — în această 
perioadă — deasupra riurilor, a autostrăzilor etc. Desigur, 
o soluție radicală va fi posibilă doar cînd vor exista norme 
precise pentru nivelul zgomotelor, în raport cu diferitele 


il 


regiuni și aglomerări urbane și vor fi folosite noi aparate 
de zbor, studiate în acest sens. 

Odată cu exploatarea avioanelor supersonice a apărut 
o nouă sursă de zgomote: undele de șoc produse de acestea, 
care formează un con avind drept virf chiar avionul. 

«Urma» pe sol a conului undelor de șoc reprezintă ansam- 
biui punctelor terestre unde este percepută — în același 
moment — variația brutală de presiune, care este provocată 
de o undă de șoc. Este ceea ce se numește «bang sonic» 
sau «detonație (detunătură) sonică». Existenţa bangului 
depinde numai de faptul că avionul zboară în regim super- 
sonic: în zbor rectiliniu cu viteză constantă, avionul «lasă» 
în urma sa unda de șoc conică, ca pe o plasă gigantică! 
Datorită neuniformitatii atmosferei, undele situate sub 
planul orizontal al traiectoriei nu vor ajunge toate la sol. 
Zona terestră afectată de unda de şoc este limitată lateral, 
putindu-se determina torma intersecţiei suprafetei conice 
de șoc cu solul, care poate avea o deschidere de 25—90 km, 
în functie de mai multe elemente. Spre exemplu, cînd un 
aparat zboară la o viteză corespunzătoare lui Mach egal 
cu 2, lățimea «urmei» undei de șoc (linia de izoperceptie), 
variază de la 69 km pentru înălțimea de 11 000 m și pină la 
89 km, în cazul zborului la 18000 m. È 

Intensitatea bangului sonic. caracterizată prin variația 
presiunii la traversarea undei frontale, depinde, conform 
formulei lui Whitham, de mai mulți factori: forma, greu- 
tatea și lungimea avionului, numărul Mach de zbor, reflexia 
de sol, presiunea atmosferică la altitudinea de zbor etc. 
Bangui se va simți tot mai slab pe măsura îndepărtării 
laterale de traiectoria aparatului, odată cu creșterea alti- 
tudinii sau scăderea greutății acestuia. Spre exemplu, în 
cazul aeronavei supersonice de pasageri «Concorde», zbu- 
rind la Mach egal cu 2, un observator situat la 30 km de 
proiecția traiectoriei aparatului va sesiza un bang de 2 ori 
mai slab decit cel plasat chiar pe direcția de zbor (0,35 mb 
față de 0,67 mb” suprapresiune). De asemenea, ar rezulta 
banguri aproape identice atunci cînd ar zbura la 10000 m 
înălțime un «Mirage»-lll de 9 tf greutate, un «Concorde» 
de 154 tf la 19000 m sau un «Boeing»-2 707 de cca. 300 tf la 
altitudinea de... 22000 m. 

n mod practic, pilotul nu poate, la vedere, să evite ca o 
anumită zonă să fie afectată de bang, iar pe de altă parte, 
nu se pot alege, într-o țară cu densitate medie a populaţiei, 
astfel de trasee rectilinii, încît o bandă de pe sol, lată de 
cca. 70 km, să ocolească concentraţii urbane! 


URMĂRIM UNDA DE $0C! 


Primele experiențe asupra caracteristicilor și urmărilor 
detunăturii sonice au fost întreprinse deasupra orașului 


* imb = 103bar; 1 bar = 1 kgf/cm? 


american Oklahoma (500 000 de locuitori), în perioada te- 
bruarie-iulie 1964, cu o cadență de opt «banguri» pe zi! Au 
rezultat următoarele intensitati: pe perioada celor 1250 
de «banguri» înregistrate în primele 11 săptămîni, supra- 
presiunea medie a atins 6,3 kgf/m*; în următoarele opt s-a 
ajuns la 6,8 kgf/m*, iar în ultimele șapte săptămîni, la 
10 kgf/m*. Printre alte concluzii, menționăm costul opera- 
tiei: 800 000 de dolari, 12588 de telefoane și telegrame de 
protest, 8335 de reclamaţii pentru distrugeri materiale, 
din care 163 au fost considerate întemeiate! 

Se pare că detunăturile sonice încep de pe acum să pro- 
ducă chiar victime umane şi pagube materiale însemnate. 
Spre exemplu, în Franța (Dordogne), un castel vechi din 
secolul al XVI-lea este pe cale de a se dărima, deși a rezistat 
pînă acum tuturor asediilor și calamitatilor naturale. 

Turnul din secolul al XV-lea al castelului Landal din Bre- 
tania a fost distrus de un bang supersonic, iar consiliul 
municipal din Strasbourg a constatat deteriorări aduse de 
același fenomen celebrei catedrale din această localitate. 
Este interesant de menționat că s-a propus echiparea unor 
monumente arhitectonice cu o aparatură de măsură capabilă 
să înregistreze intensitatile diferitelor banguri sonice su- 
portate in timp. În 1965 au fost primite în Franţa peste 2 300 
de plingeri pentru deteriorări imobiliare. La 1 august 1967, 
la Mauron (Morbihan), un «bang» a provocat dărimarea 
unei case: trei morţi și trei răniți! Comentariile par de prisos... 

Asupra modului de acţionare și a efectelor bangului sonic 
au fost amorsate și studii de laborator. În acest scop, au fost 
construite instalații simulatoare pentru bangul sonic, prin- 
tre care și cel al consortiului englez R.A.E. din Farnbo- 
rough. Simulatorul constă dintr-un tub de șoc lung de 15 m, 
în care unda de șoc este declanșată prin spargerea unei 
plăci de polietilenă (dispusă în secțiunea finală a tubului); 
ea este spartă cu ajutorul aerului comprimat debitat de o 
sursă riguros controlată. Ca aparatură de măsură se men- 
ționează un fonometru, în limitele 24—140 dB, un analizor 
de impact etc., în ansamblu, capabile să indice atit forma 
cit și durata și intensitatea undelor de șoc. Experiențele 
au fost comparate cu cele obținute prin plasarea unui la- 
borator mobil pe traseul unor avioane supersonice, desti- 
nat înregistrării undelor de șoc care produc bangul. Bangu- 
rile au fost detectate cu traductoare de mare sensibilitate, 
capabile să înregistreze și frecvenţe sub 0,1 Hz. 


ANTIBANGUL A FOST DESCOPERIT! 
SECRETUL — ELECTRICITATEA... 


Obligativitatea respectării unor anumite norme de ex- 
ploatare — zborul supersonic la mari înălțimi, evitarea sur- 
volării regiunilor dens populate pe timpul nopții, dotarea 
aeroporturilor si avioanelor cu atenuatoare de zgomot, 


— — pasi insemnati pe calea reducerii zgomotului 
aviatic. 

Astfel, au fost construite instalatii mobile sau fixe de 
atenuare a zgomotului produs pe aerodrom de jeturile 
turboreactoarelor. Unele dintre aceste instalații, de regulă 
cele mobile, sînt formate din canale fasciculate prin care 
se scurge jetul de gaze, avind pereții căptușiți cu mate- 
riale fonoabsorbante (pislă, vată de sticlă, mase spon- 
gioase), în grosime de 8—10 cm, alese în raport de frecven- 
tele zgomotului și cerințele de amortizare. 

Pentru atenuarea zgomotului motoarelor în timpul zbo- 
rului s-au construit atenuatoare montate chiar la ieșirea 
gazelor din turbomotoare. Ele sint de numeroase tipuri: 
cu tuburi, ondulate, lamelare etc. Atenuatorul tubular, de 
exemplu, permite ca aerul rece care trece prin canalul său 
exterior să capete, prin ejectie, o viteză apropiată de aceea 
a scurgerii gazelor arse, reducind astfel turbulenta la ames- 
tecul gaze-aer, deci și zgomotul care apare în cazul obișnuit. 

Bine pină aici, dar... bang-ul sonic? 

lată însă că la 22 ianuarie a.c. cei 400 de specialiști în 
aero și astronautică, prezenți la conferința națională anuală 
de specialitate care s-a ținut la Statler Hilton (New York), 
au fost informati despre... învingerea bangului sonic! 
Autorii, dr. Gustave Andrew și Maurice Cahn au pornit, 
în cercetările lor, acum 5 ani de la un fenomen citat în unele 
cursuri universitare de fizică: este vorba de un mic jet de 
apă lansat în sus după o direcție care face un unghi ascuţit. 
Apa rămine legată strins (sub formă de fascicul) pină la 
un anumit punct, situat în apropierea arcului său para- 
bolic. Dacă se apropie de jet, la nivelul lansării lui, un corp 
electrizat, de exemplu, un Irimie trecut prin păr, jetul 
va urca mai sus decit în mod obișnuit și se va desface apoi 
în picături mari. Este ca și cum particulele de aer, preve- 
nite pe o cale misterioasă, ar fi «fugit» din drumul jetului 
de apă, supus influenței electrostatice a pieptenului. 

Cei doi specialiști au apreciat deci că, d ar aplica o 
sarcină asemănătoare pe vîrful unui avion... supersonic, 
s-ar putea realiza o deviere a traiectoriilor particulelor de 
aer, similară cazului de zbor în regim subsonic; soluția 
antibang a fost astfel amorsată! 

Au început studii asidue: timp de 5 ani au fost încercate, 
în suflerii aerodinamice supersonice, tot felul de forme ale 
virfurilor avioanelor rapide. A fost construit un canal ro- 
tativ din plexiglas, cu diametrul de 120 cm, capabil să si- 
muleze o viteză supersonică. În interiorul canalului, o ma- 
chetă de avion, lungă de 5 cm, are un virf format dintr-un 
ac capabil să primească o tensiune de pină la 30000 VI 
Atunci cînd este aplicată această tensiune, fenomenul are 
loc și particulele stratului de aer, care trebuie «străpuns», 
se dau «respectuoase» la o parte din fata aparatului. Soluția 
antibang a fost, se pare, găsită: ea este de natură electrică 
şi nu aerodinamică! 

Desigur, ceea ce este valabil în laborator, pentru o ma- 
chetă, trebuie verificat și la scară normală. Vor trebui reali- 
zate acele elemente de avion capabile să suporte sarcini 
de 30 000 sau chiar de 50 000 de volți. Este acum datoria 
specialiștilor de a găsi soluțiile practice pentru ca zgomotul 
să nu devină o nouă barieră în aviaţie. 


— Stinga: sus — catedrala din Strasbourg, monumentul cel 
mai expus din Franţa la efectele bangului sonic; alături, atenua- 
tor de zgomot montat la ajutajul reactiv al unui turboreactor 
avind peste 8000 kof tracțiune; stinga jos, peste 6 milioane de 
franci vechi necesită reparația castelului breton Landal din 
sec. XV distrus de un bang sonic. 

— Conul undelor de șoc care pornesc din extremitățile unui 
avion supersonic și intersecția acestora cu solul. Se apreciază 
de către B. Lindberg, directorul Centrului suedez de cercetări 
aviatice, că pentru viitoarele supersonice de pasageri, urma 
pe sol a conului va avea o lățime de 80—130km. 


Dezvoltarea impetuoasă a mijloacelor de transport gene- 
rează tot mai multe zgomote, cu nivel mereu crescind, care 
împiedică somnul, întrerup convorbirile, nasc neliniște, ener- 
vare şi adeseori afectează chiar auzul. Zgomotul orașului mo- 
dern este în mare măsură rezultatul tendinței nestăvilite a omu- 
lui de a învinge distanța cu maximum de viteză si de confort. 
Fără îndoială, autoturismele, autocamioanele, autobuzele au 
devenit factori permanenți ai vieții moderne, dar aceasta nu 
înseamnă că și zgomotul trebuie să devină o asemenea compo- 
nentă permanentă a vieţii noastre. Cu 10 ani în urmă au început 
să apară organizații speciale de luptă împotriva zgomotului, 
inițiate de renumiți medici, ingineri, juriști și specialiști în 
acustică. În 1959 s-a înființat Asociaţia internațională de luptă 
cu zgomotul, care a avut deja 4 congrese, cel de-al cincilea 
congres urmind să aibă loc anul acesta la Londra. Se desfă- 
șoară un program vast de cercetări în acest domeniu și o largă 
muncă propagandistică pentru antrenarea unor mase largi în 
lupta cu zgomotul. fe 

Rezultate foarte bune s-au obtinut in Elvetia, unde s-a stabilit 
prin lege nivelul maxim de zgomot și s-a propus o scală a 
«nivelelor maxime admisibile de zgomote» în decibeli. 

Unitatea fizică de măsurare a nivelului de intensitate a zgo- 
motului este decibelul. Dar numărul de decibeli (dB) nu indică 
nimic în legătură cu sensibilitatea urechii omenești. De aceea, 
pe lîngă unitatea fizică de măsură se folosește și o unitate de 
măsură fiziologică de înregistrare a zgomotului de către un 
om cu auz normal — fonul. Cu alte cuvinte, un fon este variația 
minimă de nivel de intensitate a zgomotului care poate fi deo- 
sebită de urechea omului. În mod convenţional s-a stabilit că 
zona sunetelor audibile cuprinsă între limita inferioară de-audi- 
bilitate și pragul durerii este de circa 120 de foni. 

Cronologic, pina în secolul nostru, zgomotul a crescut trep- 
tat, ca mai apoi să ajungă pina la sfirşitul deceniului al șaselea, 
la circa 80 de foni, pe magistralele marilor oraşe. Pentru a în- 
telege ce înseamnă aceasta, redăm citeva nivele de zgomot 
in foni: foșnetul ierbii — 10 foni; în cabina autoturismului — 
30—55 de foni; mișcarea tramvaiului — 70 de foni; motocicletă 
cu eșapament — 90 de foni; nituire pneumatică la 10 m distanță 
— 100 de foni; nivel mediu de zgomot în locuinţă — 50 de foni. 


PE MALURILE UNOR TORENTI 


Străzile orașului modern seamănă cu albiile unor torenti 
vijelioşi pe care își croiesc drum fluxurile continue ale mij- 
loacelor de transport. . 

La o anchetă făcută în Anglia, a reiesit că numărul oamenilor 
pe care-i deranjează zgomotul rutier este de 4—7 ori mai mare 
decit al celor pe care-i deranjează zgomotele aviatice, feroviare 
sau industriale. După intensitatea sa, zgomotul rutier poate fi 
comparat cu zgomotul avioanelor, trenurilor, fabricilor, santie- 
relor de construcții, aparatelor casnice, copiilor, radioului şi 
televiziunii, clopotelor, semnalelor de alarmă, toate luate la 
un loc. Observațiile tacute în Olanda, la Rotterdam și Haga, 

arată că 25% din orășenii întrebaţi sînt deranjati de zgomotul 
rutier. De aceea, una dintre sarcinile principale ale tehnicieni- 
lor este reducerea acestei surse de zgomot. Fluxul continuu al 
autoturismelor în sine nu este atit de iritant. Multe automobile 
noi sînt echipate cu eșapamente bune și cu cauciucuri noi, 
foarte silentioase. La aceasta se adaugă grija constructorilor 
de drumuri de-a «căptuși albia torentilor (suprafața sosele- 
lor)» cu îmbrăcăminți silentioase. 

Cele mai zgomotoase vehicule sînt autocamioanele, auto- 
buzele, motocicletele și automobilele de sport. Un autoca- 
mion mediu, mergind cu o viteză de cca. 100 km/oră, produce 
de două ori mai mult zgomot decit fluxul continuu al turismelor. 
Aceasta deoarece autocamioanele circulă mai rar și produc 
un zgomot discontinuu, puternic și care distrage atenţia pe- 
riodic. Același lucru se poate spune și despre motociclete, 
autobuze, automobile de sport. În fond, la toate autocamioa- 
nele sursele principale de zgomot sînt izolatia insuficientă a 
motoarelor și imperfectiunea esapamentelor (în special la 
autocamioanele vechi). 


ANTIFONIA 


Lupta cu acest mare,inamic s-a organizat de la început pe 
mai multe fronturi, principale fiind frontul tehnic şi cel organi- 
zatoric. 

Pe frontul tehnic, în primul rînd, s-a pus problema utilizării 
pe scară largă a motoarelor mai «tăcute», în special a motoa- 
relor electrice și a perfecţionării tipurilor de motoare care, deşi 
prezintă mari avantaje tehnice (economicede combustibil, 
putere sporită etc.), sint totuși prea «limbute» pentru a putea 
coexista cu omul, cum sînt, de pildă, motoarele Diesel si mo- 
toarele în doi timpi. 

În același timp, cercetătorii studiază și realizează noi tipuri 
de esapamente mai silentioase, iar constructorii de caroserii 
se preocupă de diminuarea zgomotului produs de închiderea 
ușilor și capacului portbagajului. Organizatoric, în primul 
rind, s-a reorganizat circulația deplasind din centrul oraşului 
spre periferia lui, spre linia de centură, cele mai zgomotoase 
mijloace de transport, cum sînt autocamioanele, motocicletele, 
tramvaiele. De asemenea, în anumite zone s-a interzis circu- 
latia rutieră de noapte și în numeroase centre urbane s-a in- 
terzis claxonatul. În această direcție, cercetările efectuate au 
demonstrat ca, prin interzicerea claxonatului, nivelul de zgo- 
mot pe magistralele rutiere s-a redus imediat cu 8—10 foni. 

O măsură interesantă este instalarea pe una din străzile 
orașului Zurich din Elveţia a unui adevărat «barometru al zgo- 
motului», cu scara în decibeli, după care oricare trecător poate 
afla imediat nivelul zgomotului rutier. Dar acest barometru nu 
indică nici înregistrarea subiectivă a zgomotului de către om 
și nici efectele lui dăunătoare. De pildă, o variație de intensi- 
tate a zgomotului de 50 dB, între zgomotul conversatiei si fos- 
netul frunzișului pomilor este mai putin sesizabilă, decit aceeași 
variaţie de la conversaţie la urletul motorului cu reacție. 


LEGISLATIA FONICA 


Se pune problema reglementarii prin lege a zgomotului pe 
care-l fac mijloacele de transport. 

Guvernul englez intenţionează să reglementeze prin lege ca 
zgomotul produs de toate autoturismele și autocamioanele noi 
să nu depășească 85 dB, iar cel produs de motociclete și alte 
masini pe două roti — 90 dB. Probele acustice pentru automo- 
bilele englezești se efectuează la o distanță de circa 8 m de 
linia medie pe care se deplasează automobilul. Automobilul 
să înceapă mișcarea la 10 m de un microfon special și să mă- 
rească viteza, cit e posibil, pe o distanţă de circa 20 m. Apoi, 
automobilul trebuie să se deplaseze cu o viteză constantă de 

O măsură eficientă pentru rezolvarea acestei probleme este 
o justă rezolvare a nodurilor de intersecție. Deoarece la o inter- 
secție simplă, în cruce, mașinile oprite temporar la stop amba- 
lează motorul la pornire, provocind zgomote destul de mari, 
s-ar putea lua în considerare debusarea in dublueT»a străzilor 
secundare în strada principală, care prezintă avantajul că în cazul 
acesta nu mai necesită oprirea vehiculelor, ci numai simple luări 
la dreapta sau la stinga ale acestora. Dar asemenea debuseuri în «T» 
trebuie să fie studiate atent. deoarece ele forțează vehiculul să-și 
micsoreze totuși viteza la cotitură, pornind apoi din nou cu viteza 
mărită. 

Tinind seama de funcționalitatea circulaţiei, ar trebui ca străzile 
să nu debuseze în unghi drept, ci să descrie arce de cerc, permi- 
tindu-ne astfel parcurgerea acestor noduri cu o viteză de 40—50 km 
pe oră, fără frinare. Intersectiile în cruce ar trebui, in general, 
evitate, deoarece statisticile internaționale arată că acest tip de 
nod de circulație generează și cele mai multe cazuri de accidente 
grave. Un alt principiu pentru reducerea zgomotului rutier 
preconizează proiectarea traseelor străzilor interioare din car- 
tierele noi astfel încît ele să rămînă străzi înfundate și să nu devină 
străzi de traversare. Pentru a nu se crea greutăți în desfășurarea 
circulației și a nu se provoca noi surse de zgomot, capătul înfundat 
se recomandă să fie in formă de buclă, permitind o întoarcere 
fluentă. Astfel de soluționări se pot vedea frecvent în cartierele 
noi de locuit din tara noastră: Tiglina din Galati; Titan, Drumul 
Taberei din Bucuresti etc. Evitarea zgomotelor prin metode 
urbanistice este o preocupare permanentă a proiectantilor nostri 
şi soluțiile adoptate în noile proiecte (ca, de exemplu, separarea 
circulației pietonale de circulația motorizată) reprezintă prima 
măsură eficace care poate fi aplicată. 

Acestea ar fi, pe scurt, cîteva aspecte ale uneia dintre cele mai 
actuale probleme pe care urbanistii încearcă s-o rezolve si care 
prezintă un interes din ce în ce mai mare atit pentru specialişti 
cit şi pentru nespecialisti. 

circa 48 km/oră şi să frineze de la viteza constantă de circa 
48 km/oră cu decelerare maximă. 


Nivelul maxim de zgomot înregistrat în aceste situaţii devine 
criteriu de clasificare. 

În S.U.A., statul California a stabilit ca nivele maxime de 
zgomot 82 decibeli pentru autoturisme și 92 decibeli pentru 
autocamioane grele si autobuze la viteză maximă. Normele 
franceze sint similare cu cele britanice: 83 dB pentru autoturisme 
si utilitare, 86 pentru motociclete și 90 pentru autocamioane 
grele și autobuze. În Elveţia, nivelul maxim admis pe spații 
deschise, măsurătorile fiind făcute la 7 m de motorul lucrind 
la putere maximă, este de 80 dB pentru autoturisme, 85 pentru 
motociclete cu 2 cilindri și 90 pentru motociclete cu 4 cilindri, 
autocamioane și autobuze. Bineînţeles, o soluţie care să asi- 
gure relativa liniște pentru locuitorii de pe malurile magistra- 
lelor de transport nu poate fi găsită decit prin reglementare 
internațională, sau cel puţin la nivelul unor state întregi, a 
problemei zgomotului. 


NIVELUL fi 
MAXIM | 


radice 


FARA RULETA 


LEAGĂNUL OCEANOGRAFIEI MODERNE 


A. CHECIU 


Au trecut mai bine de o sută de ani de cind inaugurarea Cazi- 
noului din Monaco a însemnat apariția noului oraş ce avea să poar- 
= nu mele prințului moștenitor Carol al Iil-lea, de unde — Monte 

arlo. 

În această sută de ani de existenţă a marelui Cazinou, mii și mii 
de oa meni și-au jucat averile ori au sperat să forțeze mina Fortunei 
în speranța de inavutire. Mari și mici drame s-au consumat pe 
culoarele so mptuoase, ca si în miile de pagini de literatură ce au 
romanfat si absolutizat tentatia jocurilor de noroc. 

Din păcate, concomitent și-a făcut apariția o neconcordanta de 
ordin istoric-aeoarafic: multă lu me contundă principatul Monaco, 
splendidul oras Monte Carlo de pe Coasta de Azur, cu edificiul Ca- 
zinoului, cu locul de dezlantuire a patimilor jocurilor. Ceea ce 
trebuie să recunoaștem că reprezintă o mare nedreptate. Pentru 
că cei o sută de ani de existenţă ai orașului l-au transformat într-o 
imensă grădină, într-o luxoasă sală de concerte și spectacole, 
într-un prodigios muzeu folositor umanității. Pe cit de adevărat 
este că muzica transmisă de postul de radio Monte Carlo este 
gustată în toată lumea pentru melodiile sprintare și armoniile sale, 
pe atit de adevărat e și faptul că aportul micului principat, ce se 
întinde doar pe o suprafață de 150 de hectare, la știința și cultura 
umanitatii se află pe un loc însemnat. 


nate cu multă ingeniozitate, permitind evide! 
rea pina la detaliu a corpului vietuitoarei ma 
aflate sub privirea vizitatorului. Noi constr 
de acvarii sînt pe cale de a fi terminate. 
întrebat un inginer: «cite acvarii veți mai ı 
strui?» Răspunsul mi s-a părut semnific 
«Atitea încit în ele să încapă cite un repre. 
tant al tuturor vieţuitoarelor ce trăiesc în a 
mărilor și oceanelor». 

În anul 1960, prințul Reiner III a fondat un ¢ 
tru științific, care, împreună cu Institutul 
oceanografie şi cu Agenţia internaţională 
energie Atomică, a instalat în muzeu un n 
laborator internațional de cercetări și stud 
domeniul radioactivităţii marine. Centrul ş 
tific sprijină cercetările întreprinse în regiu 
Monaco de celebrul comandor Cousteau 
privire la posibilităţile omului de a trai si lt 
sub apă, precum si observaţiile oceanogra 
făcute de noul laborator submarin. 

Un muzeu, de asemenea celebru, este și 
de antropologie preistorică, fondat în anul * 
de același print-savant. Aici sint conser 
vestigii ale oamenilor primitivi. Bogatele coli 
ale muzeului permit să se refacă întreaga | 
istorie începînd cu originile omului. Aici pi 
urmărite diferitele tipuri umane în evoluția n 
nară de la Pithecanthropus la omul actual, 


În anul 1960 o reuniune internaţională la care 
au participat savanți din 18 tari ale lumii a marcat 
implinirea a 50 de ani de la inaugurarea Muzeului 
oceanografic, adăpostit într-o capodoperă arhi- 
tecturală solid înfiptă în rocă si dominind Medi- 
terana de la 80 de metri înălțime. Creat de către 
prințul Albert |, un pionier al oceanografiei mo- 
derne, ca un instrument științific menit să co- 
lectioneze rezultatele cercetărilor din adincurile 
oceanelor, muzeul adăposteşte colecţii de o 
mare valoare ştiinţifică, strinse an de an de către 
vestite expediții oceanografice. 

Exponatele sint puse la dispoziția cercetăto- 
rilor din diferite tari care efectuează lucrări de 
sistematică, de biochimie ori geologie comparată. 
Numeroase colecţii sînt meticulos aranjate în 
săli deschise publicului. Printre mostre se află 
animale pescuite încă din anul 1901 de la o 
adincime de peste 6000 de metri. Vreme de 
50 de ani aceste exponate n-au fost întrecute 
în ceea ce privește adincimea de la care prove- 
neau. Recentele expediţii oceanologice au scos 
însă materiale și de la adincimi de peste 10 000 m. 

Acvariile muzeului sînt si ele celebre. Nenu- 
mărate specii de pești din mări şi oceane își 
continuă existența ignorind parcă transferul lor 
din imensitatea oceanelor în paralelipipedele cu 
apă. Dimensiunile locuitorilor mărilor și ocea- 
nelor aduși în acvarii nu i-au deranjat cituși de 
puțin pe constructori. Mamifere marine ca și 
minusculi pești convietuiesc potrivit mărimii 
si speciei în lăcașuri special amenajate. Nu e 
neglijat nici spectaculosul. Acvariile sînt ilumi- 

cînd prin stadiile Neanderthal, Grimaldi şi Cro- 
Magnon. O impresie uluitoare ţi-o produce apoi 
vizitarea Grotei Observatorului, aflată în centrul 
Grădinii exotice, a cărei sală de intrare a fost 
locuită în epoca neolitică. O seamă de vestigii 
— pietre prelucrate, urme scrijilate pe stincă, mici 
înjghebări de obiecte de folos «uman» — îţi 
reamintesc că pe aici a trăit o populaţie veche 
europeană. Nu te poţi despărți de aceste locuri 
fără să nu evoci chiar si «en passant» frumuseţea 
de neintrecut a marii Grădini exotice pe care o 
priveşti situată la un capăt de faleză, scăldată 
de Marea Mediterană — denumită multă vreme 
«Grădina suspendată» —,ea permite să trăiască 
în condiţii propice 6000 de specii diferite de 
plante, ce au ca numitor comun faptul că toate 
aparțin florei țărilor cu climat de semideșert. 
Vegetaţia luxuriantă te copleseste, la fel ca si 
mărețele stalactite si stalagmite pe care le intil- 
nești, în peregrinările tale, în continuare, prin 
încăperile Grotei Observatorului de care amin- 
team. 

În apropiere, un alt punct de mare atracţie 
turistică, dar și științifică: Centrul de aclimatiza- 
re zoologică. 

Încă din 1954 s-a luat inițiativa creării acestui 
centru, nu spre a funcționa ca o grădină zoologică, 
ci pentru a permite studierea modului în care are 

loc «aclimatizarea» diverselor specii ce aparțin 
faunei tropicale și africane în mod deosebit. 
Aici poate fi văzută o bogată colecție de maimuțe 
din cele mai diverse specii, și mai cu seamă 
antropoide: giboni, cimpanzei, orangutani, go- 
rile... Pentru ca peste citeva zeci de metri să ai 
în față exemplare de o rară frumusețe de pantere, 
lei, castori, urşi etc. 

Toate animalele se simt excelent. Explicaţia 
este firească, centrul este situat pe o coastă 
mediteraneană ce are în tot timpul anului o 
temperatură dulce, aproape constantă. Ca o 
simplă informaţie: climatul principatului Monaco 
este remarcabil prin media termică ridicată: 
+ 10,3% în ianuarie, cu o amplitudine nedepășind 
4,3% prin absența completă a vintului. Aici 
avem un mare număr de zile însorite și puține 
zile ploioase (în medie 62 de zile pe an). 

În cei 14 ani de existență a centrului nu s-a 
semnalat moartea nici unui nou-născut în rindul 
animalelor tropicale, ceea ce constituie o probă 
«forte» referitoare la aclimatizare... 

Sint numai citeva notații fugare care consem- 
nează o realitate evidentă: Monaco își merită 
renumele său şi datorită centrelor de cercetare 
ştiinţifică aflate pretutindeni pe teritoriile sale. 
Este un aspect mai putin cunoscut şi tocmai de 
aceea merită să fie luat în seamă. 


O autostrada 
excepțională: 


Brenner 


Ing. ROLL AND EMINET 


O nouă cale de legătură între nordul și sudul Europei, de o 
excepțională importanță, se află în prezent în stadiul de construc- 
tie. Este vorba de autostrada Brenner, denumită astfel după 
cunoscuta trecătoare aflată la graniţa dintre Italia și Austria 
(cota 1 372 m). Autostrada de 313,5 km lungime pe teritoriul 
italian si 111 km pe cel austriac, ce se realizează în condiţii de 
teren deosebit de dificile, va atrage un trafic auto foarte intens. 
Aceasta nu numai datorită peisajului, de o frumusețe aproape 
neverosimilă, ci și prin aceea că ea va permite legături rapide și 
comode, inclusiv iarna, între R.F. a Germaniei, R.D. Germană, 
țările scandinave și Benelux, pe de o parte, și Italia, pe de alta. 


4 ntr-adevar, autostrada, completind tra- 
seul drumului european EG, care acum 
va traversa Europa de la nord la sud, 

pornind din îndepărtata Norvegie si ajun- 

gind in insorita Italie, va uni la nord Inns- 
bruck de München, Berlin, Malmö, Oslo, 

Trondheim, ajungind pina la Narvik, iar 

la sud Modena de Bologna, Florenta, Roma 

si Neapole. Autostrada este astfel pro- 
iectată încît.: să se racordeze la cele mai 
importante autostrăzițtaliene: cea a «soa- 
relui» (Milano - Rowa - Neapole - Sa- 
lernd).giaserenissima» (Venetia - Verona- 

Milano- Lomo). Tinind seama si de auto- 

străzile ¢¢é 38 execută in prezent in R.F. 

a Germaniéi si Italia, circulaţia între Reggio 

Calabria, port la strimtoarea Messina, in 

extremitatea sudica a Peninsulei Italice, 

si Hamburg, marele port aflat la varsarea 

Elbei in Marea Nordului, se va putea rea- 

liza in 1970 integral pe autostrazi. 

Autostrada Brenner va fi alcătuită din 
două căi de circulație separate, cu sens 
unic (unidirectionale), care vor permite 
folosirea vitezelor mari de care sint capa- 
bile autovehiculele moderne în condiţii 
de maximă siguranță. Din acest motiv, 

căile unidirectionale vor fi despărțite de o 

bandă mediană de 3—4 m lățime, plantată 

cu arbori pitici, care au rolul de a împiedica 

farurile autovehiculelor de pe o cale a 

autostrăzii să jeneze conducătorii auto- 

mobilelor care circulă în sens invers, pe 
cealaltă cale; de asemenea, încrucișările 
cu alte căi de comunicaţie se vor executa 
obligatoriu prin pasaje denivelate, iar ra- 
cordările vor permite ca autovehiculele 
să poată intra sau ieși de pe oricare dintre 
benzile de circulație ale autostrăzii sau 
să-și poată schimba sensul de deplasare 
fără a intersecta traficul de mașini. 
Alte măsuri tehnice, care contribuie la 


realizarea dezideratelor enunțate, constau 
din executarea curbelor cu raze mari, iar 
a declivitatilor cu pante reduse. Astfel, 
între Modena și Bolzano (228 km), raza 
minimă a curbelor va fi de 1000 m, iar 
pentru sectorul cel mai dificil , Bolzano- 
Brenner (85 km), de 500 m; în acest din 
urmă sector, declivitatea medie prevăzută 
este doar de 1,3%, iar cea maximă de 
3,7%. In acest mod au rezultat viteze ridi- 
cate, putindu-se realiza în orice porțiune 
a şoselei 160 km/oră pe sectorul Modena- 
Bolzano și 120 km/oră în regiunea mun- 
toasă, din apropierea pasului Brenner. 

Căile unidirectionale ale autostrăzii, a 
cîte 7,5 m fiecare, cuprind două benzi de 
circulaţie de mare lățime; o bandă late- 
rală, în general de 3 m lăţime, ce încadrea- 
ză partea exterioară a fiecărei căi are rolul 
de a servi drept refugiu vehiculelor aflate 
în pană și ca rezervă pentru o viitoare 
lărgire a căii pe măsura creșterii traficului. 
De altfel, în același scop, pe importantul 
sector Modena-Mantova-Verona, careface 
legătura la Modena cu «autostrada del 
sole» și la Verona cu «autostrada sereni- 
ssima», lățimea benzii mediane va fi de 
12 m. Dimensionarea căilor s-a făcut 
tinind seama de traficul intens și în con- 
tinuă creştere ce se prevede, în sezonul 
turistic de virf benzile exterioare urmind 
să deservească circulația autocamioa- 
nelor, iar cele interioare pe cea a turismelor. 

Din sectorul austriac, de 111 km lungi- 
me, ce va uni graniţa italiană (pasul 
Brenner) cu cea germană (localitatea Kuf- 
stein), inima autostrăzii de 9 km, cuprin- 
zind podul «Europa», a fost terminată la 
sfîrșitul anului 1963 cu ocazia Olimpiadei 
de iarnă de la Innsbruck. Pentru realiza- 
rea acestei porțiuni (fără pod) au fost 
executate 4,5 milioane m° 

Costul insemnat al autostrazilor este 
compensat de posibilitatea de a se putea 
dirija, în condiții mult sporite de siguran- 
ta, un trafic auto foarte intens, efectuat 
cu vitezele cele mai ridicate. În plus, studii 
comparative efectuate pentru vehicule cir- 
culind pe autostrăzi și autodrumuri (şo- 
sele moderne cu circulație eterogenă) au 


scos In evidenţă că pe autostradă consu- 
mul de carburant este cu 42% mai mic, 
manevrele la volan se reduc de 570 de ori, 
schimbările de viteză sînt de 50 de ori 
mai rare, iar frinările se micșorează cu 
95%. 
Pe sectorul italian al autostrăzii Bren- 
ner, lucrările se desfășoară în ritm rapid; 
sectoarele Trento-Bolzano și Verona-Man- 
tova, în mare parte terminate (asfaltate), 
vor fi date în exploatare chiar în cursul 
acestui an, urmind ca în 1969 să fie date 
în folosință și porțiunile Mantova-Modena 
si Chinsa-Brenner, iar în anul 1970 toată 
autostrada (sectoarele Chinsa-Bolzano și 
Trento-Verona). 

O deosebită atenţie se acordă esteticii 
acestei autostrăzi, în care scop conlu- 
crează arhitecți și ingineri specialişti în 
probleme de peisaje și estetică rutieră. 


DESPRE UNELE LUCRĂRI DE ARTĂ 


Terenul foarte framintat și condiţiile 
optime de circulație pe care autostrada 
urmează să le asigure în tot cursul anu- 
lui fac necesară-executarea a numeroase 


lucrări de artă: poduri, viaducte, tuneluri, 
pasaje (rampe) de racordare la celelalte 
căi de comunicație. 

Astfel, doar în sectorul italian se vor 
construi 232 de poduri, însumind 4 900 m 
lungime, 19 viaducte, totalizind 10 300 m 
şi 24 de tuneluri, avind o lungime de 
10 600 m. Mare parte din aceste lucrări 
de artă se execută în sectorul Bolzano- 
Brenner, din care ultima porțiune, Vipi- 
teno (900 m altitudine)-Brenner (cota auto- 
stradă 1372 m), pune probleme grele 
constructorilor, întrucit nu se va reduce 
nici viteza de proiectare, nici declivitatea 
maximă (120 km/oră, respectiv 3,7%). 

Cel mai mare pod va fi cel care urmează 
să traverseze fluviul Pad în apropiere de 
Portiolo, în lungime de peste 500 m. Lun- 
gimea principalelor viaducte va fi însă cu 
mult mai mare, aproape 3 km lungime. 
Execuţia multor poduri și viaducte s-a 
făcut separat pentru cele două căi unidi- 
rectionale (poduri gemene), iar ca o cu- 
riozitate unul dintre poduri traversează 
Padul paralel cu albia. Tunelurile execu- 
tate aproape în totalitate în sectorul Bol- 
zano-Brenner vor fi, de asemenea, duble, 
cite unul pentru fiecare cale unidirectionala 

În sectorul austriac din împrejurimile 
Innsbruckului au fost construite o serie 
de lucrări de racordare de la autostradă, 
avind menirea de a asigura circulaţia 
optimă în zona de desfășurare a Olim- 
piadei cit și spre locurile turistice cele 


1. Harta ilustrează cu m prin noua autostradă 
Brenner se completează drumul european EG, 
care pornește din partea de nord a Norvegiei 
și ajunge în sudul Italiei. 

2. Podul «Europa», lucrare de artă care se 
integrează fericit în peisajul incintator. 


mai frumoase. Amintim în acest sens 
podul «Olimpia» din beton pretensionat, 
de 250 m lungime, prevăzut cu cite două 
căi pentru ttaficul auto și cel rutier si 
șoseaua de centură inelară Innsbruck- 
Axamus-Mutters-Innsbruck. 


PODUL «EUROPA» 


Dar cea mai importantă si frumoasă 
lucrare de arté a intregii autostrazi va 
ramine podul «Europa», o adevărată capo- 
doperă a tehnicii construcțiilor moderne. 
El constituie unul dintre cele mai remar- 
cabile poduri rutiere din lume, fiind exe- 
cutat peste valea Sill, în apropiere de 
Innsbruck, după o muncă de 4 ani și 
jumătate. 

Podul trece peste vale, în porțiunea 
centrală, la impresionanta înălțime de 
190 m, oferind o priveliște unică spre 
munții înconjurători. Infrastructura constă 
din piloni de beton care se ridică deasupra 
împrejurimilor, la înălțimi ameţitoare de 
peste 146 m. Cu toate acestea, datorită 
metodelor moderne de construcție folo- 
site, realizarea lor a fost rapidă, în ritm 
zilnic de 4 m înălțime. Acești piloni sînt 
în prezent cei mai înalți din lume pentru 
astfel de tipuri de infrastructură; pereții 
exteriori au la bază doar 55 cm, iar la virf 
35 cm grosime, dimensiuni justificate din 
punct de vedere tehnic-economic, prin 
utilizarea unor cantități mai reduse de 
materiale şi prin evitarea eforturilor in- 
terne suplimentare ce iau naștere la gro- 
simi mari în timpul întăririi sau sub actiu- 
nea razelor solare puternice. 

Suprastructura podului se desfășoară 
pe o lungime totală de 820 m. Ea este 
alcătuită din rampele de acces şi podul 
propriu-zis, acesta din urmă fiind alcătuit 


din trei deschideri de 81 m, două de 108 m 
şi o deschidere centrală impunătoare de 
198 m (ceva mai mare decit deschiderea 
centrală a podului de la Cernavodă — 
de 190 m), ce traversează valea la înălțimi 
impresionante. 


TELEVIZIUNEA 
IN... RELIEF 


(URMARE DIN PAG. 5) 


pe. Datorită acestei idei, sistemul de 
televiziune în culori devine la fel de 
simplu ca şi sistemul de televiziune 
alb-negru, deosebirea constind numai 
în faptul că la camera de luat vederi se 
prevede un filtru din fibre conductoa- 
re de lumină, iar la televizor se folo- 
sește, în loc de cinescop alb-negru, 
noul cinescop color. 

Pentru a obține imaginea colorată 
în relief se asociază camera color de 
luat vederi (din orice sistem de televi- 
ziune în culori) cu o cameră alb-negru, 
așezată alături, iar la televizor, alături 
de cinescopul color,se găsește un cine- 
scop alb-negru. 

Sistemul de teieviziune color în relief 
şi-a dovedit posibilitățile în cercetarea 
Lunii, cu ocazia transmisiunii de ima- 
gini de pe Lună, efectuate în februarie 
1966 de stația sovietică «Luna 9», cind 
s-au transmis 12 asttel de imagini de 
pe suprafața lunară. Culoarea și relie- 
ful ne vor aduce imagini mai reale nu 
numai din Cosmos, ci și din fundul 
oceanului şi din orice domeniu de cer- 
cetare științifică sau din industrie. Si, 
făcind apel la viitorul | al științei, poate 
nu este departe vremea cind telespec- 
tatorii vor viziona programe color și în 
relief. Începutul, greul început, a fost 
înfăptuit. M.B. 


PICU DAN LUCIAN, 
Bucuresti 


La întrebarea dv. în legă- 
tură cu existența monstrilor 
marini sau mai exact a șarpe- 
lui de mare vă răspunde tova- 
răşul Maier R., cercetător la 
Muzeul de istorie naturală 
«Gr. Antipa», 

Despre șarpele de mare, 
adevărat monstru marin, în 
deplina acceptie a cuvintu- 
lui, s-a scris și se va mai 
scrie, fără îndoială, multă vre- 
me de aici încolo. 

Nu mai revenim asupra ra- 
poartelor diferiților căpitani 
de nave care, de cele mai 
multe ori, descriu monstrul 
ipotetic într-un mod fantas- 
tic: cap cu creastă, solzi etc. 
Din analiza acestor relatări 
cu greu s-ar putea trage vreo 
concluzie științifică valabilă. 
Stadiul actual al cercetărilor 
de biologie marină și deci al 
cunoașterii faunei mărilor și 
oceanelor ne permite citeva 
precizări, şi anume: viața la 
marile adincimi, unde se bă- 
nuia că sălășluiește mons- 
trul, nu e prielnică formelor 
gigantice, care nu se aventu- 
rează mai jos de 100—200 m 
(balene, cagaloti). 

n ce privește forma ser- 
pentiformă, aceasta se întil- 
neste și la unii pești, cum ar 
fi, de exemplu, Regalecus 
din familia Trachypteridae, 
care are corpul alungit oare- 
cum în formă de panglică sau 
curea, atingind o lungime 
de 6—7 m! Un asemenea 
exemplar capturat pe coaste- 
le Mexicului, acum cîțiva ani, 
a atras atenţia prin coloritul 
său argintiu și cu înotătoa- 
rele de culoare roșie, mai 
ales cea dorsală, care se pre- 
lungea ca o creastă deasu- 
pra capului, lucru ce ar co- 
respunde unora dintre des- 
crierile numeroase privind 
șarpele de mare. Întilnit și în 
preajma bancurilor de he- 
ringi, cu care se hrănește, a- 
cest pește e numit și «regele 
heringilorm! 

Relatări despre șarpele de 
mare au continuat şi în epoca 
actuală. Astfel, acum 4 ani, 
«România liberă» publica re- 
latarea căpitanului unui pes- 
cador canadian care ar fi 
întîlnit, la sud de Terra Nova, 
un șarpe de mare ce ar fi 
întovărășit o bucată de drum 
pescadorul, dar care nu a 
putut fi fotografiat din lipsa 
unui aparat de fotografiat la 
bordul vasului. 

Este semnificativ faptul că 
nici una dintre relatările noi 
sau mai vechi despre șarpe- 
le de mare nu este însoțită de 
vreo fotografie care să ne 
permită a ne fixa asupra în- 
fățişării sale! Astfel că exis- 
tenta sarpelui de mare, desi 


nu poate fi total exclusă, nu 
poate fi nici confirmata. 


Tov. M. MATEESCU si 
A. POPESCU — I.M.F. Bu- 
curesti, tov. THIESS 
IOAN ALBERT, Brasov 


«DILATAREA TIMPULUI» 

Nu putem răspunde la în- 
trebarea dv. fără a face mai 
întii citeva precizări legate 
de conținutul teoriei relati- 
vitatii. 

Elaborată de către Einstein 
în anul 1905, ea constituie 
prima dintre revoluțiile pro- 
vocate în gindirea ştiinţifică 
de descoperirile secolului XX. 
Reacţia stirnită în lumea fizi- 
cienilor şi filozofilor este în- 
dreptatita dacă ne gindim că 
ne vine destul de greu să ne 
acomodăm simțurile la o si- 
tuatie neintuitivă. lar teoria 
relativității nu pare de loc 
intuitivă. 

Una dintre consecințele a- 
cestei teorii o constituie para- 
doxul timpului, potrivit ca- 
ruia se produce o dila- 
tare a duratei In cazul 
deplasării cu viteze a- 


propiate de cea a luminii. In 
ce constă aceasta? Imagi- 


nindu-ne un tren care merge 
cu o viteză de 240 000 km/s, 
vom ajunge la situația para- 
doxală de a constata că, pen- 
tru călătorul din tren, timpul 
care s-a scurs între două 
staţii succesive aflate la o 
distanță de 864 000 000 km 
este de 36 de minute, iar 
pentru un observator aflat 
în repaus față de peronul 
gării au trecut 60 de minute. 
Şi mai departe, este ușor de 
calculat, utilizind o relație 
t 


simplă t' = (V Ai (v=vi- 
1— ce 


teza vehiculului, c = vitezalu- 
minii), că, cu cit viteza trenu- 
lui va fi mai mare, cu atit va 
rămîne mai în urmă ceasul 
pasagerului. Explicația aces- 
tui paradox are la bază o 
celebră experiență realizată 
de către fizicianul Michelson 
(vezi «Stiinta si tehnică» nr. 
5/1962). y 

Dy. puneti problema unui 
vehicul cosmic care se de- 
deplasează cu o viteză apro- 
piată de cea a luminii. În mod 
corect nu se pot aplica, în 


m 


CONVORBIRI CU CITITORII 


acest caz, formulele din teo- 
ria relativității restrinse, deoa- 
rece In această teorie siste- 
mele de referință fiind iner- 
tiale nu admit nici un fel de 
acceleratii, conditie pe care 
noi am respectat-o în expe- 
rienta de mai sus, cu trenul. 
În călătoria sa, cosmonautul 
din rachetă suferă acțiunile 
accelerației atit la pornire, 
cit și la înapoierea pe Pămint. 
Studierea acestor fenomene, 
în care corpurile în mișcare 
sint accelerate sau supuse 
unor clmpuri de gravitație, 
se face de către teoria rela- 
tivitatii generalizate. 

Şi într-un caz şi în celă- 
lalt, în principiu, fenomenul 
este realizabil, dar construc- 
tia unor astfel de nave deo- 
camdată rămine încă în ima- 
ginatia autorilor de poves- 
tiri stiintifico-fantastice. To- 
tusi, pentru a demonstra că 
este posibilă o astfel de dila- 
tare a timpului, observată și 
experimental, vom lua cazul 
mezonilor din radiația cos- 
mică. Această particulă re- 
lativistă (viteza apropiată de 
cea a luminii) are o durată de 
viață de numai 0,000 002 s. 
Deci, de la producerea și 
pină la distrugerea ei, ea ar 
trebui să străbată 600 m. S-a 
constatat însă că distanța 
străbătută de această parti- 
culă este mult mai mare. 


a 


D 


Dacă s-ar face raportul între 
durata de viață a unor me- 
zoni obținuți în laborator (au 
o viteză mult mai mică decît 
cea a luminii — aproape ne- 
glijabilă) şi a mezonilor re- 
lativisti din radiația cosmică, 
se va observa că aceștia 
«trăiesc» de 10—20 de ori 
mai mult decît cei din la- 
borator, 

Teoria relativitatii restrinse 
poate oferi o prelungire a 
vieții, deoarece timpul și, în 
consecinţă, mișcările interne, 
fenomenele-de orice natură 
inclusiv cele biologice sint 
încetinite atunci cînd se pro- 
duc pe platforme ce se mișcă 
cu mare viteză în raport de 
altele. 

Această situație a fă- 
cut de altfel pe multi 
autori de literatură știin- 
tifico-fantastica să aplice teo- 
ria relativității restrinse pen- 
tru anumite momente ale ac- 
tiunii lor, ceea ce v-a făcut 
poate și pe dumneavoastră 
să ne întrebaţi citi ani se 
scurg pe Pămint pentru un 
cosmonaut care a zburat timp 


de 5 ani, cu o viteză apropiată 
de cea a luminii. Pentru sa- 
tisfacerea curiozitatii dum- 
neavoastră si aplicind, repe- 
tam, impropriu, formulele 
teoriei relativității restrinse, 
dacă vom considera viteza 
navei egală cu 0,9996 din 
viteza luminii, obținem că tim- 
pul pe Pămint s-ar scurge de 
100 de ori mai repede decit 
pe navă. În concluzie, pe 
Pămint au trecut... 5 secole! 


Tov. ILIE VASILIEVICI, 
Cluj 


Ne-aţi întrebat 
«CE ESTE UN 
HOROSCOP?» 


Intelegem prin horoscop 
(de la cuvintele grecești ho- 
ra — «oră» și skopein — «a 
observa»), la modul restrins, 
o reprezentare schematică a 
pozițiilor pe cer— simultan — 
ale Soarelui, ale Lunii și ale 
planetelor. În acest înțeles, 
horoscopul dă astronomului 
situația la un moment dat, pe 
boltă, raportată la stele, a 
principalilor componenți ai 
sistemului solar, vizibili de pe 
Pămint. Horoscoapele erau 
folosite în scopul observa- 
țiilor astronomice, mai ales 
de către astronomii din anti- 
chitate. 


Cu timpul însă, întrebuin- 
tarea horoscopului a fost de- 
naturată. Paralel cu astrono- 
mia s-a dezvoltat, încă din 
antichitate, o pretinsă ştiinţă 
cunoscută sub numele de 
«astrologie», bazată pe o con- 
ceptie obscurantistă, după 
care în natură ar exista forțe 
supranaturale, misterioase, 
de care ar depinde soarta 
individului. 

Pretinsa legătură dintre po- 
ziția corpurilor cerești şi soar- 
ta oamenilor se face de către 
astrologi, printr-o «tălmăci- 
re» antistiintifica a horosco- 
pului, raportat la unele mo- 
mente din viata individului, 
cu deosebire la momentul 
nașterii lui. Astronomia însă 
a dovedit netemeinicia as- 
trologiei si a precizat, de 
pildă, gradul limitat de in- 
fluentă pe care l-ar avea Soa- 
rele în special asupra psihi- 
cului omenesc. Cu toate a- 
cestea,in unele tari practica 
astrologică mai persistă în- 
că, bineînțeles nu fără un 
interes material al pretinșilor 
astrologi. 


Prof. univ. dr. GHEORGHE MASTACAN 


Știința cristalului se împletește astăzi foarte strîns cu fizica corpului solid, am putea spune chiar că, în parte, capi- 
tolele lor se suprapun. Această știință s-a dezvoltat paralel cu mineralogia, deoarece formațiile cristalografice naturale, 
acelea care s-au născut și au evoluat o dată cu scoarța terestră, au servit cele dintii ca obiecte de cercetare cristalografică. 

De aceea, cristalografia s-a considerat, pînă nu de mult, ca o parte a mineralogiei. Astăzi ea este însă o știință cu 
totul de sine stătătoare, apăriînd cu o pondere extrem de mare în mai toate domeniile științei universale si ale tehnicii 


moderne. 


CRISTALUL A FOST CUNOSCUT 


Vechii greci defineau gheaţa «cristallos», noţiune care a fost 
atribuită mai tîrziu și cuartului (SiO,), adică cristalul unui mineral 


de siliciu, transparent ca apa pură (cristalină, cum de obicei se 
mai spune), pe care-l considerau ca o gheață pietrificată. Mai 
tirziu, acest termen a fost adaptat la toate corpurile din natură 
care posedau o formă regulată poliedrică; pentru ca în cele din 
urmă noțiunea să se extindă asupra tuturor corpurilor solide 
formate în asemenea condiţii în natură și în laborator. 

Cristalul cu o remarcabilă simetrie apare, așadar, delimitat de 
fețe plane, care, dacă se intersectează două cite două, după linii 
drepte, formează muchiile sale, iar dacă se intersectează după 
trei sau mai multe fete formează colțurile sale. Studiile cristalo- 
grafice. efectuate cu ajutorul radiației «x», au arătat că forma 
poliedrică regulată a cristalelor este înainte de toate consecința 
unei admirabile aranjări spațiale la scara infinitului mic a ionilor. 
atomilor sau (mai rar) a moleculelor care constituie substanța 
cristalizată. 

Aranjarea regulată și simetrică a particulelor în interiorul 
cristalului se face fie de-a lungul unei drepte (sir reticular), într-o 
succesiune periodică. la intervale egale si infinit de mici. cores- 
punzind muchiei cristalului, fie într-un singur plan — rețele 
plane care constituie fețele cristalului, fie, în sfîrşit. în sisteme 
de paralelipipede — reţele tridimensionale — constituind astfel 
poliedrul cristalin. 

Dar substanţa cristalizată nu este absolut necesar să fie exte- 
riorizată printr-o poliedrică regulată. Indiferent de forma sa exte- 
rioară, substanța, pentru a fi cristal. trebuie să posede, înainte 
de toate, o construcție interioară bine definită, o repartizare 
spațială riguroasă si o geometrie regulată. asemenea așezării 
nodurilor în rețelele spaţiale. Cristalele. după cum se vede. mi- 
nuscule organizări interioare. sînt totuși puternice citadele 
construite din mai toate elementele sistemului periodic. 

Altădată un secret al naturii, cristalele au devenit astăzi un 
vast cîmp de cercetare științifică cu multiple aplicații tehnice. 
Alcătuite din atomii aceluiași element chimic sau din atomii dife- 
ritelor elemente. cristalele constituie corpuri felurite: cu mărimi 
si înfățișări diferite, cu străluciri și culori deosebite, cu proprie- 
tati fizice și chimice extrem de variate. Toate substanţele și corpu- 
rile din natură. de la firicelele de praf si pînă la cei mai semeti 
munți, de la picăturile de apă si pina la cele mai întinse mări si 
oceane de pe fata pămîntului, sînt alcătuite din substanțe crista- 
lizate sau din substanțe care tind. mai devreme sau mai tirziu. 
să devină cristaline. 

Diferitele elemente care intră în compoziţia cristalelor nu 
constituie numai substanțe sau combinaţii întilnite în natură, ci 
şi altele crescute în laborator cu proprietăți noi si utile omului. 
Dar anumite cristale formate din aceleași particule se pot prezenta 
atit în natură. cit și în laborator sub forme diferite din punct de 
vedere geometric. În acest caz ele au proprietăți fizice și chimice 
diferite (de exemplu: diamant si grafit sau calcit și aragonit). 
Cristalografia arată că această diferențiere în proprietăţile fizico- 
chimice ale substanțelor. constituite din aceleași particule, se 
datorește numai modului în care sînt distribuite particulele în 
structurile lor interne. 

Cu drept cuvint se poate spune că pentru cunoașterea proprie- 
tatilor fizice şi chimice ale cristalelor. si în general ale tuturor 
corpurilor, este necesar să fie cunoscută structura lor internă. 
alcătuirea lor elementară (ioni. atomi. molecule). cit şi feno- 


menele fizice ce au loc în lumea acestor particule fixate (nu pentru 
totdeauna) în edificiul cristalin. 

Cunoașterea principalelor proprietăți fizice ale cristalelor a 
putut fi înfăptuită însă numai după ce s-a reuşit să se dea, cu aju- 
torul mecanicii cuantice. œ explicație satisfăcătoare mișcării elec- 
tronilor în cimpurile cristaline. Această cunoaştere ne-a dat apoi 
posibilitatea să creăm noi înşine tipuri de cristale (siliciu. ger- 
maniu etc.) cu proprietăți extrem de utile omului. Astăzi putem 
defini edificiul cristalin ca un corp fizic. cu o constituție complexă 
în interiorul căruia se dezvoltă cimpuri electrice si magnetice în 
funcție de structura sa reticulară. Această structură fiind determi- 
nată de aranjarea într-un anume fel a particulelor componente. 
omul de știință a fost în stare să-i cunoască legile, să le adincească 
și să le verifice apoi zi de zi. Asa a descoperit secretul după care 
natura a combinat și a legat în laboratorul său, în taină. atomii 
unuia și aceluiași element. carbonul. spre a forma individualitati 
cristaline de sine stătătoare în rețeaua grafitului sau a diaman- 
tului; cum ea a combinat atomii altor 3 elemente (Ca. C, O) sub 
formă de CaCO, în individualități cristaline. pentru a forma 


rețeaua calcitului și aragonitului; în sfirşit. a aflat că există cristale 
care, desi au aceeași compoziție chimică, ele nu seamănă totuși 
cu proprietățile atomilor din care sînt constituite. lată deci că 
ştiinţa a descoperit cum natura a format si a crescut cristalele 
în laboratorul său subteran sau terestru. Multe din cristalele 
naturale isi găsesc o largă utilitate practică. Astfel, unul dintre 
cele mai răspindite cristale din scoarța pămîntului, cuarțul. aparind 
sub cele mai diferite forme si culori (cristalul de stincă, cuarțul 
fumuriu, ametistul etc.), are și cele mai diferite întrebuinţări: 
ca material de construcţie, component al sticlei etc. Lămpile cu 
cuarț întrebuințate în medicină sînt denumite și soarele artificial, 
pentru că nu opresc razele ultraviolete atit de folositoare pentru 
sănătatea omului. O largă întrebuințare o mai are cuarțul în 
radiotehnică si în domeniul curenților de înaltă frecvență. Nu 
trebuie să uităm nici că în cele mai precise orologii se folosește 
cristalul de cuarț pentru menținerea orei exacte; folosindu-se 
de proprietatea sa de piezoelectricitate, cuarțul își impune prin 
aceasta cu fermitate frecvenţa sa naturală perfect constantă fata 
de circuitul electric folosit, 

Alte cristale naturale cu multiple utilizări industriale sint 
granatul şi turmalina. Granatul de culoare roșie este socotit ca 
un cristal prețios si în același timp se folosește în ceasornicarii şi 
ca abraziv. Turmalina se întrebuințează în fabricarea unor instru- 
mente optice speciale sau în radiotehnică. 


PENTRU INDUSTRIA MODERNĂ — CRISTALE 
ARTIFICIALE 


În ultima vreme. industria a devenit un mare consumator de 
cristale. Un singur exemplu: industria electronică, așa cum o 
cunoaștem noi acum. ar fi de neconceput fără aportul cristalo- 
grafiei. Dar unele cristale. deosebit de importante în tehnica 
actuală. nu se găsesc în natură. ele trebuind să fie realizate în 
laborator pe cale artificială. Unele procedee de obținere sînt 
într-adevăr relativ simple, altele însă necesită o aparatură și o 
tehnică mai complicate. Astfel, într-un mod de loc complicat se 
pot obține cristale mari și frumoase. cum sint, de exemplu, cristalele 
de sare de bucătărie sau tartrat dublu de sodiu și potasiu (sarea 
lui Seignette) din soluţii apoase suprasaturate. Acestea însă nu 
prezintă un interes practic deosebit. 

(CONTINUARE ÎN PAG. 31) 

Mai interesantă este obținerea unor cristale ce au o deosebită 
importanță tehnică. În articolul de față nu ne propunem să tratăm 
multiplele aspecte tehnologice ale obținerii unora dintre cele mai 
utile cristale artificiale. Ne rezumăm numai la a aminti cititorilor 
că pentru sintetizarea diamantului artificial au fost necesare o 
presiune de 100 000 de atmosfere si o temperatură de 2 500°C. 
Se intelege că asemenea presiuni si temperaturi nu se puteau 
obține decît în instalații de înaltă tehnicitate. 

Tehnică de mare finețe se folosește si la obținerea cristalelor 
semiconductoare de siliciu și germaniu. 

S-a stabilit că pentru marea majoritate a materialelor semi- 
conductoare caracteristica esențială este structura lor de tip 
diamant, la care natura defectelor cristalelor condiționează carac- 
terul proceselor electronice în aceste materiale. Defectele pot 
consta în prezența unor impurități în nodurile rețelei cristaline. 
respectiv în spațiul internodular, iar alteori pot fi imperfectiuni 
datorită geometriei interioare a reţelei cristaline. 

Problema care s-a pus în legătură cu materialele semiconduc- 
toare a fost aceea a dirijării conştiente a impurităților. pentru 
ca în felul acesta să se determine procesele electronice dorite. 
În modul acesta au fost create în cristale centre active din punct 
de vedere electric. care inlesnesc mișcarea electronilor. Impuri- 
tatile din monocristale. prin prezența lor în rețeaua cristalină, 
pun in libertate electroni sau îi atrag, asigurind astfel mișcarea 
acestora. 

Trebuie să spunem însă că în tehnologia obţinerii materialelor 
semiconductoare. această impurificare dirijată. sau cum se mai 
numește dotarea lor este o ultimă si destul de pretențioasă 
operaţie. 

După descoperirea tranzistorului şi a redresoarelor de putere. 
tehnologia cristalelor semiconductoare s-a dezvoltat foarte repede. 
datorită variatelor cerințe calitative si cantitative ale industriei 
electronice. Realizările în domeniul radiotehnicii, al automa- 
tizării, al transformării directe a energiei solare şi nucleare în 
energie electrică etc. au creat o bază materială sigură pentru 
deschiderea unei importante perspective în dezvoltarea tehno- 
logiei cristalelor semiconductoare. 

fn ceea ce priveste productia cristalelor de siliciu pentru semi- 
conductoare se constată că în ultimii ani ea s-a dezvoltat într-un 
ritm susținut. Principalele tari producătoare de siliciu sînt: S.U.A., 
U.R.S.S., R.F. a Germaniei. Japonia. Anglia, Franța, Belgia etc. 

Cristalul de siliciu este utilizat la fabricarea redresoarelor de 
putere, la confecționarea unor dispozitive speciale. Mai mult 
chiar, el poate să înlocuiască cristalele de germaniu, care se fabrică 
dintr-o materie primă (minereuri de germaniu) mult mai greu de 
găsit. 

Firește, cristalul de germaniu, ale cărui întrebuințări sînt mai 
importante şi mult mai numeroase în industria dispozitivelor 
semiconductoare. mai ales pentru tranzistoare, diode. redresoare. 
rămîne încă cel mai valoros. În ultimul timp s-au construit redre- 
soare cu germaniu. care au puteri de 100000 kVA, utilizate în 
industria aluminiului. De asemenea. avind o înaltă rezistivitate, 
cristalele cu germaniu se pretează la confecționarea rezistentelor 
electrice mari la termometre cu germaniu. la aliaje speciale. 
Cristalele de germaniu au. de asemenea. utilizări optice remarca- 
bile, fiind transparente la radiaţiile cu lungimi de undă cuprinse 
in domeniul spectrului infraroșu și. de asemenea, la producerea 
frigului. 

Principalele tari producătoare de germaniu sint S.U.A. si 
Belgia, care prelucrează concentratele de germaniu aduse din 
Africa. k 

O mare raspindire au căpătat în ultima vreme si cristalele de 
corindon artificial cu varietățile lor colorate, rubinul roșu, safirul 
albastru, deosebit de apreciate atit ca pietre prețioase. cit mai 
ales (varietatea roşie) în construcția laserilor. O mare cantitate 
din asemenea cristale servesc și ca suporturi pentru mecanismul 
ceasurilor, ca rulmenţi pentru construirea aparatelor de măsură- 
tori precise. filiere. plăcuţe cu orificii foarte mici, pentru trefila- 
rea filamentelor etc. 

n cursul secolului al XIX-lea s-au întreprins primele încercări 
de obținere a diamantului pe cale artificială (Moissan, 1897). iar 
astăzi se obține deja ciamantul sintetic. de culoare neagră. care 
se utilizează, de asemenea, în scopuri industriale. 

Nu putem incheia aceste rînduri fără a scoate în evidenţă puterea 
de creație a omului. care. măsurindu-și forța cu natura, a reușit 
şi reușește mereu să-i descopere şi să-i smulgă marile secrete ce 
de milenii le-a ascuns — paradoxal — în minusculele citadele 
pe care de tot atita timp le preface mereu cînd în lichide. cînd în 
gaze si niciodată nu le mai termină de prefăcut. 

DICTIONAR 
TEHNIC POLIGLOT „aitia a tra 


(român-rus-englez-german-francez-spaniol) 


Dezvoltarea extraordinară a tehnicii moderne a deter- 
minat şi o dezvoltare în domeniul dictionarelor tehnice, 
care au devenit instrumente de lucru indispensabile pen- 

tru cunoașterea rezultatelor obținute pe plan mondial. 

Pentru a veni în ajutorul celor interesați, Editura teh- 
nică a publicat în 1963 Dicţionarul tehnic poliglot, o operă 
de un specific practic încă inexistent în bibliografia 
dictionarelor, Prima ediție a dicționarului s-a bucurat 
pretutindeni de un succes deosebit. Valoarea tehnică- 
ştiinţifică şi utilitatea practică a lucrării au făcut ca întregul 
tiraj să se epuizeze Intr-un timp record, 

Fiind solicitată de numeroşi specialiști atit din fara noas- 
tra cit și din străinătate (Franţa, R.F. a Germaniei, Belgia, 
Olanda, țările Americii Latine, U.R.S.S. etc.) și de alți 
multi tehnicieni preocupaţi de problemele științei şi tehnicii 
contemporane, editura a pregătit cea de-a doua ediție, 
îmbunătăţită, a Dicţionarului tehnic poliglot. Pentru a 
asigura dicționarului o circulaţie si mai largă, în noua 
ediție a fost inclusă limba spaniolă. ‘ 

La elaborarea dicționarului au colaborat specialişti de 
înaltă calificare din toate sectoarele de activitate tehnică 
şi ştiinţifică din țară: academicieni, oameni de ştiinţă, 
cadre tehnice universitare etc. 

Dicţionarul cuprinde 26 000—32 000 de termeni din 
toate ramurile tehnicii şi ale ştiinţelor. El este format din 
două parti. Prima parte prezintă termenii tehnici în limba 
română, precedati de numere de ordine si urmaţi in co- 
loane separate de corespondentul lor în limbile rusă, 
engleză, germană, franceză și spaniolă. Această parte 
a dicționarului echivalează cu cinci dicționare bilingve. 
Modul de prezentare a traducerilor în cinci coloane sepa- 
rate oferă insă mai mult decit cinci dicționare bilingve, 
deoarece dă o imagine sinoptică asupra termenului căutat, 
mai ales dacă cel care-l consultă cunoaște mai multe 
limbi dintre cele reprezentate în dicționar. 

Partea a doua cuprinde cinci glosare cu termenii alfa- 
betizaţi în fiecare limbă. Termenii din aceste glosare 
sint urmaţi de inițialele şi numerele de ordine ale terme- 
nilor româneşti din prima parte, permitind astfel găsirea 
uşoară a termenului căutat în celelalte limbi, Prin această 
structurare, Dicţionarul tehnic poliglot înlocuieşte 30 
de dicționare bilingve. 

Afară de bogăția și varietatea materialului prezentat, 
Dicţionarul tehnic poliglot, ediţia a II-a, va aduce totodată 
o contribuţie la precizarea terminologiei tehnice pe plan 
internațional, va ajuta la cunoașterea progreselor obținute 
de ştiinţa si tehnica mondială, va contribui la dezvoltarea 
legăturilor economice între diferitele țări, 

Graţie unui nou aparat, microscopul electronic de explorare, savanți 
germani ge la Universitatea din Munster au putut observa «ereditatea» de 
aproape. Într-adevăr, cu acest aparat ei au reușit să fotografieze suprafața 
cromozomilor, care, după cum se știe, se află cuprinși în celule, și anume 
în nucleu, ca suport al eredității. Spre deosebire de microscopul electronic 
obișnuit, unde un fascicul de electroni traversează secțiunile extrem de sub- 
tiri ale unu! țesut şi este recuies pe un ecran sensibil! sau, printr-un joc 
de lentile, pe retină, fasciculul electronic de astă dată cade pe supratata 
respectivă făra a o traversa. Sub această acțiune, electronii secundari spe- 
cifici corpurilor de analizat sint aruncaţi şi primiţi sub forma unei imagini pe 
un ecran de televiziune. Folosind o tehnică specială, savanții germani au 
putut obține o vedere laterală a cromozomilor extrasi din globulele albe 
umane si au putut măsura arosimea lor. Din aceste grospianuri, care lasă sa 
se bănuiască existenţa unei structuri fibroase la cromozomi, savanții speră 
să obțină noi date în legătură cu procesele complexe prin care cromozomii 
și genele care-i constituie controlează ereditatea. 


deranjamentele menţionate mai sus. Acest sistem 
de aprindere electronică este caracterizat prin 
declangare cu ajutorul unei fotodiode. Un tambur 
perforat (vezi figura), cu un număr de ferestre (1) 
egal cu numărul de cilindri ai motorului, înlocuieşte 
cama sistemului clasic de aprindere. Ò lampă (2), 
subvoltată pentru securitatea instalaţiei, iluminea- 
ză In permanenţă tamburul. Atunci cind una dintre 
ferestre se găsește în dreptul lămpii, raza luminoa- 
să impresionează fotodioda (3) aflată în interiorul 
tamburului, înlocuind astfel comanda distribuției 


APRINDEREA 
ELECTRONICĂ 

CU CELULA 
FOTOELECTRICĂ 


Printre agregatele automobilului care provoacă 
defecţiuni electromecanice se numără și dispozi- 
tivul mecanic de transmitere a comenzii de deschi- 
dere și de Inchidere a contactelor platinate de la 
întrerupătorul — distribuitor (deico). Într-un anu- 
me timp apar, datorită uzurii, jocuri care, insumate 
functional, generează deranjamente atingind valori 
unghiulare pina la circa 10°; asemenea jocuri pot 
produce abateri cu repercusiuni grave în functio- 
narea sistemului de aprindere, cum ar fi decalarea 
aprinderii, ancrasarea bujiilor, randament redus 
ş.a. 

Primele sisteme de aprindere electronică reali- 
zate mențineau dispozitivele mecanice ale capului 
de aprindere clasic — delcoul, deci și sursa de 
deranlamente semnalată mai sus. 

Sistemul electronic cu celulă fotoelectrică 


prin cama ruptorului, 

Reglajul initial al capului de aprindere se menţine 
în tot timpul funcționării, determinind prin aceasta 
un consum constant de carburanți. O asemenea 
economie se poate obține la sistemul de aprindere 
prin delcou, al cărui reglaj este strins legat de mai 
multi factori, printre care uzura lulelei distribuitoa- 
re şi a şuruburilor platinat. 

Lungimea scinteii la Duju este, In mod practic, 
constantă, variind numai după regimul de functio- 
nare. Pornirile sint prompte atit la cald cit şi la rece. 
Aprinderea electronică poate funcționa cu bujii 
de cinci ori mai ancrasate decit la aprinderea 
clasică. 

La oprire, consumul de energie electrică este 
practic nul (0,6 A la 12 volti). Bateria nu se descarcă 
chiar dacă s-a uitat contactul făcut. 


unghiului depinde de precizia execuției diferitelor 
elemente ale dispozitivului (camă, arbore etc.), de 
jocurile şi defectiunile de montaj ale acestor ele- 
mente. La aprinderea electronică prin celula foto- 
electrică, reglarea unghiulară nu depinde decit de 
precizia de execuție a ferestrelor tamburului, care 
înlocuieşte cama. 

Sistemul de aprindere electronică descris mai 
sus este indicat în special pentru motoarele de 
automobil cu regim de turație foarte ridicat (10 000 


«Ducetiers (Franța) Inlătură, Intr-o mare măsură, 


»OMLETA 


Asemănători amplei diversificări a construcțiilor 
de avioane, industria vehiculelor pe pernă de aer cu- 
noaște, în ultimii ani,un avint deosebit. Au fost con- 
struite numeroase tipuri de vehicule terestre, navale 
“sau amfibii cu performanțe continuu îmbunătăţite. 
Există, de asemenea, trenuri experimentale pe pernă 
de aer, domeniu în care rezultate deosebite au fost 
obținute de companii din Franța («Bertin») şi Anglia 
(«Hovercraft Limited»). Întreprinderi și societăți de 
stat sau particulare prezintă la diverse expoziţii, prin- 
tre care unele specializate, vehicule cu pernă de aer, 
de la cele pentru 1—2 persoane pină la nave-gigant, 
cum este vehiculul naval SR nr.4, cea mai mare navă 
de pasageri cu pernă de aer, recent lansată, care 
poate transporta peste Canalul Minecii 250 de pasa- 
geri și 30 de vehicule cu o viteză de cca. 110 km/oră. 

În afara unor astfel de aparate de dimensiuni mari, 
destinate exclusiv scopurilor comerciale, a luat am- 
ploare și construcția de aparate mici. Printre navele 
prezentate la importanta Expoziţie internaţională de 
ambarcațiuni 1968, care a avut loc recent la Hamburg 

După cum se știe, la aprinderea clasică reglarea 


de rotaţi/minut), care necesită distribuitoare prac- 
tic fara inerție. 


(R.F.a Germaniei), se află şi iahtul circular cu pernă 
de aer reprodus In fotografia alăturată. Ambarcatia 
circulară (diametru 3 m), denumită «Omleta zbură- 
toare», poate transporta două persoane, cu 25 km/oră, 
pe o pernă de aer înaltă de 20 cm. Este folosit în acest 
scop un motor Wankel de 7 CP, care antrenează 
două ventilatoare plasate de o parte şi de cealaltă 
a cabinei centrale a echipajului. Aerul veniculat de 
ventilatoare este reținut sub aparat de o «fustă» elas- 
tică, montată la periferia vehiculului. Motorul antre- 
nează şi o elice propulsivă, în curentul căreia este 
plasată cirma de direcţie a aparatului. 

Construită de o întreprindere specializată din sud- 
vestul R.F. a Germaniei, «Omleta zburătoare» poate 
zbura la 20 cm deasupra mlaștinilor, a nisipului, a 
apei etc. Întreprinderea constructoare intenționează 
nu numai să lanseze actuala «Omletă zburătoare» 
în producția de serie, dar și să construiască un alt 
vehicul similar, cu calități tehnice îmbunătăţite, des- 
tinat să transporte patru persoane. 


NOI FORME 

ȘI SPECII 
DE PLANTE 
GRAMINEE 


Cunoașterea tot mai intimă a celulei organismelor va permite, desigur, oamenilor de ştiinţă 
să se apropie tot mai mult de rezolvarea unor extrem de importante probleme ale biologiei, să elabo- 
reze mijloace variate pentru dirijarea proceselor vitale, pentru schimbarea dirijată a eredității orga- 
nismului. Cercetările arată că pot fi create organisme noi, asemănătoare cu cele care deja există 
sau organisme care în natură nu au existat niciodată. Cu alte cuvinte, studiind legile transmiterii 
caracterelor și folosind aceste legi, omul poate obține schimbarea eredității în interesul lui. 

Despre realizările obținute în acest sens la unele plante de către oamenii de știință sovietici 
vorbeşte în paginile revistei «Priroda» academicianul sovietic N.V. Titin. Sint realizări ale colecti- 
vului Laboratorului de hibridare îndepărtată 'al Grădinii botanice principale a Academiei de științe 
a U.R.S.S., pe care ne permitem să le prezentăm pe scurt şi cititorilor noștri. 

Este vorba de obținerea unor noi specii de plante, în rindul cărora la loc de frunte se situează 
grlul peren, care dă recolte timp de 2—3 ani la un singur semănat. Un asemenea grlu nu a existat 
niciodată în natură sau în cultură. La fel si griul cu boabe-furajer, avind atit însușirile griului alimentar, 
cit și ale celui furajer. El va apărea în curind pe clmpiile colhozurilor $i sovhozurilor sovietice. 

Selectionatorii sovietici au obținut rezultate deosebite și în modificarea structurii spicului. 
Au fost create forme de griu în care numărul spiculetelor de pe un spic a crescut mult: în loc de cele 
maximum 24 şi rareori 26, cite erau Inainte, acum sint pina la 30—32. 

Se ştie că toate solurile de grîu cite există în lume au, în spiculetele lor, în total, doar pina la 
5 flori, lar numărul boabelor de obicei nu depășește cifra 4. La formele de grlu create de experimen- 
tatorii sovietici numărul florilor într-un singur spiculet este de 9—11, iar numărul boabelor — 6—7 
şi In anumite cazuri chiar 9 boabe. Deci, o productivitate sporită. 

În natură nu a existat niciodată nici secara de toamnă ramificată. Aga cum arată acad. N.V. 
Titin, ea a fost creată în U.R.S.S. atit In forma diploidă, cit şi poliploidă. 

Secara ramificată poliploidă reprezintă o specie nouă, numită Secale ramosum Cicin. Forma 
diploidă a acesti secare a fost obținută ca rezultat al hibridării naturale între soiuri de secară de 
toamnă. La Incvput au apărut spontan două plante, care se distingeau prin structura ramificată a 
spicului. După o muncă de ani în şir cu descendenții acestor plante, s-a obținut o nouă varietate 
de secară de toamnă ramificată, în celulele căreia sint continuti 14 cromozomi, adică tot atiția citi 
sint la secara diploidă obișnuită. 

O particularitate interesantă a secarei ramificate constă In aceea că ea poate să formeze, în urma 
unui semănat în rinduri rare, spicuri bine ramificate, cu multe spiculete, cu un număr de boabe ajun- 
gind pina la 100 gi chiar mai mult. 

Numărul mare de boabe este un element important al productivităţii culturii respective. Se știe 
că nici un soi de secară de toamnă, în condiţii de cultură obișnuite, nu are mai mult de 70 de boabe 
la un spic. Numai că la inceput aceste boabe erau mărunte. Astfel, dacă greutatea a 1 000 de boabe 
din soiul de secară de toamnă raionat de obicei este de 28—30 de grame, acelaşi număr de boabe 
de secară ramificată cintăreau în medie 19—20 de grame. Desigur că în aceste condiţii noul soi nu 
a fost preferat. Se punea problema creării unui soi de ară de toamnă ramificată, care să aibă boa- 
bele mai mari. Pentru rapida ei rezolvare a fost folosită metoda poliploidiei. Plantulele seminţelor 
de secară ramificată diploidă au fost tratate cu colchicină, lar ca rezultat s-a obținut forma poli- 
ploidă de secară de toamnă ramificată, avind în celule nu 14, ci 28 de cromozomi. ŞI, ceea ce este 
important, bobul acestei noi specii de secară de toamnă se distinge net prin greutatea sa absolută 

înaltă: 1 000 de boabe nu mai cintăresc 19—20 de grame, ca în cazul formei sale inițiale, ci 30—32 
de grame. Mai amintim că bobul de secară poliploidă se distinge printr-un mare conţinut de albumină. 


Secara ramificată de toamnă (atit diploidă, cit si poliploidă) este o plantă cu polenizare Incru- 
cigaté. Ea păstrează, în mod stabil, la urmaşi caracterul de ramificare a spicului chiar la o normă 
de Insdmintare sporită. 

Griul de toamnă ramificat (cu toate varietățile lui) este o cultură care se autopolenizează. S-ar 
părea că aici caracterul de ramificare trebuie să apară cu o mare stabilitate. Dimpotrivă Insă, la griul 
obținut caracterul de ramificare a spicului, în cazul unui semănat des, se pierde, forma spicului 

acesta păstrează doar unele particularități In structura sa, care amintesc 
amificate. Pentru a obține forme de plante graminee cu o înaltă produc- 
tivitate, în prezent se lucrează la hibridarea formelor de grlu de toamnă ramificat, create, cu forme 
ramificate de orz de toamnă. 

Foarte interesante sînt lucrările selectionatorilor sovietici de încrucișare a griului cu forme 
ramificate de pir albastru cu firul lung. Ca urmare, au fost obţinute o serie de noi varietăţi care sint 
forme de grlu sau de tip intermediar între pir și griu. 

S-au obţinut si varietăţi noi de grîu moale de toamnă, cu structura ramificată la spic, diferit de 
griul tare de primăvară ramificat. 


Cereala cu randamentul cel mai ridicat pina 
acum s-a dovedit porumbul hibrid, descoperit 
in Statele Unite ale Americii cu treizeci de ani 
in urmă. Producțiile de porumb hibrid depășesc 
100 de chintale la hectar, citindu-se recolte record 
de chiar peste 140 de chintale, în timp ce griui, 
orzul sau orezul dau producții sub 50 de chintale 
la hectar. impresionați de rezultatele porumbului 
hibrid, oamenii de ştiinţă şi-au indreptat atenția 
spre crearea griului hibrid, ye care s-au gindit 
să-l incruciseze cu secara. În această muncă, 
ei au pornit de la constatări mai vechi. 


Triticum aestivum, arfi luat naştere a m 10000de 
ani în Asia Mică. Un strămoș al griului, care pro- 
ducea o singură săminţă, prin încrucișare cu o 
altă plantă a dat naștere la o plantă cu mai multe 
fructe grupate în spic. Acest strămoș, ca mulți 
hibrizi, nu era fertil. A avut lec apoi o nouă incru- 
cigare cu o altă plantă, care i-a acordat ca prin mi- 
racol fertilitatea. E 

Pentru ce știința am se și = n-ar putea repro- 
duce asemenea miracole? În 1937 s-a întreprins 
astfel realizarea unui hibrid între griul dur (Tri- 
ticum durum) și secară. Așa s-a născut o plantă 
nouă-triticale: hibrid între griu și secară, numele 
flind o combinație intre denumirile științifice 
ale celordouă plante (Triticum zi Secale). Această 
plantă prezenta însă anumite defecte: mai putin 
rezistentă, avea fertilitatea slabă, bobul ușor, 
din care cauză triticale a rămas. multă vreme prac- 
tic fără aplicație. 

Cercetările au fost reluate în 1965 şi au dus la 
nașterea unei cereale cu o producţie de 50 de chin- 
tale la hectar, mult mai bogată in proteine decit 
orezul, griul sau porumbul. După o succesiune 
de recolte în Manitoba, in Arizona şi în Mexic, 
cele 35 kg de seminţe obținute au devenit 22.000kg. 
Universitatea din Manitoba (Canada) a trecut 
la producţia pe scară largă a seminţelor, pe care 
speră să le poată co mercializa in 1970. 


(DUPĂ SCIENCE ET VIE) 


PLANTE „NUCLEARE" 


IN CULTURĂ 


Rezervele alimentare ale lumii au fost Imbogatite 

cu opt noi varietăți de plante rezultate, în ultimii doi 
ani, în urma tratamentului cu radiaţii nucleare și 
produse chimice. 
- Noutatea a fost anunţată la Viena, la o reuniune 
a fitogeneticienilor din 14 tari organizată In septem- 
brie 1967 sub auspiciile Agenţiei internaţionale de 
energie atomică şi F.A.O. Şase dintre aceste noi 
varietăți sint deja comercializate: soia cu coacere 
precoce şi orezul cu producție ridicată în Japonia, 
piersicile cu talie mai mare şi cu coacere timpurie In 
Argentina, grlul cu conținut ridicat în proteină In 
india, orzul gi crizantemele ameliorate In Statele 
Unite. La aceste plante se vor atașa curind o varietate 
de grlu argentinian şi un orz suedez. 

Cu excepția orzului american, noiie varietăți de 
plante sint rezultatul mutatiilor provocate de radiații. 
Piersicul argentinian a fost obținut prin expunerea 
piersicilor în plină creştere la radiații gamma, lar griul 
indian prin expunerea combinată a seminţelor la ra- 
diatii ultraviolete și radiaţii gamma. Orzul suedez 
este rezultatul Incrucişării unei mutante, produsă de 
radiațiile x, cu o varietate obişnuită. Orzul american a 
luat naștere în urma tratamentelor cu substanțe chi- 
mice radiomimetice (ale căror efecte sint asemănă- 
toare celor produse de radiaţii). 


GRÎU MOALE DE TOAMNĂ: STÎNGA — NORMAL; DREAPTA 


— SPICE RAMIFICATE 


ORIZONTURI 


Bărbat sau femeie? 

Uneori este greu 

să te pronunti 

la sportive, 

care din cauza antrenamentelor 
si competitiilor 

iau un aspect mai viguros. 


Dacă acest corpuscul 

al lui Barr (jos) 

va fi observat 

in cel putin 

10 celule din 200 
cercetate, 

este un indiciu 

de feminitate. 

Totuși analiza cromozomilor 
este hotăritoare: 
caracterul masculin 

este dat de cromozomul y 
(vezi ilustratia din 

pagina următoare, sus). 


SPORT, SEXUALITATE 
SI JOCURI OLIMPICE 


Pentru prima dată în istoria sportului, în momentul 
cînd circa 300 de femei concurau la Grenoble și alte 2 000 se 
pregăteau pentru marile întreceri olimpice din Mexic, 
s-a luat hotărîrea de a se face un control medical al sexului 
campioanelor. De ce? 


Toată lumea a putut remarca la unele sportive un aspect exterior deosebit, o alură 
care nu este prea... feminină. Şi de multe ori s-a pus problema de a se afla dacă este vorba, 
în acest caz, de femei. Apoi au fost citeva cazuri spectaculoase, ca, de exemplu, cel al 
tinerei sud-coreene, participantă la campionatele mondiale din 1963, la care ambiguitatea 
sexuală înclina atit de mult spre masculinitate, încit practic ea efa... el, era bărbat. Din 
fericire, recordul său n-a fost omologat, deoarece după citva timp s-a aflat că printr-o inter- 
ventie chirurgicală ea și-a schimbat sexul, devenind bărbat. Se pot cita multe alte exemple 
de acest re! de «sportive» care după o intervenție chirurgicală au devenit bărbați absolut 

funcționali si capabili chiar de a avea urmasi. 

Se pune întrebarea: este o intenţie dea înşela în mod voit? Participantele se prezintă 
la concursurile feminine prin fraudă? Nicidecum. Mai întii, foarte adesea în asemenea 
cazuri este vorba de fete foarte tinere, deci abia ieşite din pubertate, la care problemele 
sexualității au fost mai mult sau mai putin tabu și dacă în momentul competiției sportive 
nu le găsim în ordine acest lucru este aproape întotdeauna fără ca ele să fie conştiente 
de fenomen. În populaţie, în general, şi în lumea sportivilor, în special, există multi indivizi 
astfel nedeterminati din punct de vedere sexual, 

În Franța, de exemplu, se apreciază că o femeie din 700 nu merită această denumire, 
nu este... femeie! La sportive, desi nu există o statistică precisă, procentajul este și mai 
mare. Medicii germani dau cifra de 1 la 300. De altfel, este normal ca proporția să fie mai 
mare la sportive, căci, dată fiind constituția lor, ele au un avantaj fizic considerabil și pot 
obține uşor succese în competiție. De cele mai multe ori caracterele masculine nici nu sint 
vizibile, acestea putindu-se pune în evidență, după cum vom vedea, numai prin tehnici 
de mare fineţe. Fireşte, unor asemenea sportive nu li se poate refuza dreptul de a practica 
sportul, ceea ce li se interzice este accesul la competiția sportivă. 


SPORT, DAR NU COMPETIȚIE 


Pentru ca un concurs să aibă loc în condiţii corecte, Comitetul Internaţional Olimpic 
a cerut, anul trecut, să se facă controlul sexului la femei. Au fost date mai multe soluții, 
între care analiza unei participante din trei, în săptăminile preolimpice. Dar imaginati-va 
că în primele 3 s-ar găsi un mascul, mai exact, o «falsă femeie». Ea va fi scoasă din com- 
petiție şi aceasta va da naștere la un scandal public. S-ar putea în fond ca sportiva să fie 
considerată o victimă. Căci trebuie să înțelegem foarte bine că pentru o tînără sportivă 
care a trăit tot timpul ca o fată a afla deodată că are sexul schimbat ar constitui un trau- 
matism moral teribil. lată de ce s-a hotărit ca acest control să se facă din timp. 

«Falsele femei» găsite la aceste controale nu vor mai lua parte la Jocurile olimpice, 
acest lucru răminind strict secret. Persoana respectivă nu va mai fi selecționată și cu 
aceasta se pune punct. . 

Dar examinarea tuturor candidatelor, înainte de a începe probele, nu este posibilă. 
Şi aceasta datorită unei imposibilitati tehnice. Mai întii, este o chestiune financiară. In plus, 
laboratoare care să fie capabile să facă 2 000 de analize, de care este nevoie, nu se găsesc 
atit de ușor. Este vorba de analize extrem de fine, pentru care sint necesari tehnicieni 
foarte calificați. De asemenea, nu se poate cere fiecărei tari participante să facă controlul 
membrilor echipei sale, deoarece unele țări nu au încă astfel de laboratoare care ar putea 
efectua analizele respective. S-a propus deci, ca o soluţie care să ușureze operaţia, să se 
procedeze, printr-un fel de tragere la sorți a numelor sportivelor care vor fi controlate. 
Vor fi controlate astfel o sportivă la patru sau una la cinci. De altfel, simplul fapt că este 
prevăzut un control, chiar dacă el nu este decit partial, va determina ca la viitoarele Jocuri 
olimpice țările participante să-şi ia măsurile de control necesare. 


GENETICĂ ŞI SPORT 


Campionatul depinde și de o analiză. La ce procedeu de analiză sau de investigație 
se face apel pentru selecția campionilor? 

De la început trebuie să arătăm că la un astfel de contro! anatomia nu se mai ia în 
considerație. Mai precis spus, este faptul că sexul din viata civilă nu are nici o valoare 
pentru control. S-au văzut femei remarcabil construite, fete foarte dragute, care în inte- 
riorul celulei erau... masculi. Deci nu se va pune în nici un caz bază pe anatomie. Se va 
proceda la examene mai putin subiective. 

Se va face un frotiu din mucoasa bucală. Cu o spatulă se răzuieşte regiunea poste- 
rioară a mucoasei bucale; se obține astfel un anumit număr de celule care se întind pe o 
lamă si se colorează cu o soluție de violet de crezil 1%. Apoi se va cerceta la microscop 
prezența cromatinei sexuale. Aceasta este constituită din'r-o masă cromatică denumită 
si corpusculul lui Barr și se găsește numai în nucleii celulelor femele. Este necesar să 
se observe în medie 10 nuclei, la 200 de celule, purtători ai acestor caracteristici sexuale 
pentru a fi siguri că avem a face cu o femeie veritabilă. Dacă la analiză nu se găsesc decit 
puțini sau chiar de loc aceşti corpusculi nu este încă o dovadă că nu avem de-a face cu 
o femeie. Mai sint necesare o serie de investigaţii și o cercetare a cromozomilor. De data 
aceasta, nu se va mai porni de la un frotiu, ci de la o probă de singe, din care se va încerca 
să se extragă celule care au încă o mare putere de diviziune. Adică vor trebui izolate şi 


HI 


păstrate numai globulele albe. Pentru a separa leucocitele de globulele roșii există mai 
multe procedee, unul din acestea este și cel electromagnetic. În acest caz se pune pili- 
tură de fier în singele recoltat într-o eprubetă. Polinuclearele fagocitează pilitura de fier, 
apoi prin apropierea de un electromagnet, acesta va atrage pilitura de fier, eliminind tot- 
odată aceste celule. Rămin în stratul de leucocite numai limfocitele si monocitele, care se 
pun la cultivat în mediul Parker 199, adăugindu-se phylohemoglutinină, substanță care 
activează diviziunea celulară. Prin colchicină In stadiul următor se blochează diviziunile 
(mitozele) si celulele sint puse într-o soluţie salină, hipotonică pentru a vedea viscozitatea 
citoplasmei. Celulele umflate prin hipotonie sint fixate într-un amestec de acid acetic şi 
alcool, apoi etalate pe o lamă. Prin uscare rapidă cromozomii ies puternic în evidenţă şi 
sint colorați cu un preparat microscopic. Se reperează la microscop celulele ai căror cro- 
mozomi sint bine etalati, se fotografiază şi se studiază din punct de vedere citogenetic. 


CROMOZONMII HOTĂRĂSC! 


Se știe că specia umană are 23 de perechi de cromozomi, constituiți din 22 de perechi 
zise autonome şi o pereche de cromozomi sexuali. La bărbat, cei doi cromozomi sexuali 
au o formă diferită (aceştia sînt cromozomii x $i y ). Dimpotrivă, la femeie cei doi cromo- 
zomi sexuali sint identici, adică sint 2 cromozomi x. Aşadar, dacă la examen se observă 
un cromozom y, nu există nici un fel de îndoială că subiectul examinat trebuie să fie con- 
siderat ca bărbat. Pentru cercetători acesta constituie un criteriu absolut. Dar realitatea 
este mai complexă, s-ar putea să existe cromozomi supranumerari. De exemplu, la unii 
masculi se găsește un cromozom x suplimentar, iar formula este xxy. Există chiar şi 2x 
suplimentari, formula fiind în acest caz xxxy. Pot fi şi xy suplimentari, în acest caz se zice 
că avem de-a face cu «un supermascul». Dar niciodată nu există ambiguitate. In toate 
situaţiile există un xy, deci un mascul. Si la femei se pot găsi 3 sau 4x, și In asemenea 
ocazii se vorbește despre o «superfemela». In acest din urmă caz, sint posibile confuzii 
din punctul de vedere al unor biologi. Dar pentru Jocurile olimpice trebuie sa fie foarte 
clar. S-a hotărit deci ca simpla prezenţă a unui cromozom y să fie decisivă. În sfirșit, se 
poate face încă o analiză: dozarea hormonului FSH care la femei se găseşte în cantitate 
mai mare de 5 cg. E o garantie suplimentară. 

În legătură cu această problemă s-a mai pus o întrebare: mamele vor fi dispensate de 
tragerea la sorți pentru determinarea sexului? Firește, nașterea unui copil constituie un 
criteriu absolut de feminitate. Dar cu toate acestea, mamele — participante la Jocurile 
olimpice — vor trebui să se supună controlului medical, deoarece se consideră că printre 
ele s-ar putea să existe si «false mame». Pentru că trebuie avut în vedere nu numai țările 
în care starea civilă este un lucru bine stabilit şi unde filiatia este bine urmărită. La alte 
popoare aceasta nu există sau ea există în mai mică măsură. Astfel, la întreceri se pot 
prezenta mame adoptive sau al cărei copil este al unei alte soții — situaţii întilnite în ţările 
în care mai este răspindită poligamia. 

Oare Jocurile olimpice vor scoate la iveală multe cazuri de acest fel ? Este putin probabil. 

Aceasta din cauza faptului că în prezent toate țările, știind că va exista un control, 
sint conştiente de riscul pe care l-ar prezenta asemenea candidate care nu ar putea fi 
selecționate. Acest control nu este decit un început, o demonstraţie și, mai tirziu, un acord 
internaţional va putea interveni pentru ca toate marile sportive naționale sau internaţionale 
să aibă un fel de certificat stabilit într-o atmosferă de calm şi notorietate care le va putea 
servi întreaga viata. O legitimatie de sex? De ce nu? 


Numărul de tumori la 100 000 de persoane. 
STOMAC PLĂMÎN 

CEAIUL, MEDICAME 


PROTEZA AUDITIVĂ 


ÎMPOTRIVA 
ATEROSCLEROZEI 


Plecind de la observaţia că ceaiul diminuează 
concentraţia lipidelor în singe, în timp ce cafeaua 
o mărește, trei cercetători americani ai Universităţii 
din California au vrut să vadă dacă aceste substan- 
te joacă vreun rol în ateroscleroză, afecțiune a 
vaselor sanguine legate de creșterea procentului 
de lipide din singe. 

Ei au experimentat, pe iepuri, administrind la 
doze masive de colesterol diferite băuturi, între 
care ceai și cafea. După un timp, au putut pune In 
evidenţă rolul binetăcător al ceaiului. lepurii mar- 
tori şi cei care au băut cafea sufereau de ateros- 
cleroză, pe cind iepurii care consumaseră ceai nu 
prezentau decit putin sau de loc simptomele bolii. 
Cercetătorii au dorit, în continuare, să determine 
principiul activ care protejează arterele de aterom. 
Reluindu-şi experiențele, de data aceasta cu the- 
obromină și theophylină pură (două dintre compo- 
nentele ceaiului), cercetătorii nu au constatat mo- 
diticări pozitive atit de spectaculoase şi au dedus 
că în infuzie (ceai) trebuie să existe și alte substan- 
te neizolate încă, dar al căror interes este deosebit. 
Cercetările lor s-au îndreptat în această direcție. 


ULTRAMINIATURĂ 


Specialiştii firmei «Zenith Radio Coop» 
au realizat și pus în vinzare prima proteză 
auditivă propriu-zisă, în greutate 'de 8 g, 
împreună cu bateria sa. Această proteză, 
denumită «Solitaire», este rezultatul uti- 
lizării circuitelor integrate în acest domeniu. 
De mai multi ani pentru cei ce suferă de 
afecțiuni la ochi s-au realizat așa-numitele 
lentile de contact, care se aplică direct pe 
cornee, înlocuind neplacutii ochelari, În 
domeniul protezelor auditive nu există ceva 
similar, deoarece dimensiunile protezelor 
auditive nu permiteau montarea lor în pavi- 
lionul urechii. Utilizarea circuitului integrat 
echivalent cu 6 tranzistori şi 17 rezistențe 
la noua proteză a rezolvat problema. Ceea 
ce e remarcabil la noua proteză, reprezen- 
tată în figura alăturată, este faptul că ea 
mai conține, pe lingă circuitul integrat , 
plus baterie, si un microfon, o cască, un 
potentiometru de volum cu întrerupător, 
toate la un loc cîntărind 8 g! 

»TUTUNUL“ VINOVATUL Nr. 1 


O statistică efectuată în Statele Unite aie Americii privind 
cauza diferitelor forme de cancer, incidența lor şi procentajul 
de mortalitate calculat la 100 000 de persoane arată că din 1930 
pînă în zilele noastre cifra globală a bolii canceroase a crescut 
ușor. Responsabil, în cel mai înalt grad, de această creştere este 
cancerul la plamini si, indirect, cauza lui: tutunul. 

Într-adevăr, pe cînd celelalte principale forme de cancer 
sînt staționare sau în regres, mortalitatea cauzată de cancerul 
la plămîni este în continuu progres. Pesimisti, specialiştii insti- 
tutelor naționale de cancer conchid: deși cauza este perfect 
stabilită, metodele profilactice se dovedesc total ineficace. 


potezele au jucat întotdeauna un rol de seamă în cercetarea 
| ştiinţifică. Ele au indicat drumuri noi savantilor cu orizonturi, 

adesea dintre cele mai rodnice în rezultate. Si chiar dacă o 
ipoteză a fost infirmată de mersul descoperirilor, prin însuși faptul 
că ea a provocat aceste descoperiri, a adus un mare serviciu ştiinţei. 

n domeniul arheologiei, unele ipoteze de lucru s-au bazat pe 
mituri si legende despre care s-a presupus că au la origine oarecare 
elemente istorice reale. Au ajuns celebre descoperirile de la Troia. 
începute spre a dovedi adevărul din poemele homerice. 

n ultima vreme s-au făcut tot felul de încercări spre a găsi 
vreun adevăr istoric în legenda platoniciană despre scufundarea 
Atlantidei. Marea insulă din miilocul Oceanului Atlantic, distrusă 
de cutremure și erupții vulcanice cu mai mult de Y 000 de ani î.e.n.. 
ar fi fost locuită de un popor cu o cultură foarte înaintată, care ar fi 
constituit un vast imperiu maritim ce-și întindea stăpînirea pina 
în.Egipt, pina în Grecia si pînă în America; iar civilizațiile istorice 
constatate în cele mai vechi epoci ale omenirii nu ar fi decît mosteniri 
ale atlantilor salvați şi emigraţi din vechea lor patrie insulară spre 
toate direcțiile de pe glob. În jurul acestor explicaţii, care ating 
neverosimilul, s-au clădit cele mai îndrăzneţe ipoteze. 

Acum citiva ani a intrat în hora acestor interpretări ipotetice 
şi profesorul Angelos Galanopolos de la Universitatea din Atena, 
un mare învățat în adevăratul înţeles al cuvîntului, specialist in 
seismologie, adică în studiul cutremurelor de pămint, si un mare 
atlantidoman. Cu meticulozitate de erudit, el a pornit să cenzureze 
tot ce i se părea de la început neverosimil în legenda din dialogu- 
rile lui Platon. Ca şi în cazul legendelor homerice, şi din legenda 
Atlantidei el a găsit necesar să fie suprimate mai întii intervenţiile 
zeilor; apoi bogăţiile și puterea excesivă a regilor atlanti, care 
trebuiau aduse la acelasi nivel cu ale regilor si împăraţilor celei mai 
vechi antichități; în fine, localizările prea depărtate in timp și 
spațiu. Cu 9 000 de ani î.e.n., aproape de sfirsitul epocii paleolitice, 
e greu de conceput o civilizație superioară care să iradieze peste 
mii de ani în cele mai vechi state ale pămîntului. Şi este iarăși greu 
de închipuit, în acea vreme, învingerea unor distanţe atit de enorme. 
Miezul de adevăr din legenda platoniciană se reduce pentru pro- 
fesorul Galanopolos la amintirea transfigurată mistic a unui impe- 
riu maritim din vecinătatea Egiptului si a Greciei, ajuns la o înaltă 
civilizație, avind schimburi comerciale si culturale cu toate țările 
continentale dimprejur, iar mai apoi căzut în uitare în urma deza- 
gregării cauzate de catastrofe vulcanice sau de cutremure cata- 
clismice. 

Un asemenea imperiu insular, ajuns în culmea puterii, a culturii 
şi artei cu 2 000—3 000 de ani î.e.n. şi distrus de invaziile grecilor 
acheeni în jurul anului 1400 î.e.n., a fost descoperit de arheologi 
cu puțin timp înaintea primului război mondial, chiar în bazinul 
Mării Egee: este imperiul maritim cretan-minoic, cu capitala în 
cetatea Knosos, și cu alte cetăţi atit în Creta, la Mallia, Phaistos, 
- Haghia, Triada, Tylissos, cit si in multe alte insule. Asa cum Schlie- 
man a dezgropat Troia, englezul Evans a dezgropat palatul for- 
tificat din Knosos, construcție uriașă cu etaje, cu numeroase săli 

culoare și curți interioare, în jurul cărora se ingramadesc cartiere 
întregi de dependințe, depozite de alimente, magazii, ateliere, 
birouri si arhive, totul prevăzut cu scări monumentale, cu conducte 
de apă pina la ultimele etaje, cu colonade si balcoane. lar marile săli 
de recepţie cu pardoseli de marmură au pereţii decorați cu fresce 
sclipitoare reprezentind păduri si cimpii, animale reale și fantas- 
tice, scene de vinatoare sau de lupte cu animale, serbări, dansuri, 
mulţimi de cavaleri si doamne în costume luxoase, cu arme si biju- 
terii de aur si argint. Atit la Knosos cit si în celelalte orașe minoice, 
palatele se ridică în mijlocul locuințelor particulare foarte elegante 
din piatră ori cărămidă, teatrele au bănci de piatră, caravanse- 
raiurile au tot ce trebuie unor călători osteniti veniţi de departe. 
Produse egeene provenite din comerț au găsit arheologii pina în 
Egiptul de sus, tot asa cum în Creta și-n celelalte insule ale arhipe- 
lagului au găsit produse egiptene și asiatice. 

Istoria acestui imperiu maritim și comercial nu poate fi redată în 
amănunte, căci bogatele arhive de tablete nu au fost toate desci- 
frate; abia s-au citit unele tablete scrise în greaca arhaică, cu alfa- 
betul «linear B», dar continutul lor e sărac, aproape derizoriu; 


1 — Portret de femeie din timpul 
civilizației cretane cunoscute sub nu- 
mele de «micuța pariziancă». 

2 — Vase cretane, adevărate opere 
de artă. 

3 — Ruinele unui somptuos palat 
cretan. 

4 — Interiorul aceluiași palat. 


n-au putut fi însă descifrate pînă acum tabletele cretane cu alfabe- 
tul «linear A». 

Totuși descopertrile arheologice care au dat la iveală mai multe 
nivele de locuire, epoci de progres si de regres, cu incendieri, dă- 
rimari și reconstructii, au permis o înfăţişare sintetică a evoluţiei 
aceste! prospere societăți; iar toate.documentele duc la concluzia 
unei prăbușiri către anul 1400 î.e.n., cînd cetățile și palatele mi- 
noice sint definitiv distruse în flăcări, iar în locul lor se înfiripează 
o cultură materială nouă, mult mai sărăcăcioasă, a grecilor acheeni. 

Profesorul Galanopolos a tras concluzia că amintirea acestei 
incomparabile civilizații puternice, bogate și rafinate în raport cu 
noile populații invadatoare, a fost idealizată în mitul Atlantidei. 
lar legenda scufundării în mare prin cutremurele spăimîntătoare 
ordonate de zei drept pedeapsă pentru cupiditatea în care de- 
căzuseră atlantii, profesorul Galanopolos o găseşte confirmată prin 
faptul că invaziile popoarelor acheene care au distrus scinteietoa- 
rea civilizație insulară au fost ajutate efectiv de o serie de erupții 
vulcanice, de mare anvergură, care i-au înspăimîntat si dezarmat 
pe băștinași. În adevăr, se ştie că insula Thera-Santorin, situată 
cam la 100 km în nordul Cretei, a fost în parte scufundată în mare 
prin erupții vulcanice repetate. În locul teritoriului dispărut au 
rămas 2 insulițe, lingă insula mai mare ce măsoară acum vreo 15 km 
în lungime. Graţie metodei carbonului 14 radioactiv, profesorul 
Galanopolos a stabilit data acestor erupții chiar în preajma anului 
1400 î.e.n. Așadar, cheia dezlegării misterului Atlantidei s-ar 
găsi la Santorin. 


Ca si celelalte ipoteze formulate in aceasta materie, si ipoteza 
Galanopolos are părți foarte slabe, care o fac de nesustinut. În 
primul rînd, poemele homerice grecești pomenesc în mod lămurit 
pe «regele Cretei» și numesc Creta «insula cu 100 de cetăţi» sau 
«insula lui Minos». Apoi istoricii greci Herodot si Tucidide vorbesc 
pe larg de flota regelui Minos, care şi-a întins dominaţia asupra 
Cicladelor, a curățat mările de pirați și a murit cu 90 de ani înainte 
de războiul Troiei, care se ştie că a avut loc prin secolul al XIII-lea 
î.e.n.; în felul acesta istoriografia greacă înțelegea să arate că marea 
dinastie ce domnise în Creta minoică s-a stins la intrarea acheenilor 
în insulă. In fine, in jurul acestor elemente legendar-istorice, grecii 
au creat mitul Minotaurului, născut de soția lui Minos, precum 
şi mitul labirintului (ce poate corespunde palatului din Knosos), 
de unde Teseu a scăpat numai datorită firului Ariadnei. Ne putem 
oare închipui că peste toate aceste legende şi mituri care se încheagă 
atit de bine între ele, s-a putut suprapune un alt mit, acela al 
Atlantidei, fără nici o legătură cu celelalte, desi s-ar referi la același 
subiect? Pe de altă parte, Platon așază cu precizie Atlantida dincolo 
de coloanele lui Hercule, deci dincolo de Gibraltar, si o face să 

dispară total; pe cînd chiar după marea erupție vulcanică de la 
Santorin, Creta îşi continua evoluţia sa istorică fără vreo întreru- 
pere, deși a decăzut din punct de vedere politic, economic, militar 
și cultural. 

Totuși ipoteza Galanopolos abia exprimată a și sedus pe un 
savant american, James Mavor, specialist oceanograf, membru al 
Woods Hole Oceanographic Institution. James Mavor s-a făcut 
cunoscut prin participarea la construcția minisubmarinului «Alvin», 
cu care s-a recuperat bomba H pierdută în largul insulelor Palo- 
mares; afacerea aceasta necesitase considerabile mijloace tehnice 
şi milioane de dolari, cu care prilej Mavor s-a deprins a vedea lu- 
crurile în stil mare. Asa încit atunci cînd s-a hotărit să meargă în 
căutarea Atlantidei profesorului Galanopolos, în insula Thera- 
Santorin din Marea Egee, el a montat o adevărată expediție pe vasul 
experimental «Chaim» al instituției sale oceanografice, compor- 
tind un întreg echipament tehnic modern. lar pentru cercetările 
istorice, Mavor şi-a asociat pe profesorul Spyridon Marinatos de la 
Universitatea din Atena și pe arheologa Emily Vermeule de la 
Wellesley College. 

Cercetările întreprinse în anul 1966 au confirmat în totul că 
insula Thera-Santorin a fost în adevăr distrusă parțial de erupții 
vulcanice și că insulitele care mai răsar acum din mare au facut 
parte dintr-un ansamblu insular unic. 

n primăvara anului 1967, vasul expediției a acostat la Akrotiri, 
unul din micile porturi din sudul insulei Thera-Santorin, intrucit 
savanții au constatat că această așezare corespunde din toate 
punctele de vedere cu cele alese de vechii cretani pentru a-și 
ridica cetăţile lor. Si prevederea s-a dovedit justă. Nici n-au de- 
barcat bine la Akrotiri, si oamenii de știință au fost intimpinati de 
un batrin țăran grec ce le-a istorisit că în mijlocul viişoarei lui s-a 
produs o surpătură, iar în groapa deschisă au apărut construcții 
ciudate, la care vrea să-i conducă. Ajungind la fata locului și aple- 
cîndu-se deasupra deschizăturii subterane, cei 3 eruditi s-au po- 
menit transportați deodată cu 3 500 de ani în urmă. Încăperea de 
sub ei era decorată cu fresce minunat conservate, reprezentind 
teme marine, si conținea chipuri mari pictate cu spirale si cu flori. 
Se aflau de fapt deasupra unei case din aria culturii cretane-mi- 
noice, care de aproape 3 500 de ani zăcea ascunsă sub tone de 
cenușă și lavă vulcanică. Primele săpături au arătat îndată că pe 
suprafeţe de sute de metri pătrați podgoriile din Akrotiri acopereau 
în adincul lor un întreg oraș de circa 30 000 de locuitori, cu toate 
casele absolut intacte, unele avind cite 2 sau chiar 3 etaje, datind 
din secolul al XVI-lea î.e.n., din epoca celei mai grandioase civili- 
zatii cretane. 

Lasind de o parte speculațiile asupra Atlantidei, cercetătorii 
descoperiseră un minunat Pompei, cretan, o mare cetate minoiană. 
Imediat s-au luat măsuri de a se întrerupe practicile unei fabrici 
locale de ciment, care de mult tolosea materialul subteran, fără 
să-și dea seama de crima culturală savirsita. Guvernul grec a pus 
la dispoziţie mijloacele tehnice pentru dezgroparea cetății ador- 
mite. Problema însă e complicată, căci arheologii urmăresc să lase 


orașul neştirbit şi-n acest scop ar vrea să nu-l expună în aer liber. 
Excavările pentru degajarea construcţiilor se vor face prin scobiri 
ca într-o mină, iar nu propriu-zis ca-ntr-un șantier arheologic, 
deoarece © parte a orașului, deși acoperit de lava vulcanică, se 
găsește scufundat sub mare. Operatiile vor costa cam un milion 
de dolari și vor dura minimum 10 ani, dacă nu se vor ivi probleme 
tehnice neprevăzute. Rezultatul va fi cunoașterea adevărată a 
arhitecturii cretano-minoiane, căci pina acum reconstituirile lui 
Evans sînt oarecum hazardate, din lipsa unor elemente arhitec- 
tonice complete. Se trage nădejde să se găsească și unele arhive 
masive cu tablete cretane, ceea ce ar contribui la descifrarea texte- 
lor. În prezent, toată aria culturii cretane e ca o «carte de imagini 
fără legende», asa cum pentru noi multă vreme a fost Columna lui 
Traian. 

Astfel, ipoteza profesorului Galanopolos, localizind Atlantida 
la Santorin, deși lasă mai departe în discuție prima problemă, a 
deschis un nou și deosebit de important capitol în arheologia 
egeeană, despre care, pe măsură ce vor fi date la iveală si alte vestigii 
ale trecutului, revista noastră va mai scrie. 


CRE LAN 


ASTĂZI, IN TARA NOASTRĂ, EXISTĂ CITEVA MILIOANE DE ABONAȚI RADIO ȘI 
RADIOFICARE ȘI APROAPE UN MILION DE ABONAȚI TV (CITEVA MILIOANE DE TE- 


LESPECTATORI). CIFRELE ÎN CONTINUĂ CREŞTERE REFLECTA CIT DE ADINC A INTRAT 
ÎN VIAȚA OMULUI NECESITATEA DE A SE INFORMA, DE A SE DELECTA, DE A-SI LĂRGI 


CUNOŞ 


INTELE, CONSACRIND ZILNIC MULTE ORE DE AUDIERE ŞI VIZIONARE. ÎN A- 


CEASTA SITUAȚIE, INTERESUL RADIOASCULTĂTORULUI ȘI TELESPECTATORULUI 
PENTRU CALITATEA RECEPTOARELOR ESTE JUSTIFICAT. 


UZINELE ELECTRONICA 


SPRE 800 OOO 
RADIORECEPTOARE 


SI TELEVIZOARE ÎN1970 


Comparăm deseori producţia unor ramuri industriale 
cu cea realizată în cel mai înfloritor an antebelic, 1938. 
În domeniul producției receptoarelor radio însă compara- 
tia nu poate fi făcută întrucît pînă la naţionalizare nu 
se realiza decit montajul unor cantități mici pe an, in 
ateliere particulare. 

Era în 1949 (de la vechiul atelier «Philips» moștenisem 
doar o âtiresă, Baieului 82), majoritatea pieselor radio con- 
tinua să fie adusă din import (aveau să mai treacă patru- 
cinci ani pină la realizarea primelor difuzoare de concep- 
tie proprie), dar începutul era făcut, iar în vitrinele maga- 
zinelor îşi făcea apariţia prima serie de radioreceptoare 
Record. 

În anii următori, depăşind momentul și dificultăţile 
inerente «pionieratului», se trece, în sfîrșit, la o producţie 
indigenă de componente radioelectronice. Difuzoarelor 
de fabricație proprie li se adaugă, rind pe rind, primii 
magneti ceramici (1956), potentiometrele chimice, 
bobinele pentru circuitele de înaltă și medie frec- 
venta, condensatoarele variabile. Abia în 1958, lichi- 
dînd o răminere în urmă de aproape trei decenii, apare 
capul de serie al radioreceptoarelor proiectate și reali- 
zate în întregime in țară: Opereta. Doi ani mai tirziu, 
în 1960, aproape 95 la sută din producţia radioreceptoa- 
relor o constituiau aparatele de concepție proprie, într-un 

sortiment tot mai larg, cu un numar continuu redus de 
piese de import. 

E momentul in care, anticipind o dezvoltare realmente 
spectaculoasă, vechii embleme «Radio popular» îi ia locul 
actuala emblemă a Uzinelor «Electronica». De la o produc- 
tie de citeva mii de aparate, îndeajuns de modeste, cu 
numai două game de undă, realizate din seturi integral 
importate, se ajunsese, în numai zece ani — 1950-1960 —, 
la o producție anuală de 160 000 de radioreceptoare, cu 
scheme proprii și cu o prezentare modernă. Dar la ori- 
zontul producției radiotehnice apăruseră între timp dis- 
pozitivele semiconductoare, circuitele imprimate, piesele 
miniaturizate. Începea o nouă etapă, decisivă pentru 
prestigiul, profilul si capacitatea real competitivă pe 
plan mondial a Uzinelor «Electronica». 


SERIA «ENESCU» 


Spre sfîrşitul anului 1960, dacă vă amintiţi, ziarele anun- 
tau intrarea în fabricatie, a primului radioreceptor 
românesc de clasă superioară ENESCU, aparat care per- 
mitea, tot pentru prima oară, receptionarea emisiunilor 
cu modulație de frecvență. 

În același an îşi făceau apariția în magazine şi primele 
radioreceptoare portabile, complet tranzistorizate; initial 
cu unele piese de import și scheme copiate — aparatele 


SOLISTOR si SPORT —, iar ulterior cele de concepție 
proprie şi cu un grad avansat de integrare LITORAL și 
TURIST. 

Crearea Întreprinderii de piese radio și semiconduc- 
toare Băneasa, în paralel cu intrarea în fabricație a pri- 
melor radioreceptoare tranzistorizate si a primelor tele- 
vizoare românești, a avut, de asemenea, un rol hotăritor 
atit în ceea ce priveşte creșterea volumului productiv, 
cit şi a reducerii accelerate a importului de piese radio. 

Rind pe rind sînt asimilate diferite tipuri de televizoare: 
VS 43-611, VS 54-612, VS 43-613, NATIONAL, COS- 
MOS, CRISTAL, AZUR, TONITZA, LUCHIAN, rea- 
lizindu-se si in acest domeniu trecerea la televizoare de 
concepție originală si cu grad de integrare avansat. 

De menţionat, din aceeași perioadă de intense căutări 
constructive: realizarea radioreceptoarelor staționare 
tranzistorizate MIORIȚA si DELTA, precum şi a celor 
cu tuburi electronice OPERA, RAPSODIA, TOMIS, 
DARCLEE și MODERN. 

Retrospectiv privind, anii 1960-1963 definesc, în cel mai 
bun sens al cuvintului, o etapă experimentală, de ridi- 
care continuă a performanțelor electroacustice, de 
căutare a unor variante constructive perfecționate, 

PUBLICITATE 
„STIINTĂ SI TEHNICĂ“ 


de îmbunătăţire continuă a tehnologiilor de fabricație. 

Odată stabilite tipurile superioare și implicit preferate 
de cumpărători, se trece la mărirea seriilor de fabricaţie, 
determinind astfel atit o reducere a prețului de cost, 
cit şi o nouă ridicare calitativă a întregii producții. 


IMPERATIVELE UNEI PRODUCȚII MODERNE 


Încă de la sfirşitul anului 1962 s-au impus ca direcții 
hotăritoare pentru activitatea Uzinelor «Electronica»: 

a) Tranzistorizarea treptată a radioreceptoarelor 
și televizoarelor și b) Trecerea treptată de la montaje 
complexe la grupe de module funcționale. 

Pentru tranzistorizare, pledau în mod logic marileavan- 
taje tehnice şi economice, ridicarea substanţială a nive- 
lului calitativ al aparatelor, mărirea siguranței în exploa- 
tare și, concomitent, reducerea cheltuielilor de întreținere. 

În ceea ce priveşte modulele funcționale, ele creau 
condiţiile unui control mai eficace al calităţii, realizarea 
unor importante decalaje de producţie și, în special, 
reducerea la minimum a timpului și cheltuielilor de 
punere în fabricaţie a noilor tipuri de radioreceptoare. 
Totodată ele au creat posibilitatea descongestionării 


Radioreceptor 
tranzistorizat portab, 
MAMAIA a. 


benzilor de asamblare a aparatelor, precum si un depanaj 
rapid si usor. 

n plus, normalizate, modulele permit folosirea cu usu- 
rință a aceluiași bloc la mai multe tipuri de radiorecep- 
toare. Or, tipizarea ansamblelor și subansamblelor, pe 
baza blocurilor funcționale, conduce în final la mărirea 
productivității, asigurarea ritmicitatii si realizarea unei 
mari varietăți de produse. 


ȘAPTE... DINTR-O INFINITATE 


Cine ar putea să enumere (si mai ales să epuizeze) 
seria practic infinită de măsuri, soluții, modalităţi si rezol- 
vări concrete care determină, în perspectivă, perfec- 
tionarea industriei radiotehnice? 

Din această «Infinitate» am reţinut pentru însemnările 
noastre șapte «obligații», oarecum de principiu, aflate la 
baza activității colectivului de concepție al uzinelor 
noastre: 

— îmbunătățirea substanţială a redării sunetului la radio- 
receptoare și televizoare, trecerea la pseudostereofonie și 
la stereofonie (măsurarea parametrilor difuzoarelor rea- 
lizindu-se cu ajutorul unei camere anecoide de circa 
1000 mc, prima de acest gen în tara noastră); 

_— mărirea siguranţei în exploatare și a stabilităţii în 
timp a radioreceptoarelor și televizoarelor: 

— echiparea tuturor radioreceptoarelor cu cablaje im- 
primate; : 

— asimilarea materialelor electrice și magnetice noi, 
în vederea ridicării calităţii și eliminării treptate a impor- 
tului din țările capitaliste (o secţie specială de ferite și 
magneti urmind să constituie embrionul unei viitoare 
fabrici de ferite); 

— utilizarea largă a maselor plastice; 

— reducerea gabaritelor pieselor radio și implicit a 
radioreceptoarelor şi televizoarelor. 


EVOLUŢIA PRODUCȚIEI DE TELEVIZOARE 


Incepind din 1961, producţia de televizoare a crescut 
continuu, ajungind în 1966, primul an al cincinalului, la 
105 000 de aparate. Pentru 1970 e prevăzută o nouă creştere, 
de 3 ori, respectiv realizarea unei producţii anuale de 
300 000—320 000 de televizoare. Fireşte, realizarea ritmică 


a 800 de televizoare pe zi (un televizor la mai puţin de 
2 minute) presupune o mărire simtitoare a capacității de 
montaj, cit și o perfecționarea întregului proces productiv. 

Perseverind în efortul lor de modernizare a produselor, 
constructorii Uzinelor «Electronica» au creat în 1966-1967 
mai multe variante de televizoare cu diagonala cinescopu- 
lui de 47 şi 59 cm, de concepție proprie, superioare din 
punct de vedere tehnic celor din trecut și, indiscutabil, 
competitive mondial. De remarcat totodată că, spre 
exemplu, televizorul DACIA este adaptat pentru mon- 
tarea ulterioară a unui selector de canale pentru recep- 
tionarea emisiunilor transmise în banda frecvenţelor 
ultrainalte. 

Calitatile sale deosebite le impun ca unele din cele mai 
bune şi rezistente televizoare apărute în ultimii ani pe 
piața mondială. 


«MAMAIA», «DUNĂREA», «NORDIC»... 
ŞI ANUL 1970 

Introduse în fabricaţie încă în anul 1966, radioreceptoa- 
rele tranzistorizate staționare DUNĂREA și NORDIC, 
cît și cel portabil MAMAIA, perfecționate și ele continuu, 
se bucură azi de o frumoasă apreciere atit în tara cit si 
peste hotare. 

Dezvoltindu-se continuu și atingind în 1970 un plafon 
productiv de circa 450 000 de radioreceptoare, industria 
radiotehnică românească trece un nou examen: cel al sa- 
tisfacerii integrale a necesităţilor interne, concomitent cu 
mărirea volumului exportului. Completată cu linii tehno- 
logice noi pentru producţia de difuzoare, condensatoare 
variabile și potentiometre; trecindu-se la fabricarea in 
cadrul uzinei a blocurilor de deflectie, a transformatoa- 
relor de linii şi a rotactoarelor; dotată cu o linie de galva- 
nizare cu comandă program (care va mări productivitatea 


„cu 200%); instalind noi conveiere pentru desfășurarea 


ritmică a producției; organizind o verificare superioară a 
aparatelor la standurile de probă și creind, în sfirșit, noi 
secții de asamblare cu un înalt grad de eficiență econo- 
mică, Uzinele «Electronica» se angajează să facă fata 
exigenţelor mereu sporite ale științei si tehnicii moderne. 

La numai 20 de ani de la înfiinţare, Uzinele «Electronica» 
situează produsele industriei noastre radiotehnice la 
nivelul celor obținute de industriile unor tari cu o tradi- 
tie de mai bine de o jumătate de secol. 


CONSTRUCTII DE AERATOARE 


PENTRU ACVARII 


Pentru ca vietuitoarele din acvarii să aibă 
un procent satisfăcător de oxigen, este 
necesar ca pe lingă oxigenul dat de plantele 
acvariului să existe posibilitatea oxigenării 
apei pe cale artificială. Acest lucru se 
obține cu ajutorul aeratoarelor. În cele ce 
urmează vom descrie două variante de 
aeratoare. 

Primul tip de aerator se bazează pe atrac- 
tia şi respingerea unei lame vibrante, a- 
tractie creată de un cîmp electromagnetic 
al unei bobine cu miez de fier, care e ali- 
mentată direct de la rețeaua de curent 
alternativ. 

Aparatul e ușor de construit si singura 
piesă ce prezintă dificultăți este corpul 
pompei de aer,.care va trebui să fie execu- 
tat de un specialist în strungărie. Urmă- 
rind desenul din fig. A ne putem da ușor 
seama de construcția acestui vibrator. Pen- 
tru construcția sistemului electromagnetic 
este necesar un miez format din tole de 
transformator în formă de E sau U, cuo 
secțiune de 2,5 cm?. În fereastra acestui 
miez vom așeza carcasa cu înfășurarea 
bobinei. Pentru o tensiune de alimentare 
de 120 V, se bobinează aproximativ 2 400 
de spire Cu-email cu 4 0,25, iar pentru ten- 
siunea de 220 se bobinează 4 400 de spire 
Cu-email cu $ 0,12 considerate pentru un 
miez cu o secțiune de 2,5 cm? tolele E 12 
sau E 10. 

Bobina cu miezul feros se prinde de un 
suport prin cele 2 găuri practicate la col- 
turile tolelor. Între miez și suport se așază 
o fişie de cauciuc pentru amortizarea vi- 
bratiilor și a zgomotului. Pe același suport 
din pertinax se montează și corpul pompei, 
împreună cu coltarii care susțin lama vi- 
brantă. Aşa cum se vede în desenul din 
fig. A, coltarul 3 are orificiul de prindere cu 
coltarul 4, mai alungit pentru a permite regla- 
rea distanței între lamela vibrantă și miezul 
bobinei, în acest fel obtinindu-se varierea 
debitului de aer dat de vibrator. 

Lama vibrantă (6) se prinde de coltarul 4 


prin intermediul unei lamele de oțel foarte’ 


elastice (5) pentru a permite o mișcare cit 
mai bună. Această lamelă poate fi obținută 


foarte ușor dintr-o lamă de bărbierit. Lama 
vibrantă fig. A (6) se confecționează din fier 
moale. 

În virful lamei vibrante există un corp ci- 
lindric cu un orificiu prin care trece axul 
solidar cu membrana de cauciuc (7). Şurubul 
(Ș) servește pentru intepenirea axului fata 
de lama vibrantă. Membrana de cauciuc (7) 
are o formă circulară în centrul căreia se 
prinde axul (9); ea poate fi din cauciuc de la o 
cameră de minge. Ea se prinde de pompă 
cu ajutorul inelului cu filet (10). 

Supapele «a» și «e» (fig. B) acoperă orifi- 
ciile de admisie si evacuare și pentru confec- 
tionarea lor e necesar cauciuc dintr-o cameră 
de minge sau bicicletă la fel ca pentru mem- 
brane. Ele au o formă de elipsă și se lipesc 
alături de orificiile de admisie și evacuare, 
astfel ca să acopere orificiul, dar aerul să 
poată da la o parte cauciucul pentru a intra 
și ieși prin orificiul de admisie și respectiv 
evacuare. 

Un corp de pompă foarte simplu se obține 
dintr-o cutie de medicamente din “plastic 
(fig. B). După cum se vede în figura B, în 
capacul cutiei se practică un orificiu circular 
cu un diametru suficient de mare pentru a 
permite mişcarea liberă a membranei. În 


fundul cutiei se fac două orificii la jumătatea 


razei şi pe acelaşi diametru pentru supapele 


«a» şi «e».- Cele două supape se lipesc cu 


adezin sau alt liant, una prin interiorul cutiei 
și cealaltă prin exteriorul ei, obtinindu-se astfel 
supapa de admisie și supapa de evacuare. 

În mijlocul membranei de cauciuc prindem 
rigid un ax care se fixează de lama vibrantă 
sau alt element care poate să transmită 
mişcare (un motoraş, de exemplu). 

În dreptul supapei de evacuare, adică acolo 
unde cauciucul e lipit în exterior, lipim tot cu 
adezin un căpăcel de la o sticluță de tus pe 
care în prealabil îl găurim si fixăm o bucăţică 
de țeavă (un stut) pentru a putea fixa tubul 
de cauciuc ce duce aerul în acvariu. 

În loc de a construi electromagnetul, putem 
folosi o cască telefonică pe care o alimentăm 
de la un transformator de sonerie de la bor- 
nele de 3 sau 5 volti. Pe membrana cAstii lipim 
exact în centru un ax pe care îl fixăm pe axul 

membranei de cauciuc al pompei. 

Alt tip de aerator folosește pentru mișcarea 
membranei de cauciuc un motoraș electric 
sau cu arc (fig. C4). 

În primul rînd va trebui să punem un disc 
care să rețină întinderea arcului R și să 
împingă tachetul spre camă. 

Este bine ca în vîrful axului să punem o bilă 
de cositor pentru ca să se ușureze contactul 
dintre camă și tachet, în acest fel micșorin- 
du-se și uzura rotitei și axului. Axul motorului 
astfel transformat îl așezăm paralel cu su- 
prafata membranei. 

În cazul folosirii acestui procedeu, nu mai 
este necesar ca de membrană să prindem 
vreun ax. Este însă necesară fixarea unei 
plăcuțe de pertinax pentru ca excentricul să 
nu lovească direct pe cauciucul membranei. 

În cazul folosirii motorului se poate utiliza 
un sistem de turbină care elimină complet 
pompa. Pentru aceasta va trebui să confec- 
tiondm o elice cu 3 pale (fig. C2), de la un ven- 
tilator, pe care o fixăm pe axul motorului. 
Diametrul minim al elicei este de 25 mm. 

Folosirea motorului prezintă avantajul “ca 
se face mult mai putin zgomot și se pot obține 
debite mai mari de aer. 

Pentru a realiza un astfel de aerator, se 
foloseşte același corp de pompă pe care l-am 

descris mai sus, iar pe axul motorașului se 
monteaza o rotita de care prindem un sistem 
de bielă manivelă, așa cum se vede în fi- 
gura C+. În acest caz trebuie să avem grijă ca 
diametrul roții să nu fie prea mare, iar prin- 
derea axului membranei să nu se facă prea 
departe de centrul axului motorului, deoarece 
astfel se va obține o cursă prea mare a axului 
membranei, fapt care poate duce la ruperea 
acesteia. În general, cursa axului trebuie să 
fie de cel mult 3 mm. 

Pentru acest sistem de aerator se pot folosi 
şi motorașe, cum sint acelea de jucării, de 
exemplu. 

Evident, amatorii pot găsi și alte soluții 
care să rezolve cu ingeniozitate problema 
aerisirii acvariilor. 

Privitor la tipurile de aeratoare descrise mai 
sus, se poate spune că dacă sint executate 
cu grijă vor da deplină satisfacție. 

0 METODA TERAPEUTICA! 


Prof. dr. VOINEA MARINESCU 
membru corespondent al Academiei Republicii Socialiste România 


Realizarea în clinica umană a transplantării cardiace a fost 
urmărită cu un interes deosebit nu numai de specialiști, dar 
şi de marele public. Ziarele, radioul si televiziunea din lumea 
întreagă au abundat în știri și comentarii asupra primelor 
transplantări ale inimii omenești; personalități cu preocupări 
variate și-au exprimat opinii dintre cele mai diferite asupra 
acestei probleme. De la entuziasmul deplin pină la condam- 
narea formală, transplantul de inimă umană a cunoscut toate 
aprecierile. Fireşte, transplantarea de organe umane ridică 
probleme complexe, tehnice, chirurgicale, imunologice, orga- 
nizatorice, etice, juridice si chiar sentimentale. 

În problema transplantului cardiac experimental, prof. Nor- 
man Shumway, de la Institutul Stanford de la Palo-Alto din 
California, după multiple experimentări, a codificat o tehnică 
de transplantare care este folosită în cele mai multe centre, 
tehnică pe care în principiu a folosit-o şi prof. Cristian Barnard 
în operaţiile efectuate la Capetown. Prof. Adrian Kantrowitz 
din New York lucrează de mulți ani în această problemă, avind 
o bază experimentală excepțională, dotată cu aparatură ultra- 


moderna,in care se experimentează paralel atit transplantările 
cit şi confecţionarea inimilor artificiale. Cu ocazia unei vizite 
pe care am făcut-o la această clinică, am avut prilejul să discu- 
tăm, în detaliu, atit problemele tehnicii cit și perspectivele 
transplantării. 

În laboratorul Clinicii de chirurgie cardiovasculară de la 
spitalul Broussais din Paris (prof. Ch. Dubost) s-au efectuat 
un număr important de transplantări cardiace experimentale. 
Prof. Vladimir Demihov (U.R.S.S.) este cunoscut de mult ca 
un specialist în această problemă, transplantind experimental 
pe ciini cordul împreună cu ambii pulmoni. 

În tara noastră, la Spitalul clinic Fundeni și la clinica de 
chirurgie din Tg. Mureș s-au făcut numeroase transplantări 
experimentale de cord utilizînd tehnica imaginată de prof. 
N. Shumway. Există numeroase centre medicale din lume care 
sint pregătite a transplanta cordul, dar care încă mai mani- 
festă prudenţă, cu toate că operaţia se adresează unui bolnav 
de inimă fără alte șanse terapeutice, iar prelevarea cordului 
se face de la cadavru. 


Din punct de vedere al tehnicii chirurgicale, transplantarea 
cardiacă este deci realizabilă în condiţiile unei echipe chi- 
rurgicale specializată și antrenată. Prof. Ch. Dubost afirma, 
pe bună dreptate, că nu consideră transplantarea cardiacă 
mai dificilă decit unele dintre operaţiile tot cardiace ce se efec- 
tuează astăzi în mod curent sau mai dificilă decit extirparea 
unui anevrism de aortă toracică. 

Problemele de ordin imunologic sint mai complexe, dar nu 
de nerezolvat. În esenţă, acestea se referă la ansamblul de 
reacţii pe care organismul uman le declanșează și terapeutica 
îl stimulează sau îl completează atunci cind este vorba de 
reacţiile în fata microbilor. În fata unui organ transplantat, orga- 
nismul receptor, prin aceleași reacții de apărare, tinde să eli- 
mine organul străin. Fenomenul este de data aceasta defavo- 
rabil organismului; el trebuie suprimat sau diminuat pină la 
limita la care încetează de a mai fi nociv. Numeroase experi- 
mentări pe animal, dar mai ales transplantări de organe la om, 
arată că reacțiile imunologice, cu toată complexitatea lor, nu 
sint imposibil de stăpinit. Să nu uităm că pină în prezent s-au 
efectuat mai mult de 2 000 de transplantări de rinichi! Există 
astăzi în lume oameni care duc o viaţă relativ normală cu un 
rinichi transplantat în urmă cu 4—5 ani. 

Evident, reacţia fiecărui organism uman în fata unei grefe 
presupune elemente individuale care-i sint proprii, de aceea 
transplantarea de organe reclamă centre bine utilate, în care 
lucrează echipe numeroase de cadre foarte calificate. 

În cazul particular al grefelor de inimă, probleme dificile sint 
si acelea de ordin organizatoric, moral sau chiar juridic. Dacă 
pentru transplantarea de rinichi se pot găsi donatori benevoli 
care prin cedarea unui rinichi se expun unui risc limitat, în 
cazul ficatului sau cordului, acestea fiind organe unice, pro- 
curarea lor nu se poate face decit de la cadavre. Selectionarea 
donatorilor, în aceste cazuri, pune probleme medico-biologice, 
de compatibilitate între donator și receptor, care se cer a fi 
rezolvate într-un timp relativ scurt. Donatorul trebuie să fie 
un om cu inima normală care și-a pierdut viața într-un acci- 
dent, de obicei un politraumatism mortal. Se ştie că mărimea 


J interiorul inimii fotografiat în culori 
prin cateterism vascular. 
Se zăresc pilierii și, la mijloc, o valvulă 
2 Pe un torace deschis, inima vie pul- 
sează in aşteptarea operaţiei... 


inimii este adecvată fiecărui om în parte, fiind mai mică la femei 
decit la bărbați. Dacă inima pe care o transplantăm este prea 
mică fată de aceea a receptorului, apar greutăți în ceea ce pri- 
veste sutura (coaserea) cordului, si în mod deosebit sutura 
vaselor mari, care sînt dilatate la inima bolnavă. 

Momentul prelevării cordului în vederea transplantării a 
stîrnit foarte multe comentarii si interpretări. Într-adevăr, nu 
sint rare cazurile cind in centre chirurgicale bine dotate si or- 
ganizate, prin instituirea măsurilor de reanimare, pot fi salvaţi 
bolnavi aflaţi în stări grave, dramatice. Dar, cu toată eficaci- 
tatea lor, nu întotdeauna măsurile de reanimare permit obtine- 
rea supraviețuirii. În momentul de fata există posibilități pentru 
respiraţia artificială și stimularea electrică a cordului, care 
aplicate pot salva viata bolnavului. lată de ce este necesar ca 
prin date clinice şi de laborator și în colective medicale specia- 
lizate să se precizeze dacă moartea donatorului este clinică 
sau reală. 

În cazul morții reale se constată: absenţa pulsului la arterele 
mari (carotidă), lipsa tensiunii arteriale, încetarea spontană 
a respirației, absența zgomotelor cardiace, dilatarea pupile- 
lor şi lipsa activității electrice a creierului și inimii. Oprirea 
definitivă a bătăilor inimii este un semn sigur al morții. Dacă 
timp de 5 minute nu se percep zgomotele inimii pe aria cardiacă, 
putem conchide instalarea morţii. Suprimarea funcţiilor vitale 
se produce în ordinea următoare: afectarea sistemului nervos 
central (primul fenomen fiind pierderea cunoștinței), apoi a 
aparatului respirator si la urmă funcţia inimii (Mina Minovici). 

Prelevarea inimii sănătoase se face de îndată și cit mai 
rapid, după ce s-a constatat moartea reală a donatorului. 
Pentru a se preveni moartea organelor (cordul), cadavrul 
este perfuzat si răcit cu ajutorul unui aparat «cord-pulmon 
artificial» pina la 20*C, temperatură la care consumul de oxigen 
scade cu 50%, apoi se deschide toracele. Inima este prelevată, 
cu ventriculii în întregime, cu o parte din atrii, din septul inter- 
atrial, aortă și artera pulmonară. Odată prelevat, cordul se pune 
într-un vas cu ser fiziologic rece pentru a-i diminua şi mai 
mult nevoia de oxigen. În arterele coronare, care nutresc inima, 
se introduc două canule ce se anexează la aparatul «cord- 
pulmon artificial», mentinindu-se astfel, prin perfuzii cu singe 
heparinat, viabilitatea organului. 

Bolnavului (receptor), menţinut sub circulaţie extracorpo- 
reală, i se prelevă cordul aproape la fel ca şi donatorului, 
raminind pe loc o parte din atriul drept, atriul sting, septul 
interatrial, aorta si artera pulmonară, de care se suturează 
părțile corespunzătoare ale cordului-grefă. Odată suturile 
terminate, se declampează aorta si artera pulmonară, avind 
grija prealabilă de a evacua aerul din cavitățile cordului pentru 
a impiedica producerea emboliei gazoase în creier sau vasele 
inimii. Atit donatorului cit și primitorului li se administrează 
de la început heparină pentru a împiedica coagularea singelui. 

Actul chirurgical trebuie să fie cit mai scurt posibil, ceea ce 
impune un prealabil antrenament pe animale al echipei chi- 
rurgicale şi experimentarea cit mai multor tactici pentru a putea 
rezolva și cazurile în care se pot ivi elemente neprevăzute: 
anomalii de vase, de dimensiuni, friabilitatea vaselor mari, a 
pereților atriali, a septului etc. 

Prelevarea inimii într-un centru de specialitate de către un 
colectiv calificat exclude posibilitatea „prelevării precipitate 
de la un om muribund, eventual recuperabil. Inima se recol- 
tează nu de la un muribund, ci de la un cadavru, dar suficient 
de repede pentru a putea s-o menţinem în stare de recuperare. 
În fata dramei morţii, gestul de recoltare a inimii poate părea 
multora ca inuman, dar el se efectuează cu intenția salvării 
unei vieți omenești. 

Punerea problemei de transplantare cardiacă ridică, de ase- 
menea, numeroase obiecţii și în ceea ce privește bolnavul 
primitor. Oare starea bolnavului este într-adevăr atit de gravă 
încit se impune acceptarea riscului pe care-l presupune o 
asemenea intervenţie? Fără a se putea determina exact cit și 
în ce condiţii ar putea supraviețui bolnavul neoperat, interven- 
tia este justificată și necesară dacă apare ca singura soluţie 
eficientă. De altfel, numeroşi suferinzi de inimă se supun la 
intervenţii cu un risc foarte mare, dar care constituie unica 
resursă terapeutică. 

Cu toate dificultăţile inerente oricărui început, transplan- 
tarea inimii va deveni o metodă terapeutică, acceptată de opi- 
nia medicală și chiar a marelui public. 

Îndrăzneala chirurgilor care au încercat si încearcă, în continuare, să 
grefeze inimi noi unor pacienţi ale căror vechi corduri au «dat faliment» 
a stirnit vilvă si multe discuții nu numai în rîndul oamenilor «de pe 
stradă», dar chiar şi printre savanți. Și totuși, după cum scotea recent în 
evidenţă un mare chirurg francez, tehnica respectivă este pusă la punct 
încă de citiva ani. 

Ce i-a împiedicat atunci pe medici să aplice această tehnică, perfec- 
ționată prin experienţe pe sute sau mii de animale? Exact același lucru 
care face și azi ca multe grefe să nu reușească, deși operația a fost impe- 
cabilă: apariţia fenomenelor de intoleranta. 

Cit de curînd vor deveni obișnuite asemenea operaţii? Cu citiva ani 
în urmă, transplantul de rinichi era o raritate senzationala; astăzi se 
cunosc multe persoane, In viață, care trăiesc cu rinichiul si chiar ficatul 
transplantate de la alte persoane. 


Adevărul e că trebuie să mai treacă ceva 
vreme înainte ca operaţiile de transplantare 
a organelor să facă parte din arsenalul de 
«rutină» al serviciilor de chirurgie. Înainte 
de aceasta va fi necesar să se rezolve mai 
multe probleme esenţiale. Printre acestea 
se numără în primul rind două: prima este 
găsirea unor teste sigure pentru a decide 
dacă țesuturile respective (cele provenite 
de la donator si cele ale primitorului) sint 
«compatibile», adică, cu alte cuvinte, dacă 
«se suportă reciproc»; a doua este de a 
stabili metodele cele mai adecvate pentru 
a putea păstra în «depozit» organe, așa 
ca ele să fie găsibile oricind, la nevoie. 

Pentru a înțelege mai bine problemele, 
să arătăm ce se înțelege prin «compatibi- 
litate»: cu alte cuvinte, să discutăm despre 
imunitate. 

«DEZAVANTAJELE» IMUNITATII 


Cind în corpul nostru pătrunde o subs- 
tanta străină, se precipită vertiginos o su- 
medenie de întimplări. Drept urmare a 
acestor evenimente apare starea numită 
«imunitate». imunitatea este, de fapt, un 
sistem biologic de apărare; cu ajutorul ei, 
numeroase boli sint tnfrinte, fără ca măcar 
să ne dăm seama de aceasta. Întreg acest 
proces, atit de important pentru sănătatea 
şi chiar pentru viața noastră, se produce, 
în bună parte, pe baza unor reacţii bio- 
chimice. 

În linii mari, iată cum se petrec lucrurile. 
Actul |: în organismul unei ființe vii au 
pătruns substanțe care-i sint străine. Ac- 
tul Il: organismul reacționează, construind 
substanțe speciale, anticorpii. Actul II: 
anticorpii captează intrusii, formind cu ei 
un complex care-i neutralizează. 

Şi acum citeva detalii. Substanțele care 
sint în stare să provoace formarea de anti- 
corpi se numesc antigeni. Sediul formării 
anticorpilor sint nişte celule spâcializate 
în acest scop, limfocitele. Trebuie spus, în 
paranteză, că aceste limfocite reprezintă 
o categorie de «globule albe» sau «leuco- 
cite», adică fac parte din acea mare ar- 
mată albă ce contribuie la lupta împotriva 
dușmanilor pătrunși în organismul nostru. 

Ce sint antigenele din punct de vedere 
chimic? În cea mai mare parte din cazuri, 
proteine. Într-adevăr, ca să trecem la con- 
cret, antigenele provin din organisme vii 
care au invadat corpul nostru: bacterii, 
virusuri, celulele unui țesut străin. 

Anticorpii, la rîndul lor, sînt tot proteine 
— anumite proteine — din familia gamag/o- 
bulinelor. Fiecare anticorp trebuie să ia 
forma exactă a proteinei străine, sau, mai 
precis, să reprezinte «tiparul în negativ» 
al acestei proteine, pentru a putea să se 
unească cu ea și s-o elimine. 

Fără îndoială că imunitatea, ca sistem 
biologic, ajută organismul nostru. Dar, în 
același timp, se întimplă uneori ca unii 
corpi străini care pătrund în organism să ne 
fie utili. Evident, e nevoie atunci să scădem 
procesele de imunitate. Lucrul este foarte 
greu de realizat. De pildă, atunci cind 
încercăm să facem o grefă — adică să gre- 
făm un organ străin pe un corp —, corpul 
ce primește grefa se străduiește din răs- 
puteri s-o elimine, considerind-o drept 
antigen, desi, în realitate, ea reprezintă un 
ajutor. Astfel apare «boala de transplan- 
tatien. În singe apar repede anticorpi împo- 
triva țesutului străin, iar fagocitele încep să 
topească și să elimine celulele țesutului 
străin. Trebuie ca între cele două țesuturi 
(cel al donatorului si cel al primiterului) 
să existe o asemănare foarte mare pentru 
a evita accidentele. 

Marea dramă este că un organ străin 
nu se poate implanta într-un organism 

datorită diferențelor genetice. Este evident, 
dacă analizăm problema, că incompatibi- 
litatea isi are sediul nu la nivelul organelor, 
al țesuturilor sau celulelor, ci chiar /a 
nivelul moleculelor de proteine. Originea 
tuturor dificultăţilor întilnite se află în baza 
materială a eredității — acidul dezoxiribo- 
nucleic (ADN). Moleculele sale enorme 
contin, după cum se ştie, informaţia codi- 
ficată a proprietăților ereditare ale celule- 
lor şi, prin urmare, ale întregului corp. 
Citeva precizări de ordin lingvistic: a/o- 
grefele de organe, numite si «homotrans- 
plantări», reprezintă grefa unui organ ce 
provine de la donator apartinind aceleiași 
specii ca și primitorul, de exemplu, de la 
un om la altul (cu excepția gemenilor 
adevăraţi). După cum arătau într-un articol 
apărut în «Le Monde» profesorii Jean Ham- 
burger si Charles Dubost, toate alogrefele 
au fost respinse pina în 1959, dată la care 
s-au descoperit primele metode eficace la 
om pentru a împiedica respingerea (re- 
jectia). Aceste metode sint: imunodepre- 
siunea primitorului şi selecția donatorului. 


DUPĂ GREFA DE CORD, 
AȘTEPTAREA! 


Operația a fost efectuată. Ore întregi de 


muncă încordată, artere cusute cu fire de 
mătase, «record» de precizie între orga- 
nismul primitor şi organele transplantate: 
probleme deci ce depăşesc tehnica chi- 
'rurgicală de zi cu zi si pătrund într-un 
adevărat sanctuar al artei medicale! 

„Dar marile probleme, așteptările, ten- 
siunea maximă încep abia acum, după ce 
intervenția a fost încheiată. Dificultăţile ce 
apar după operaţie sint, în general, similare, 
indiferent de organul care a fost grefat: 
diferențele sînt mai curînd de «intensitate» 
a fenomenelor. Pe scurt, este vorba des- 
pre infecțiile posibile (pe de o parte) şi 
despre reacțiile de respingere a organului 
transplantat (bazate pe fenomenul de imu- 
'nitate), pe de altă parte. Din nefericire, 
între infecție și imunitate există legături 
strinse, asa încit îndeobște; cind o comba- 
tem pe una, favorizăm pe cealaltă, ceea 
ce, în cazul gretelor, constituie un enorm 
inconvenient! > 

Organismu! uman este, dupa cum am 
vazut, foarte individualizat: el nu primeste 
proteinele străine. Din nefericire, el nu 
prea ştie să facă deosebirea dintre microbi 
şiunorgan grefat. Şi unul si celălalt repre- 
zintă pentru el o agresiune și, pe loc, se 


pun în luptă mijloacele de apărare. Aceas- 
ta este cauza eșecului: multor grefe. 

Cum se poate împiedica acest eșec? 
Pare simplu: în perioada de grefare să se 
distrugă mijloacele de apărare a organis- 
mului contra corpurilor străine, să se eli- 
mine imunitatea! Organul va «prinde» și 
va începe să funcţioneze... Din nefericire, 
experiențele nu au confirmat întotdeauna 
acest punct de vedere. Organismul îşi 
reorganizează treptat apărarea şi: poate 
alunga organul străin chiar după mai multe 
luni! Așa s-a întimplat cu primele grefe de 
rinichi: multe au fost alungate, iar altele, 
puține, au «tinut». 

Cum se combate reacția de imunitate 
prin care organismul «respinge» organul 
transplantat? Medicii recurg la o serie de 
arme, dintre care esenţiale sint: radiaţiile, 
medicamentele chimice și serul antilim- 
focitar. 

La început, cu ani în urmă, s-a folosit 
doar iradierea totală a primitorului cu raze 
X sau cobalt radioactiv. Ulterior s-au admi- 
nistrat, de asemenea, cortizon şi unele 
medicamente imunosupresoare, printre care 
substanțe anticanceroase (mercaptopuri- 
na, azotioprina etc.). 

Este foarte interesantă o metodă preco- 
nizată după o serie de cercetări care au 
arătat că dacă la animale foarte tinere, 
imediat după naștere sau în stadiul em- 
brionar, se inoculează suspensii de celule 
vii de la animale de aceeași virstă, ele devin 
incapabile, pentru toată viața, de a mai 
reacționa si de a respinge țesuturile dona- 
torilor respectivi! 

Domeniul imunologiei trezeşte azi un 
interes neobișnuit tocmai datorită legăturii 


sale strînse cu transplantările chirurgicale., 


La primul Congres internațional al Societă- 
tii de transplantare, care a avut loc în iunie 
1967 la Paris, atenția tuturor participanţilor 
a fost atrasă de lucrările australianului 
Earl Owen. Acesta a arătat că injectarea 
zilnică, timp de cinci săptămini, a unei 
doze foarte slabe dintr-un adevărat «cock- 
tail de antigeni» proveniţi din ficatul vii- 
torului donator a provocat supraviețuirea 
spectaculară a unui rinichi grefat chiar cînd 
animalele de experiență erau de rase di- 
ferite! Nici o complicatie nu a fost obser- 
vată. În recentele transplantări de cord 
făcute de medicii din Capetown s-au folo- 
sit primele două arme, și anume: radiaţiile 
ionizante (provenite de la o sursă cu co- 
balt) si substanțele reprezentate de medi- 
camentele imunosupresive. 


Dar... aici apare marea primeidie! Pe 
măsură ce, prin tratamentele imuno- 
supresoare, se scade iminenta respingerii 
organului grefat, pe aceeaşi măsură crește 
pericolul infecțiilor. În cazul primului pa- 
cient cu grefa de cord, Louis Washkansky, 
tocmai acesteadin urmă i-au fost fatale. 
De aceea, în operaţiile următoare s-au luat 
măsuri foarte stricte pentru a preintimpina 
asemenea riscuri. Camera operatului si 
alimentele au fost sterilizate, s-au suspen- 
dat vizitele, ieşirea prematură din spital etc. 


SERUL ANTILIMFOCITAR ȘI 
SELECȚIA DONATORILOR 


Într-un interviu acordat recent revistei 
«Express», prof. dr. Jean Dausset afirmă: 
«Au trebuit să treacă 7 ani pentru ca chi- 
turgii să-și dea seama de importanţa pro- 
blemei. De fapt, la fel după cum existau 
incompatibilitati sanguine în cazul trans- 
fuziilor banale de singe, există și incom- 
patibilitati tisulare. Dacă antigenii grefei 
sint incompatibili cu cei ai primitorului, 
mai curind sau mai tirziu, indiferent de 
mijloacele terapeutice utilizate, grefa va fi 
respinsă. Dacă, din contra, compatibili- 
tatea e asigurată, nu e nevoie să se facă 
apel la metodele radicale folosite la început. 
E suticient să se scadă provizoriu pragul 
apărării imunologice. De la imunosupre- 
siune se trece la imunodepresiune». 

Din acest punct de vedere, cele mai mari 
speranțe se pun azi în seru/ antilimfocitar. 

Acest ser se obține injectind animalului 
— cal — limfocite umane. Organismul ani- 
malului reacționează fabricind substanţe 
antilimfocitare, care rămin prezente în se- 
rul său. Acest ser, purificat, se injectează 
la om. Pentru prima sa operație, prof. Bar- 
ward nu dispunea de acest ser. Ulterior, 
cercetătorii ştiinţifici au descoperit că exis- 
tă si alti antigeni specifici, foarte numeroși. 
Totul părea să fie mult mai complicat pină 
cînd Jean Dausset a demonstrat, în 1965, 
că toți acești antigeni (sau cel putin 14 
dintre ei) păreau să tie legați într-un sistem, 
adică să depindă de un singur cromozom. 
Din acești 14 antigeni, 3 sînt mai importanți, 
şi, în general, este suficient să se deter- 
mine aceste 3 caractere la doi indivizi pen- 
tru a şti dacă o grefă de organ între ei va 
prinde sau nu. 

In legătură cu problemele reţinerii gre- 
felor, cercetări valoroase se fac si la noi 
in tara. Astfel, la Spitalul clinic Fundeni, 
la Spitalul Panduri, la Clinica de chirurgie 


1. — Schema mecanismului imunologic al eliminării homogrefelor și heterogrefelor. Prezenţa grefei (1) in organismul primitorului (1); Grefa 
în curs de eliminare (II) 

2. — Schema circulației extracorporeale 
| 3. — Schema cordului cu linia de incizie chirurgicală (punctată) pentru prelevarea cordului: 1 — aorta; 2 — artera pulmonară; 3 — cava supe- 
rioară; 4 — cava inferioară; 5 — ventriculul sting; 6 — plexul nervos cardiac. 

4. — Schema cordului prelevat: 1 — aortă cu două canule în arterele coronare; 2 — artera pulmonară; 3 — orificiul mitral si atriul sting; 
4 — orificiul tricuspidian si atriul drept. 

5 — «Patul receptor» al primitorului: 1 — aorta sectionata; 2 — artera pulmonară secționată; 3 — vena cava superioară; 4 — vena cavă infe- 
rioară; 5 — atriul drept; 6 — atriul sting cu cele 4 vene pulmonare; 7 — septul interatrial. 

6. — Schema cordului grefat: 1, 2, 3, 4, 5 — reprezintă patul receptor; 6 — partea colorată reprezintă cordul transplantat. 


toracică București, la Clinica de chirurgie 
Tg. Mureş se fac studii pentru găsirea 
unor teste în vederea unui diagnostic pre- 
cis al respingerii organismului transplan- 
tat, asupra metabolismului leucocitelor du- 
pă transplantarea organelor, asupra meto- 
delor biologice prin care ar putea fi înlă- 
turată — total sau partial — intoleranta 
fata de grefe. 

Selecția donatorului a căpătat o mare 
importanță pentru cercetători începind din 
anul 1953. În acel an s-a constatat că o pri- 
mă grefă a rinichiului, de la mamă la fiu, 
a fost mai lent respinsă (în absența imuno- 
depresoarelor). Insemna deci că anumite 
legături genetice între donator și primitor 
puteau fi folosite pentru reușita grefelor 
Răminea însă să se găsească testele care 
ar permite să se cunoască dinainte gra- 
dul de compatibilitate dintre donator și 
receptor. 

După părerea prof. Hamburger, cele mai 
importante teste sint, în această privință, 
tehnica lui Dausset si cultura mixtă a 
limfocitelor. Ambele sint bazate pe studiul 
g!obulelor albe, dar este probabil că în 
eșecurile tardive ale grefelor intervin si 
alti factori, pe care studiul unic al leuco- 
citelor nu-i scoate în evidenţă. Este deci 
esențial să se găsească și alte teste, alte 
căi de cunoaștere a compatibilitatii primi- 
torului si donatorului. 


De pe acum însă, după cum arată prof. 
Hamburger și Dubost, prin metode deja 
utilizate, problema practică se poate con- 
sidera în mare parte rezolvată. Dovada se 
poate găsi în statisticile de alogrefe renale: 
aproximativ două mii de grefe realizate, 
cu o proporție de succese atingind 75 la 
sută din cazuri. 


FACTORUL ALIMENTAR 


Se știe că în cadrul tratamentului com- 
plex aplicat bolnavilor operati la Groote 
Schuur, s-au folosit și datele cercetărilor 
efectuate de prof. dr. lancu Gontea (cate- 
dra de igiena alimentaţiei) şi conf. dr. 
Sutescu, colaboratoarea sa. Despre ce 
este vorba? Studiind valoarea nutritiva a 
alimentelor naturale. nrof. Gontea a consta- 
tat o serie de fapte din care reiesea ca unele 
produse alimentare contin şi substanțe 
cu efecte contrare unei bune nutritii. Că- 
lăuzit de această idee, el a strîns toate datele 
găsite in literatura medicală și în 1954— 
1955 a întreprins o serie de investigaţii 
care au arătat că existența unor asemenea 
substanțe este cu mult mai răspindită 
decit se credea. Pe baza faptelor acumu- 
late si a rezultatelor obținute în cercetările 
proprii, acum 10 ani prof. Gontea a intro- 
dus conceptul de «substanțe antinutritive 
naturale». In 1966 a apărut în tara noastră, 


iar în 1967 în Franţa cartea sa și a colabora- 
torilor săi, intitulată «Substanțe antinutri- 
tive naturale în alimente», care a ajuns astfel 
la cunoştinţa lumii ştiinţifice din toate 
tările, inclusiv Capetown. 

Realizarea unei diete raționale presu- 
pune cunoașterea trebuintelor metabolice 
ale organismului şi a trofinelor conținute 
de diversele produse alimentare prin care 
se asigură acoperirea lor. Dar nu numai 
atit! Trebuie cunoscute, de asemenea, și 
substanţele cu efecte contrare unei bune 
nutritii (eutroficitati). De aceea, existența 
unei lucrări despre aceste substanțe cu 
acțiune antinutritivă, în care se tratează 
despre natura lor chimică, răspindirea în 
alimente, mecanismul de acțiune, posibili- 
tatea de contracarare a efectului lor etc., 
a prezentat interes deosebit pentru echipa 
de la Groote Schuur. În acest sens, după 
părerea tov. prof. |. Gontea, trebuie inte- 
leasă referirea la lucrarea sa de către chi- 
rurgii de la Capetown în legătură cu uimi- 
toarea lor acțiune de transplantare car- 
diacă asupra căreia s-a concentrat atenţia 
lumii întregi. Fundamentarea alimentației 
pacientului prin cunoaşterea rolului dife- 
ritelor trofine din «piața metabolică», în 
proporții optime, pentru capacitatea de 
adaptare şi puterea de apărare a orga- 
nismului, reprezintă o condiție esențială 
pentru obținerea succesului. 


JUMO 


Orașul modern, cu traficul său intens, a pus problema găsirii 
unui mijloc rapid de transport care să imbine calitățile metroului 
sau trenului urban (capacitate orară de transport si viteze mari) 
cu cele ale autoturismului (mobilitate, acces uşor în orice loc). 

Asa s-a născut, deocamdată numai pe planșetele proiectanti- 
lor societății aeronautice «Cornell» (S.U.A.), vehiculul denumit 
urbmobil. 

Amănunte asupra acestui interesant vehicul au fost publicate 
într-un număr recent al revistei «Popular Science», din care 
relatăm mai jos unele date. Construcţia «urbmobilului» tine seama 
de faptul că el va folosi două căi: drumul şi linia ferată. De aceea, 
deși la prima vedere pare un autoturism obișnuit, privit mai cu 
atenţie se observă că sub caroserie, pe partea interioară a gentilor 
roților, sint atașate roti mai mici de cale ferată. Lateral se află un 
«papuc» de contact pentru curent electric. Pentru acţionare se 
folosește un motor electric trifazic, în curent alternativ. 

Alimentarea cu energie electrică se face de la rețea atunci cind 
urbmobilul se află pe şine, iar cind circulă pe şosea — de la baterie. 
A — Papucul alunecă pe șina electrificată > 

B — Macazul fără parti mobile. La destina- 
tie unul din brațe (cel pentru ieșire) coboară, 
angajind vehiculul pe calea de ieșire. Pentru 
a rămine pe linia principală se coboară celă- 
lalt brat pe ghidajul principal. 1 — calea prin- 
cipală; 2 — ieșire; 3 — ghidaje pentru roti de 
cale ferată; 4 — cale pentru pneuri; 5 — ghidaj 
ieșire; 6 — ghidaj cale principală; 7 — brat 
coborit pentru ieșire; 8 — brat ridicat pentru 
linia principală. 

C — Trecerea de pe linia ferată pe drum și 
invers. K 


Prin intermediul unui redresor cu siliciu,curentul continuu de 
la baterie se transformă în curent alternativ. 

Cum va circula (după părerea specialiştilor încă înainte de 
anul 1985) vehiculul «minune»? 

Cetăţeanul se va urca în maşina aflată în stradă şi o va conduce 
ca pe un electromobil obișnuit pina la linia de ghidaj (calea ferată 
electrificată). Prin acționarea unei manete, roțile din față se blo- 
chează în poziția «drept înainte», papucul intră în contact cu şina 
conductor electric si urbmobilul se angajează pe linia ferată de 
ghidaj. Conducătorul formează cu ajutorul unui disc (ca la tele- 
fon) un număr care reprezintă destinaţia, pe un ecran apărind 
numele străzii si numărul casei. 

În timp ce urbmobilul îşi continuă automat drumul cu o viteză 
constantă de 100 km/oră, pasagerii pot citi ziarul, privi la televizor 
etc. La un moment dat, aiunsi la destinaţie, viteza va scădea, 
mașina se va opri, iar din parapetul care margineste calea derulare 
se va da la o parte un panou: pasagerii pot cobori. Oprirea auto- 
mată se face ca urmare a «citirii» de către traductoarele de pe 
marginea căii a semnalului codificat (linii negre și albe) înscris 
pe partea laterală a mașinii. 

Eventualele defecţiuni care ar apărea la una din maşinile de 
pe calea de rulare vor putea fi rapid eliminate: magnetometrele 
aflate de-a lungul căii, sesizind încetinirea vitezei uneia din ma- 
Sini, vor opri curentul electric pe o porțiune din linie, evitind cioc- 
nirile. Dacă mașina nu este rapid depanată, ea este trasă pe o 
linie secundară, lăsind calea principală liberă. 

Din calculele tehnice-economice rezultă că viitorul autovehi- 
cul prezintă o serie de avantaje: viteză corespunzătoare, putere 
mică (40 CP), rază de acțiune pe şosea 60—120 km, nu poluează 
atmosfera, parcare telecomandată etc. 


INVENȚII... awas: 
„INVENTATORI 


INVENTATE DE ADRIAN ANDRONIC 


— Priviţi, seniore! Cu cheia asta de desfăcut con- 
serve, dezbrăcatul pentru dv., de acum incolo, 
n-o să mai constituie o problemă!!! 


Marconi: Poftim, cine naiba m-a pus să in- 


— De fapt se poate considera că noi sintem descoperitorii «transpor- ' ventez si radioul ăsta!!! 
tului în comuni! 


= 

| pal i 

as = îi —'/ată, faraoane, ultimul strigăt al tehnicii: piramide din elemente 
prefabricate!!! 


— Magnifică invenție! Cu banda asta rulantă se poate cuceri 
orice cetate!!! 


jehmob 


„Hibrid“ 
între tramvai 
și automobil 


MOTOR ELECTRIC 


DISC PENTRU 
FIXAREA DE 
SEMNAL 


a (za Za 


BARA DE PROTECT 
(CU ARC) 


PAPUC 


MANETA DE BLOCARE A ROȚILOR DIN FATA ROTI DE CALE FERATĂ 


FIŞĂ PENTRU ÎNCĂRCARE PRETUL 3 LEI 


INTERSECTIE ÎN CARUSELUL PROTONILOR 
(pag 15) 


E Timpul a devenit la ora actuală 
«materia prima» cea mai scumpă 


în realizarea noilor obiective catevcorle 
@ Organizarea judicioasa p O 
a timpului nu poate fi concepută astăzi TITO ZI f ICA 
fara ajutorul matematicii ; q ni aaa 
şi calculatoarelor electronice nNnarime 
ri Zi 

DAN FARCAS 
Centrul de perfectionare a pregatirii 
cadrelor de conducere din intreprinderi 


Pentru un neinitiat s-ar parea la prima vedere ca lansarea 
pe piata a unui nou produs, construirea unei uzine, ducerea 
la bun sfirsit a unui proiect stiintific important nu depind decit 
de indeminarea si experienta celor care conduc aceste ope- 
ratii. În realitate, mai ales în ultimul deceniu, s-a constatat că 
o conducere bazată doar pe o perspectivă întimplătoare asupra 
activităților executate duce inevitabil la scăparea din vedere 
a unor legături, la paralelisme, încurcături, întirzieri în luarea 
unor decizii, la strangulări şi goluri, deci implicit la prelungirea 
termenului de dare în folosință și creşterea cheltuielilor. 

Într-o perioadă cînd procesul de producţie devine din ce 
în ce mai complex, cînd specializarea întreprinderilor impune 
cooperarea unui număr din ce în ce mai mare de unităţi, coor- 
donarea operaţiilor care intervin în realizarea unui obiectiv 
se poate face doar apelind la metode moderne, puse la dispo- 
zitia conducătorilor de întreprinderi de noile cuceriri ale mate- 
maticii și tehnicii de calcul. 


ABORDAREA ŞTIINŢIFICĂ 
A PROBLEMEI COORDONĂRII 


Clasica metodă indicată discipolilor săi de către Descartes 
pare să ne furnizeze o primă sugestie — cînd ai o problemă 
complicată împarte-o în altele mai simple, pina cînd fiecare 
din ele va putea fi ușor rezolvată. 

Dacă vrem să studiem, de pildă, procesul de fabricaţie al 
unui automobil, vom preciza de la început că acesta se com- 
pune din mai multe activități: studiile preliminare, fabricarea 
pieselor, asamblarea motorului, realizarea suspensiei, mon- 
tajul, încercările etc. Dar vom observa imediat că împărțirea 
aceasta este arbitrară; oricare din aceste activități poate fi 
subîmpărțită la rîndul ei în alte activități: motorul, de pildă, 
presupune executarea sistemului de aprindere, a sistemului 
de alimentare etc. Continuind în felul acesta, o operaţie simplă 
la prima vedere ar putea fi împărțită in mii de suboperatii. Dar 


Proletari din toate ţările, uniţi-vă! 

insirarea unui număr impresionant de operaţii într-un registru 
nu dă decit o aparenţă de ordine. Numai cu aceasta nu vom 
realiza o îmbunătăţire a coordonării. 

Un timp erau folosite pe scară largă graficele calendaristice 
obişnuite (graful GANTT) de tipul celui din figură. Ele aveau 
avantajul de a fi simple, se elaborau rapid, prezentind sugestiv 
începerea și terminarea lucrărilor, dar nereușind să exprime 
la lucrările complexe legăturile tehnologice si organizatorice 
dintre procesele de lucru; era suficient ca una din activități 
să sufere o întirziere ca întregul grafic să devină inutilizabil, 
consecinţele întirzierii asupra celorlalte activități fiind practic 
imposibil de pus în evidenţă. Se impunea deci găsirea unor 
metode mai suple şi mai eficiente. 


Începînd din anul 1950 se menţionează încercări pentru 
elaborarea unor metode de previziune şi control privind desfă- 
şurarea proceselor complexe, însă abia în anul 1957 apare în 
S.U.A. «Metoda drumului critic», prin care s-a urmărit initial 
îmbunătățirea întocmirii planurilor calendaristice. În anul 1958 
s-a elaborat metoda PERT. Rezultatele excelente obținute prin 
aceste metode, care se bazează pe domenii relativ noi ale 
matematicilor, ca teoria grupurilor si programarea matematică, 
au determinat răspindirea lor rapidă în întreaga lume și apa- 
ritia a numeroase variante mai specializate sau cu perspective 
mai largi. Denumirea generală a acestor metode este «metoda 
planificării în rețea» sau «analiza drumului critic» (Critical 
“Path Analysis). Initial analiza drumului critic avea ca obiectiv 
principal controlul termenelor de execuţie. În anii 1961—1962 
au început să se urmărească și alte obiective: folosirea rațională 
a resurselor şi optimizarea costului. Au apărut astfel varian- 
tele CPM (Critical Path Metod — metoda drumului critic) şi 
PERT (Program Evaluation and Review Technique — tehnica 
de evaluare și actualizare a programelor). 

După datele publicate rezultă că efectul economic al aces- 
tor metode se concretizează prin reducerea termenelor de 
execuţie cu peste 20% si a prețului lucrărilor cu 5—10%. 


CE ESTE PERT-ul? 


Metoda pornește de la concepția conform căreia realizarea 
unei lucrări constă dintr-un ansamblu de procese de lucru, 
acțiuni sau condiţii foarte variate, intercorelate, care sînt de- 
numite cu un termen general activități. 

Toate aceste activități se pot reprezenta într-un «grafic 
rețea» în care se arata toate legăturile logice ce intervin între ele. 

Metoda constă în identificarea activităților cheie, de îndepli- 
nirea cărora depinde realizarea în termen a întregului program. 
Succesiunea acestor activități se numește drum critic. 


KO 


Efectuarea lucrărilor de planificare prin metoda PERT cu- 
prinde mai multe etape. Se începe prin analiza studierii lucră- 
rilor de executat (etapa |), după care urmează elaborarea 
graficului rețea (etapa a Il-a) calculul termenelor și stabilirea 
duratei totale de execuție. i 

Prima etapă, «analiza structurii lucrărilor», cuprinde: 

a) Stabilirea condiţiilor de lucru 

— data începerii lucrării, durata de execuţie planificată; 

— posibilități de procurare a resurselor (materiale, uti- 
laje, forțe de muncă); 

— organizaţii care trebuie să coopereze la executarea 
lucrărilor; 

— metode tehnologice folosite la executarea lucrărilor; 

— condiţii speciale ce trebuie luate în considerare și 
care variază de la caz la caz. 

b) Analiza obiectivelor principale din care se compune 
lucrarea și stabilirea legăturilor reciproce dintre acestea. 

c) Stabilirea listei activităților si a legăturilor dintre ele. 

La acestea trebuie ţinut seama de activitățile care trebuie 
executate înainte de activitatea considerată, cele care trebuie 
executate simultan, precum și după terminarea activităţii 
considerate. 

Pentru a exemplifica, să ne imaginăm că avem sarcina de a 
coordona înființarea unui centru de calcul dotat cu un calcu- 
lator electronic, într-un termen cit mai scurt. Cum vom proceda? 

Desigur, activităţile care compun această lucrare sint foarte 
numeroase, cu legături foarte complexe între ele; noi ne vom 
mărgini aici, din motive metodologice, doar la citeva mai im- 
portante. 

Astfel, după ce vom stabili data începerii lucrărilor, posibi- 
litatile de procurare a resurselor (materiale, forță de muncă 
necesare construirii localului unde se amplasează calcula- 
torul, procurarea însăși a calculatorului electronic), organi-: 
zatiile ce execută construcția, montarea calculatorului etc., se 
stabileşte lista activităților și a legăturilor dintre ele. 

De pildă, trebuie să știm că instalarea calculatorului elec- 
tronic în exemplul ales mai sus nu poate fi făcută decit, pe 
de o parte, după amenajarea spaţiului necesar și, pe de altă 
parte, după livrarea calculatorului de către firma producătoare. 

Evidenţa deosebit de clară a acestor legături se obține în 
etapa a doua, reprezentind activitățile cu ajutorul unui graf 
compus, așa cum se poate vedea în figura 2,din noduri legate 
între ele prin arce orientate. Acestea din urmă simbolizează 


„în exemplul nostru activități. Pe figură se observă că preocu- 


pările trebuie să fie orientate de la bun început spre trei di- 
rectii diferite: procurarea calculatorului (A, B), executarea 
clădirii calculatorului (C, D) și pregătirea personalului care 


înlocuindu-se cu date reale, 


problemelor care se pun 
în desfășurarea lucrărilor 


va urma să deservească acest calculator (F, G). Urmează 
apoi instalarea (E) si probele tehnologice (H). 

Se observă că una din activități nu este o activitate reală (B). 
După încheierea tratativelor cu furnizorul, este necesar un 
timp pina la livrarea calculatorului. Activitatea nu cere nici o 
acumulare de forțe şi nu depinde de beneficiar. O astfel de 
activitate o vom numi-o activitate de aşteptare, spre deosebire 
de celelalte care sint activități reale. Deseori în aceste tipuri 
de grafuri se vădește necesară introducerea şi a unor activităţi 
numite «fictive», care servesc pentru a marca anumite succe- 
siuni de un tip special. 

După realizarea grafului urmează o nouă etapă importantă, 
și anume calcularea timpului în care se va realiza fiecare acti- 
vitate în parte. De asemenea, ne putem pune problema în ce 
măsură acest timp corespunde realității. Pentru a fi cit mai 
aproape de realitate în metoda PERT, duratele se evaluează 
probabilistic după următoarea formulă: 


t 2 tnin. +4tp+ tnax. 
med. 6 


in care se ia in considerare termenul cel mai optimist in care 
o activitate s-ar putea realiza (tmin? termenul cel mai pesi- 


mist pentru aceeași activitate (tax si termenul pe care expe- 


rienta îl indică drept cel mai probabil (tp), toate acestea calcu- 
late bineinteles în condiţiile afectării unor anumite resurse 
(materiale, forțe de muncă, utilaje). Calculele ne furnizează 
un termen mediu (t ) care va fi acceptat ca termen de reali- 
zare a activității respective si care se înscrie în graf. 

În cit timp va fi gata lucrarea? 

Aceasta reprezintă oarecum ultima etapă — respectiv stabi- 
lirea duratei totale de execuţie. Să urmărim graful din figuta 3. 
Dacă nu ar fi construcția clădirii, montarea calculatorului ar 
putea începe după nouă luni (A+B), centrul putind intra în 
funcțiune în 11 luni. Mai mult, dacă totul ar depinde numai de 
pregătirea personalului, termenul s-ar putea reduce la șapte 


luni. Deoarece însă proiectarea şi construcția clădirii necesită! 


11 luni, centrul de calcul nu va putea primi prima problemă 
decit după 13 luni. O reducere a termenului de livrare sau de 
specializare a personalului n-ar putea influenţa cu nimic acest 
interval. Nu același lucru este însă valabil la activitățile din 
lanțul C—D—E—H. Orice modificare a termenelor de pe acest 
«drum» va avea efect asupra întregului proiect. Tocmai din 
această cauză acest drum, cel mai lung (ca durată) dintre cele 
care încep în faza inițială și se termină în cea finală, se numește 
drum critic. Asupra acestui drum se va concentra întreaga 
atenţie a coordonatorului. În cazul unor PERT-uri executate 
pentru un șantier, de pildă, ne vom pune problema dacă nu 
cumva activitățile de pe drumul critic pot fi scurtate prin trans- 


Cu ajutorul 
calculatorului 
electronic, 

a cărui memorie 
de ferită este 
arătată în figură, 
graful PERT 
poate fi actualizat, 
aprecierile iniţiale 


cunoscute. 
Numai «memoria» 
electronică 
face fafa cu succes 


pe baza de graf. 


ferarea de oameni, masini, fonduri afectate initial unor activi- 
tati care nu sint pe drumul critic si deci care pot fi lungite fara 
a prejudicia lucrarea in ansamblu. Se poate pune si problema 
daca nu cumva sint rentabile, in acelasi scop, investitii supli- 
mentare. In orice caz, e bine să avem o evidență clară a mar- 
jelor de timp disponibile la activităţile nesituate pe drumul 
critic și al momentelor celor mai apropiate şi celor mai depăr- 
tate la care ele pot începe, respectiv termina. Se observă astfel 
că recrutarea angajaţilor poate începe odată cu proiectarea 
clădirii, dar în acest caz șase luni ei vor fi plătiți fără a lucra 
efectiv la calculator. De asemenea, începerea tratativelor odată 
cu proiectarea va putea duce la livrarea calculatorului cu două 
luni înainte de terminarea clădirii. Acest lucru poate fi avan- 
tajos dacă există indici că livrarea ar putea suferi o eventuală 
intirziere, în caz contrar însă este indicat ca livrarea să fie 
aminata cu două luni, pentru a nu imobiliza, pe această pe- 
rioadă, fondurile pe care calculatorul le reprezintă. 

Soluţiile optime care duc la stabilirea duratei totale de exe- 
cutie reprezintă aşa-numitul «studiu de optimizare». Criteriile 
cele mai importante ce intervin sînt: termenul cel mai scurt de 
realizare a lucrării; costul cel mai scăzut; forțele de muncă 
cele mai reduse, mai ales în ce privește pe specialiști, ritmul de 
aprovizionare cel mai adecvat, utilajele cele mai eficiente etc. 

De la început este necesar să precizăm că nu întotdeauna 
soluția care dă costul cel mai scăzut coincide neapărat cu so- 
lutia care dă termenul de execuţie cel mai redus. În general, 
se ține seama de mai multe criterii concomitent, fixindu-se la 
nevoie coeficienți de greutate pentru fiecare criteriu în parte, 
în funcție de importanţa lui. 

Varietatea metodelor folosite pentru a îmbunătăţi PERT-ul 
este mare și nu se termină desigur aici. Putem aminti, de exem- 
plu, că adesea se folosește reprezentarea activităților nu pe 
arce, ci pe noduri, ceea ce duce la eliminarea activităților 
fictive; în altă ordine de idei, merită să menţionăm că grafurile 
unor probleme foarte voluminoase se descompun de obicei 
în subgrafuri, activităţilor din graful general corespunzindu-le 
astfel cîte un subgraf. În exemplul nostru, de pildă, construcția 
clădirii s-ar putea descompune, cuprinzind activităţile legate 
de aprovizionarea cu materiale, săparea fundațiilor, executarea, 
cofrajelor, betonare, executarea instalaţiilor etc, În unele ca- 
zuri in PERT se tine seama si de intervenția unor factori desti- 
nati să mărească precizia estimărilor, cum ar fi, de exemplu, 
lungirea automată a termenelor activităților de construcție 
care intră în perioada de iarnă. 


UNDE ȘI CUM UTILIZĂM PERT-ul? 


Printre principalele avantaje ale PERT-ului am putea enu- 
mera următoarele: o organizare cu adevărat științifică a pro- 
iectelor, cunoașterea şi repartizarea responsabilitatilor, pre- 
vederea întirzierilor şi posibilitatea de a acţiona asupra lor prin 

Grafic GANTT indicind grupele de activitate necesare 
la punerea pe orbită a unui satelit artificial. 


scurtarea activitatilor de pe drumul critic, descoperirea acti- 
vitatilor cu marja mica si care ar putea deveni critice, preve- 
derea la timp a fondurilor necesare, a datelor la care trebuie 
încheiate contractele etc. 

Metoda PERT dă rezultate deosebit de bune nu numai în 
cazul unor proiecte separate, ci şi în conducerea generală a 
unei întreprinderi (de exemplu, de constructii-montaje). Re- 
alizind PERT-ul tuturor lucrărilor prestate se vor putea com- 
para încărcările întreprinderii în diferite perioade, din punctul 
de vedere al personalului, al utilajelor, al fondurilor disponi- 
bile, putindu-se realiza o mai justă repartizare, o regularizare 
a lor. Se pot elimina astfel atît suprasolicitarile, cit și golurile 
de producție. Termenele de lansare ale diferitelor lucrări vor 
putea fi corelate în mod ştiinţific. Acest lucru rămine valabil 
si pe plan superior, atunci cînd se va avea în vedere planifica- 
rea activităților pe centrale industriale sau unități teritoriale, 
această metodă constituind un instrument eficient în stabili- 
rea ştiinţifică a planurilor de perspectivă. 

Metoda PERT poate prezenta avantaje de perspectivă im- 
portante atit în faza de planificare, cit și în perioada de urmărire 

a execuției lucrărilor. Pe măsura desfășurării lor, aprecierile 
inițiale se înlocuiesc cu date reale, care se introduc în mode- 
lele care se actualizează periodic în cursul execuţiei. Prin 
actualizări succesive se recalculează nu numai drumul critic, 
ci și probabilitatea realizării termenelor. Tinind seama de si- 
tuatia real creată, conducătorul lucrărilor primește informaţii 
asupra modificărilor intervenite, avind posibilitatea să ia măsuri 
operative de remediere. 8 

Cum ducem la bun sfirsit calculele legate de elaborarea 
unui graf PERT? Se apreciază că un specialist cu experiență 
poate executa manual grafuri conținînd pina la 1 000—1 500 de 
activităţi, fără dificultăți deosebite, dar într-un timp care ar 
putea fi măsurat în săptămîni. În genera! însă, numărul acti- 
vitatilor poate fi mult mai mare; acesta poate constitui un prim 
argument, pe lingă cele care urmează, în favoarea utilizării unor 
mijloace corespunzătoare — calculatoarele electronice nume- 
rice. Dispunind de un calculator, vom putea analiza in timp 
util, de la bun început, mai multe variante posibile, alegind 
apoi pe cea mai bună. Calculatoarele pot pune în evidență 
prompt tendinţa de prelungire a termenelor sau de creştere a 
cheltuielilor peste cele estimate și modul de remediere a aces- 
tor situaţii; tot ele pot realiza optimizarea duratelor în funcție 
de cost, utilizarea rațională a resurselor etc. 

Bineînțeles, cele de mai sus argumentează implicit si pentru 
necesitatea formării de ingineri si matematicieni bine pregă- 
titi atit în elaborarea grafurilor PERT, cit şi în utilizarea echipa- 
mentului electronic de prelucrare a datelor. Metodele expuse 
mai sus au dobindit în ultimii ani o arie de utilizare aproape 
universală. Ele au fost folosite atit la construcția unor combi- 
nate chimice, metalurgice, la hidrocentrale, clădiri, cit si la 
realizarea unor proiecte ştiinţifice sau militare, cum ar fi lan- 


Graficul PERT simplificat, pentru infiintarea unui centru de calcul 
electronic. Activitatile au fost notate in felul următor: 


tratative pentru stabilirea tipului de calculator (3 luni) 
perioada necesară livrării calculatorului (activitate de asteptare 


6 luni) 


proiectarea clădirii calculatorului @ luni) 
construirea clădirii calculatorului si montarea instalatiilor auxi- 


liare (8 luni) 


instalarea calculatorului (1 lună) 
recrutarea personalului (2 luni) 
specializarea personalului (4 luni) 
probe tehnologice (1 luna) 


sările de sateliți, ori la pregătirea unor manifestări de mare am- 
ploare (de exemplu, Jocurile olimpice de la Grenoble). La noi 
în țară metoda a fost aplicată în special în domeniul de con- 
structii-montaj. $ 

S-au întocmit grafice după metoda planificării în rețea în 
cadrul Direcției generale de constructii-montaj din M.I.P.C., 
în cadrul Ministerului Minelor si Energiei Electrice de către 
Trustul de construcții si montaje energetice, în cadrul Direc- 
tiei generale de construcții si montaj a Consiliului popular al 
municipiului București, precum si în cadrul Ministerului In- 
dustriei Construcțiilor. 

În prezent se execută, în cadrul Direcției generale de con- 
strucții- montaj a municipiului Bucureşti, folosind metoda 
PERT, graficele rețea pentru lucrările «Alimentarea cu apă a 
oraşului Bucureşti» si «Ansamblul de locuințe Colentina». 

De asemenea, Întreprinderea de construcții siderurgice 

edoara aplică metoda PERT la construcția laminorului 
bluming 1300 mm de la Combinatul siderurgic Hunedoara, 
folosind în actualizarea si optimizarea grafului calculatorul 
electronic existent la acest combinat. 

Programe PERT au fost elaborate pentru calculatoarele ro- 
manesti CIFA-102, MECIPT-2 si există si la o serie de calcula- 
toare importate. 

Privită în ansamblu, metoda PERT apare ca un instrument 
care permite cadrelor de conducere să se debaraseze de ba- 
lastul lipsei de organizare a informației pe care-l implică folo- 
sirea metodelor clasice. Desigur, calculatorul electronic nu 
este un instrument care decide în ultimă instanță, el prezintă 
doar variante, ultimul cuvînt si întreaga responsabilitate reve- 
nindu-i omului; acesta va putea hotărî în perfectă cunoștință 
de cauză, limitindu-se doar la ceea ce este cu adevărat esen- 
tial. Funcția lui se va putea exercita cu maximum de claritate 
şi randament. 


Două variante de repartizare a activită- 
tilor în timp. Doar activitățile care compun 
drumul critic nu pot fi modificate fără 
schimbarea termenelor. 


Pentru a produce o tonă de fontă, uriașele agregate ale 
siderurgiei clasice, furnalele, înghit 2 tone de minereu, 
peste 600 de kilograme de cocs, aproape 400 de kilo- 
grame calcar si peste 2000 de metri cubi de aer cald 
suflat. Din aceste materiale, cocsul, principalul com- 
bustibil folosit la elaborarea fontei, are o valoare ridicată, 
fiind de aproape două ori mai scump decit minereul de 
fier. Ca urmare, cca. 35% din cheltuielile efectuate pentru 
producerea fontei le reprezintă costul cocsului metalurgic. 

Nu este deci de mirare faptul că siderurgistii din în- 
treaga lume sint preocupaţi de găsirea unor noi procedee 
tehnice care să conducă la reducerea consumului de 
cocs în furnale. 

Dar iată că publicaţii tehnice recente, printre care și 
«lron Moe Metalworking International», ne aduc vestea 
că un colectiv de cercetători suedezi a reuşit să experi- 
menteze un procedeu de elaborare a fontei, în care cocsul 
este înlocuit cu un combustibil ieftin, păcura. 

CE SE PETRECE IN REACTORUL EV? 


Procedeul, denumit Eketorp—Vallak, după prof. Sven 
Eketorp de la catedra de metalurgie feroasa a Institutului 
tehnologic din Stockholm, conducătorul colectivului, are 
în principal două caracteristici: nu necesită aglomerare 
sau peletizarea minereului, iar păcura si oxigenul înlo- 
cuiesc cocsul din şarjă. 

Instalaţia cu ajutorul căreia suedezii continuă cerce- 
tările este «Reactorul EV» (arătat schematic în figură), 
prevăzut să producă 1...1,5 tone fontă pe oră. 

Principiul fundamental al procedeului constă în redu- 
cerea particulelor mici de oxid în stare topită. Locul 
acestei reduceri este baia de fontă topită, cu un conținut 
ridicat de carbon (cca. 3,5% C), care se reintregeste con- 
tinuu prin introducerea direct în această baie a păcurii 
(sau gazului natural). Păcura (respectiv gazul) crachează, 
cedind o parte din carbon băii, în timp ce bulele de hidro- 
gen se ridică la suprafață. Restul carbonului reduce oxizii 
ce se mai găsesc în baie, producindu-se CO care se 
degajă, odată cu hidrogenul, în atmosfera reactorului. 

Hidrogenul şi oxidul de carbon sint arse complet la 
suprafața băii, în zona de combustie, la o temperatură 
de 2 C, aceasta ca urmare a insuflării oxigenului. 
Schimbul de căldură de la suprafața băii spre interior se 
realizează automat prin agitarea care se produce odată 
cu introducerea păcurii și formarea în metalul topit a 
bulelor de gaz reducător (CO si H). 

Ceea ce este important, în reactor se poate oxida în- 
treaga cantitate de CO, transformindu-se în COs, agentul 
reducător fiind astfel complet utilizat, cu obținerea în 
același timp a cantităţii de căldură necesare. 


DE LA PRINCIPIU LA PRACTICĂ 


Pentru aplicarea procedeului EV în practică se începe 
prin alimentarea reactorului, pe la partea superioară, cu 
concentrat prăfos de minereu de fier. 

Din pilnia de alimentare, praful de minereu cade pe 
un disc ce se rotește cu o viteză de 45 m pe secundă și 
care îl antrenează și îl aruncă spre peretele interior al 
reactorului, de unde cade vertical în baia de metal topit. 


> MINEREU + PĂCURĂ + OXIGEN + FONTĂ 
e CEL MAI IEFTIN COMBUSTIBIL 

ECRAN DIN... MINEREU DE FIER 
* PESTE 98% PURITATE 


Se formează astfel un ecran (perdea) de minereu, cilin- 
dric, între zona de combustie si pereţii reactorului, care 
va proteja căptușeala refractară. 

Procesul de topire-reducere din reactor cuprinde trei 
reacții importante: carburarea băii, reducerea oxizilor cu 
ajutorul carbonului din baia metalică; transferul de căl- 
dură din atmosfera de deasupra băii în baie, prin arderea 
CO în CO, Cercetările de laborator au arătat că reacția 
cea mai grea de condus şi care se desfășoară cel mai 
lent este acest schimb de căldură. În realizarea lui, o 
mare importanță o are perdeaua (ecranul) de minereu 
praf (grosimea stratului, mărimea particulelor, viteza de 
cădere), intrucit aceasta poate transporta căidura aflată 
în exces în reactor și asigură pină la 30% din cantitatea 
de căldură necesară băii. 

În partea de jos a reactorului, căptușită cu cărămizi 
de magnezită, se află fonta lichidă aflată la temperatura 
de peste 1 C. Pereţii reactorului se îngustează spre 
suprafața băii, devin tronconici, pentru a obliga gazele 
să se ridice de-a lungul pereților, apărind astfel căptu- 
şeala de atacul zgurii. 

Păcura este injectată în interiorul băii, cu presiune, 
printr-o lance răcită cu apă. Oxigenul este adus printr-o 
conductă circulară, din care pornesc radial ţevile de 
insuflare în reactor, în zona de combustie. ; 

Fonta care se produce va avea o puritate ridicată, con- 
tintnd fier si carbon în proporţie de peste 98%. Atmosfera 
din zona de combustie este atit de puternic oxidantă 
încit elemente nedorite, ca siliciul, manganul și fosforul 
din minereu, nu sint reduse în fontă, ci se adună cao 
topitură de oxizi — zgură — la suprafața băii. Sulful este 
singurul care pătrunde în oarecare proporţie în baie, dar 
eliminarea lui poate fi efectuată prin metodele clasice de 
desulfurare, aplicate si fontei de furnal. 

Avantajele procedeului EV, realizat deocamdată numai 
experimental, par a deschide noi perspective dezvoltării 
siderurgiei, mai ales prin renunțarea la cocs și minereu 
aglomerat, vitezele mari de reacţie, costurile scăzute, 
desfăşurarea continuă a procesului etc. 

Considerăm că și pentru tara noastră, care are resurse 
limitate de cărbuni cocsificabili, dar în schimb posedă 
petrol, cercetările si experimentările efectuate în Suedia 
cu noul procedeu prezintă interes și ar trebui urmărite 
cu atenție de cercetătorii din ramura siderurgică. 


CONCETRAT is, 


INTRARE 
OXIGEN 


“ 


